title: স্পার্কেন

text: স্পার্কেন () হ্যামম্যাগাসিনেট এবং উমিয়া ডাউনটাউনের উমিয়া নদীর মাঝে একধরণের স্কেট পার্ক। পার্কটি টেগসব্রোন-এর ঠিক নিচেই অবস্থিত যা ই৪ এবং ই১২র ওপরে রয়েছে। পার্কটি প্রায় ১২০ মিটার দৈর্ঘ্যবিশিষ্ট এবং ২০ মিটার প্রস্থবিশিষ্ট। পার্কের নাম () একটি প্রতিযোগীতা থেকে এসেছে। পার্কটির প্রধান বিষয়গুলো একটি রেফারেন্স দল এবং কানাডীয় ডিজাইন কোম্পানি নিউ লাইন স্কেটপার্ক্স আইএনসি এর শেষ ডিজাইন করে। পার্কটি সম্পূর্ণরূপে কনক্রিট দ্বারা গঠিত এবং এর সাথে রয়েছে তথাকথিত রেল এবং একটি পার্শ্ববর্তী বেড়া দ্বারা ঘেরাও করা। ২০০৯ সালে পার্কের কাজ শেষ হয় এবং তখন এর প্রথমাংশ উমিয়ার একটি বড় প্রধান অবকাঠামোগত প্রকল্প ছিল যা শহরের কেন্দ্রের বেশকিছু অংশ পুনর্গঠন করে। এই প্রকল্পের নাম ছিল "সেতুর মধ্যকার শহর" (Staden mellan broarna)। পার্কটি সুইডীয় আপার নরল্যান্ড স্থপতি সংগঠনের পুরস্কার লাভ করে (২০১২)।


title: ককাস

text: ককাস (ইং: Caucus) মার্কিন যুক্তরাষ্ট্রের রাজনৈতিক পরিমণ্ডলে বহুল ব্যবহৃত একটি পারিভাষিক শব্দ যার অর্থ হলো কোন রাজনৈতিক দলের মধ্যকার একটি সুনির্দ্দিষ্ট গোষ্ঠী বা চক্র যেটি বিশেষ একটি বিষয়ে নীতিনির্ধারণী কার্য সম্পাদনে নিযুক্ত। আদিতে কেবল নির্বাচনে দলীয় প্রার্থী মনোনয়নের জন্য "ককাস" গঠন করা হতো। মার্কিন যুক্তরাষ্ট্রের কংগ্রেসে বহুদলীয় "ককাস" আছে যারা কোন একটি নির্দ্দিষ্ট বিষয়ে নীতিনির্ধারণী কার্যাদি সম্পাদন করে থাকে। যেমন বাংলাদেশ বিষয়ক ককাস। বর্তমানে পৃথিবীর বেশ কয়েকটি দেশে "ককাস" শব্দটি ব্যবহৃত হয় যার মধ্যে রয়েছে অষ্ট্রেলিয়া, দক্ষিণ আফ্রিকা ইত্যাদি।


title: কপালাঙ্ক

text: কপালাঙ্ক (ইং:Cephalic index ) মানুষের করোটির আকার পরিমাপের একক। নৃতত্ত্ববিদরা কপালঙ্ক ব্যবহার করে বিভিন্ন স্থানে প্রাপ্ত বিভিন্ন সময়কার করোটি তুলনা করে থাকেন। ভ্রূ'র ওপর মস্তকের প্রস্থকে দৈর্ঘ্য দিয়ে ভাগ ক'রে ভাগফলকে সঙ্গে ১০০ দিয়ে গুন করলে সে সংখ্যা পাওয়া যায় সেটিই সংশ্লিষ্ট করোটির 'কপালাঙ্ক'।, কপালাঙ্ক কেবল মানুষ নয়, সকল প্রাণির করোটির তুলনামূলক পরিমাপের জন্য ব্যবহৃত হয়।


title: কপালাঙ্ক

text: কপালঙ্কের ভিত্তিতে করোটির শ্রেণী বিভাজন করা হয়। যেমন:


title: ওঝা

text: ওঝা সাপে কাটা মানুষের ডাক্তার। যে সকল ব্যক্তি মন্ত্রতন্ত্রের দ্বারা যে সাপের বিষের চিকিত্সা করে তাদের “ওঝা” হিসেবে অভিহিত করা হয়। বলা হয়ে থাকে যে ওঝা সাপের বিষ “নামিয়ে দেয়”। ওঝা’র কার্যকলাপের বৈজ্ঞানিক ভিত্তি নেই। অনেক ওঝা দাবী করে যে তারা ভূত-প্রেতের আছর সারিয়ে তুলতে পারে।


title: প্রেসিডেন্সি আর্মি

text: প্রেসিডেন্সি আর্মি হল ভারতবর্ষে ইস্ট ইন্ডিয়া কোম্পানির শাসনাধীন তিনটি প্রেসিডেন্সির নিজস্ব সেনাবাহিনী। পরবর্তীতে এগুলো ব্রিটিশ রাজের ভারতীয় সেনাবাহিনীর অংশে পরিণত হয়। বাহিনীগুলোকে নিজেদের প্রেসিডেন্সির নামে নামকরণ করা হয়, এগুলো হল, বেঙ্গল আর্মি, মাদ্রাজ আর্মি ও বোম্বে আর্মি। প্রথমদিকে শুধু ইউরোপীয়ানরাই কমিশন্ড ও নন-কমিশন্ড অফিসার হিসেবে এতে কাজ করত। পরবর্তীতে ভারতীয় সেনাবাহিনী উত্তরে পেশোয়ার, পশ্চিমে সিন্ধু ও পূর্বে রেঙ্গুন পর্যন্ত ঘাঁটি স্থাপন করে। ভারতে ব্রিটিশ সাম্রাজ্যের বিস্তারের জন্য বাহিনীগুলো বিভিন্ন যুদ্ধে (ইঙ্গ-মহীশূর যুদ্ধ, ইঙ্গ-মারাঠা যুদ্ধ ও ইঙ্গ-শিখ যুদ্ধ) অংশ নেয়। সেসাথে অন্যান্য স্থানে (ইঙ্গ-বার্মিজ যুদ্ধ, ইঙ্গ-আফগান যুদ্ধ, প্রথম ও দ্বিতীয় আফিম যুদ্ধ এবং আবিসিনিয়া অভিযান) যুদ্ধ করে।


title: প্রেসিডেন্সি আর্মি

text: প্রেসিডেন্সিগুলোর মত প্রেসিডেন্সি আর্মিগুলোও কোম্পানির অধীনে পরিচালিত হত। সিপাহি বিদ্রোহের আগ পর্যন্ত এ অবস্থা বজায় ছিল। এরপর ব্রিটিশ রাজ কোম্পানির কাছ থেকে ভারতের শাসনভার নিজের হাতে তুলে নেয় এবং প্রেসিডেন্সিগুলোও ব্রিটিশ সিংহাসনের অধীনে চলে যায়। ১৮৯৫ খ্রিষ্টাব্দে তিনটি বাহিনী মিলে ব্রিটিশ ভারতীয় সেনাবাহিনী গঠিত হয়।


title: প্রেসিডেন্সি আর্মি

text: প্রেসিডেন্সিগুলোর সেনাবাহিনী ব্রিটিশ ভারতীয় সেনাবাহিনী ও স্বাধীন ভারতের সেনাবাহিনীর পূর্বসূরি। প্রথমদিকে ব্রিটিশ কর্তৃক নিযুক্ত খাটি ভারতীয় সেনারা ছিল ইস্ট ইন্ডিয়া কোম্পানির প্রেসিডেন্সিগুলোতে তাদের বাণিজ্যিক এলাকাগুলোর রক্ষণাবেক্ষণের জন্য নিয়োজিত রক্ষী। তাদের সবাইকে ১৭৪৮ এ অভিন্ন কমান্ডার-ইন-চীফ, মেজর-জেনারেল স্ট্রিনজার লরেন্সের অধীনে নিয়ে আসা হয়। তাকে “ভারতীয় সেনাবাহিনীর জনক” বলে অভিহিত করা হয়।


title: প্রেসিডেন্সি আর্মি

text: অষ্টাদশ শতকের মধ্যভাগে ইস্ট ইন্ডিয়া কোম্পানি তাদের তিনটি প্রেসিডেন্সির প্রধান অঞ্চল কলকাতা, মাদ্রাজ ও বোম্বেতে সেনাবাহিনী রাখতে শুরু করে। বেঙ্গল আর্মি, মাদ্রাজ আর্মি ও বোম্বে আর্মি তাদের নিজস্ব রেজিমেন্ট ও ইউরোপীয়ান অফিসারদের নিয়ে বেশ দূরত্বে অবস্থান করত। তিনটি বাহিনীতে ইউরোপীয়ান রেজিমেন্ট ছিল যাতে অফিসার ও সাধারণ সেনা, সবাই ছিল ইউরোপীয়। সে সাথে বেশ বড় সংখ্যক স্থানীয় রেজিমেন্টও ছিল। এতে অফিসাররা ছিল ইউরোপীয়ান ও অন্যান্য র‍্যাঙ্কগুলো ছিল ভারতীয়দের। এতে গোলন্দাজ, অশ্বারোহী ও পদাতিক রেজিমেন্ট ছিল। অষ্টাদশ শতকের মধ্যভাগে ভারতের কোম্পানির সেনাবাহিনীকে শক্তিশালী করার জন্য নিয়মিত ব্রিটিশ সেনাবাহিনীর রেজিমেন্ট পাঠাতে থাকে। এই বাহিনীগুলকে প্রায় “রয়েল রেজিমেন্ট” বলা হত।


title: প্রেসিডেন্সি আর্মি

text: ১৮২৪ খ্রিষ্টাব্দে বেঙ্গল, মাদ্রাজ ও বোম্বে আর্মিতে সর্বমোট ২,০০,০০০ জন সৈনিক ছিল। এদের মধ্যে রেজিমেন্ট ছিল সিপাহিদের ১৭০টি ও ইউরোপীয়ানদের ১৬টি।


title: প্রেসিডেন্সি আর্মি

text: ১৭৫৭ খ্রিষ্টাব্দে রবার্ট ক্লাইভ বেঙ্গল প্রেসিডেন্সির জন্য সিপাহি ব্যাটেলিয়ানের ধারণা প্রবর্তন করেন যাদেরকে ব্রিটিশ অফিসারদের অধীনে রেড কোট হিসেবে অস্ত্র, পোষাক ও প্রশিক্ষণ দেয়া হবে। মাদ্রাজ আর্মি ১৭৫৯ এ এবং বোম্বে আর্মি ১৭৬৭ এই প্রথা গ্রহণ করে। সব ক্ষেত্রেই বিভিন্ন সম্প্রদায়, গ্রামবাসী ও পরিবারের একক বর্ণ থেকে সেনা সংগ্রহ করা হত। নিয়মিত অশ্বারোহী রেজিমেন্ট ১৭৮৪ এ গঠন করা হয়। এদের মধ্যে সিপাহি বিদ্রোহের সময় মাত্র তিনটি টিকে ছিল। অনিয়মিত অশ্বারোহী বাহিনীগুলো ভারতীয় শাসকদের নিয়মমাফিক “সিলাদার’’ প্রথায় গঠিত হত। অনিয়মিত অশ্বারোহী রেজিমেন্টগুলোতে খুব স্বল্প সংখ্যক ব্রিটিশ অফিসার থাকত। অধিকন্তু স্থানীয় গোলন্দাজ ও পাইওনিয়ারদের (এদেরকে পরবর্তীতে সেপারস এন্ড মাইনারস নামে ডাকা হত) গড়ে তোলা হয়। ১৭৯৬ থেকে ১৮০৪ এর মধ্যে দুই ব্যাটেলিয়ানের ভিত্তিতে একটি রেজিমেন্ট পদ্ধতি চালু করা হয়। ব্যাটেলিয়ানগুলো শুধু খাতাকলমেই পারস্পরিক সংযুক্ত ছিল। ব্রিটিশ অফিসারদের সংখ্যা প্রতি ব্যাটেলিয়ানে ২২ জন পর্যন্ত গিয়ে পৌছে এবং এর ফলে স্থানীয় অফিসারদের গুরুত্ব কমে যায়। রেজিমেন্টগুলোতে কমান্ডারের নিয়ন্ত্রণ ক্ষমতা ছিল খুবই বেশি ফলে ব্যাটেলিয়ানগুলোতে ক্ষোভের সঞ্চার হয়। ১৮২৪ এ পদ্ধতিটি সংস্কার করে একক ব্যাটেলিয়ান রেজিমেন্ট হিসেবে গঠিত হয় এবং তাদের গঠনের জ্যেষ্ঠতার ভিত্তিতে সংখ্যায়িত করা হয়।


title: প্রেসিডেন্সি আর্মি

text: সিপাহি বিদ্রোহ ও ইস্ট ইন্ডিয়া কোম্পানির বিলুপ্তির পর এর ইউরোপীয়ান রেজিমেন্টগুলো ১৮৬০ তে ব্রিটিশ সেনাবাহিনীর সাথে যুক্ত করা হয়। কিন্তু স্থানীয় রেজিমেন্টগুলোকে এর বাইরে রাখা হয়। তিনটি পৃথক প্রেসিডেন্সি আর্মি এর ফলে বজায় থাকে এবং তাদের ইউরোপীয় অফিসাররা ব্রিটিশ সেনাবাহিনীর পরিবর্তে নিজ নিজ প্রেসিডেন্সি আর্মিতে তালিকাভুক্ত থাকে। তবে প্রেসিডেন্সি আর্মিগুলো সম্মিলিতভাবে ভারতিয় সেনাবাহিনী হিসেবে অভিহিত হত। বিদ্রোহ পরবর্তী আরেকটি পরিবর্তন হল গোলন্দাজদেরকে ব্রিটিশ সেনাবাহিনীর সাথে একীভূতকরণ।


title: প্রেসিডেন্সি আর্মি

text: ১৮৯৫ এ পৃথক প্রেসিডেন্সি আর্মিগুলো বিলুপ্ত করা হয় এবং সম্পূর্ণ একক ভারতীয় সেনাবাহিনী গঠন করা হয়। পূর্বের মতই ব্রিটিশ অফিসাররা ব্রিটিশ সেনাবাহিনীর সদস্য হয়নি। তবে ভারতীয় সেনা রেজিমেন্টে স্থায়ী কমিশনে যোগ দেয়ার আগে তরুণ নিম্নপদস্থ অফিসারদেরকে ১ বছরের জন্য ব্রিটিশ সেনাবাহিনীতে তাদের প্রশিক্ষণের জন্য অবস্থান করতে হত।


title: প্রেসিডেন্সি আর্মি

text: "আরও দেখুন: দ্য গ্রেট গেম ও আফগানিস্তানে ইউরোপীয়ান প্রভাব"


title: কটকটি ব্যাঙ

text: কটকটি ব্যাঙ বা ভাসা ব্যাঙ (বৈজ্ঞানিক নাম: Euphlyctis cyanophlyctis) (ইংরেজি: common skittering frog, studded frog বা Indian skipper frog) পরিবারের অর্ন্তগত Euphlyctis গণের একটি সাধারণ ব্যাঙ।


title: কটকটি ব্যাঙ

text: দক্ষিণ এশিয়া অঞ্চল, বিশেষত: বাংলাদেশ, ভারত, মায়ানমার প্রভৃতি দেশে এই ব্যাঙ প্রচুর দেখা যায়। এদের সচরাচর জলাশয়ের কিনারায় দেখা যায় এবং বেশির ভাগসময় শুধু এদের চোখ পানির ওপর ভেসে থাকে। বিরক্ত করা হলে এরা 'কটকট' শব্দ করে জলাশয়ের গভীরে চলে যায় এবং এই শব্দ থেকেই এদের এমন নামকরণ হয়েছে। কটকটি ব্যাঙকে পানির বাইরে তেমন একটা দেখা যায় না।


title: কটকটি ব্যাঙ

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী প্রজাতিটি সংরক্ষিত।


title: ম্যালথাসের তত্ত্ব

text: ম্যালথাসের তত্ত্ব () একটি জনসংখ্যা বিষয়ক তত্ত্ব যার প্রস্তাব হলো খাদ্যশস্যের উৎপাদন যখন গাণিতিক হারে বৃদ্ধি পায় তখন জনসংখ্যা বৃদ্ধি পায় জ্যামিতিক হারে৤ ইংরেজ অর্থনীতিবিদ টমাস রবার্ট ম্যালথাস উনিশ শতকের প্রথমভাগে এই তত্ত্ব প্রচার করেন৤ এই তত্ত্ব অনুসারে স্বাভাবিক নিয়মে জনসংখ্যা বৃদ্ধি পেলে খাদ্যসংকট িএমনকী দুর্ভিক্ষ অবশ্যম্ভাবী৤ এই কারণে ম্যালথাস মনে করতেন যে দুর্ভিক্ষ প্রতিরোধের জন্য জন্ম নিয়ন্ত্রণ অপরিহার্য৤ জন্ম নিয়ন্ত্রণ করা না-গেলে দুর্ভিক্ষের কারণে মানুষ মারা পড়বে এবং এভাবেই জনসংখ্যা উল্লেখযেওগ্যভাবে হ্রাস পাবে৤ ১৯৭৮ খ্রিস্টাব্দে ম্যালথাস তাঁর "অ্যান এসে অন দি প্রিন্সিপ্ল অব পপলেশান" (ইং: An Essay on the Principle of Population) প্রকাশ করেন৤ এই গ্রন্থে তিনি লেখেন:


title: এডগার ব্রাইট উইলসন

text: এডগার ব্রাইট উইলসন একজন মার্কিন রসায়নবিজ্ঞানী।


title: এডগার ব্রাইট উইলসন

text: উইলসন ১৯০৮ সালের ১৮ ডিসেম্বর টেনেসীর গ্যালাটিনে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯৩০ সালে বিএ এবং ১৯৩১ সালে এমএ এবং ১৯৩৩ সালে ক্যালিফোর্নিয়া ইন্সটিটিউট অফ টেকনোলজি থেকে পিএইচডি ডিগ্রি অর্জন করেন।


title: কোলা ব্যাঙ

text: কোলা ব্যাঙ (বৈজ্ঞানিক নাম: "Hoplobatrachus tigerinus") (ইংরেজি: Bull frog বা Indian bull frog) বড় আকারের একটি অতি পরিচিত ব্যাঙ যা বাংলাদেশের সবর্ত্রই দেখা যায়। এটি সোনা বাঙ বা ভাউয়া ব্যাঙ নামেও পরিচিত। বাংলাদেশ ছাড়াও ভারত, মায়ানমার, পাকিস্তান, নেপাল ও আফগানিস্তানে এই ব্যাঙ দেখতে পাওয়া যায়। এটি Dicroglossidae পরিবারের Hoplobatrachus গণের অর্ন্তগত।


title: কোলা ব্যাঙ

text: কোলাব্যাঙ পৃষ্ঠভাগের রং বাদামি থেকে সবুজাভ বাদামি, অধিকাংশের চোয়ালের সুচালো অগ্রভাগ থেকে পশ্চাৎভাগ পর্যন্ত মেরুদন্ডের মাঝামাঝি বরাবর একটি সরু, হলুদাভ-সাদা বলয় এবং চোখের পিছন থেকে দুপায়ের সংযোগস্থল পর্যন্ত পৃষ্ঠদেশে পুরু একটি হলুদাভ-সাদা বলয় রয়েছে। পেট সাদা। প্রজনন মৌসুমে দেহ উজ্জ্বল হলুদ রং ধারণ করে। দেহের দৈর্ঘ্য ১৭ সেমি ও পা ২২ সেমি পর্যন্ত হতে পারে। খাদ্য হিসেবে উল্লেখযোগ্য পরিমাণ ব্যাঙের পা দেশের বাইরে রপ্তানি হতো। ১৯৮৮-৮৯ ও ১৯৯২-৯৩ সালে যথাক্রমে মোট ৩৩,০৭,২৮১ ও ১৫,৩২০ কেজি ব্যাঙের পা রপ্তানি করা হয়। ব্যাঙের পা রপ্তানি বর্তমানে নিষিদ্ধ। ব্যাঙ সর্বভুক, যদিও পোকামাকড় প্রধান খাদ্য।


title: কোলা ব্যাঙ

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।


title: ক্রোয়েশিয়া জাতীয় ফুটবল দল

text: ক্রোয়েশিয়া জাতীয় ফুটবল দল () ক্রোয়েশিয়ার জাতীয় ফুটবল দল হিসেবে আন্তর্জাতিক ফুটবলে প্রতিনিধিত্ব করছে। ক্রোয়েশিয়ার ফুটবলের সর্বোচ্চ পরিচালনা পরিষদ ক্রোয়েশিয়ান ফুটবল ফেডারেশন কর্তৃক দলটি নিয়ন্ত্রিত ও পরিচালিত হয়। ১৯৪০ থেকে ১৯৪৪ সালের মধ্যবর্তী সময়কালে ফিফা স্বীকৃতপ্রাপ্ত দল হিসেবে ব্যানোভিনা অব ক্রোয়েশিয়া এবং স্বাধীন রাষ্ট্র ক্রোয়েশিয়া উনিশটি প্রদর্শনী ক্রীড়ায় অংশগ্রহণ করেছিল। কিন্তু ১৯৪৫ সালে ক্রোয়েশিয়া যুগোস্লাভিয়ার সাথে একীভূত হলে দলটি বিলুপ্ত হয়। ১৯৪৫ থেকে ১৯৯০ সালের মধ্যে ক্রোয়েশিয়া পৃথক দল হিসেবে প্রতিযোগিতামূলক খেলায় অংশগ্রহণ করেনি। তখন ক্রোয়েশীয় খেলোয়াড়েরা যুগোস্লাভিয়া জাতীয় ফুটবল দলের হয়ে আন্তর্জাতিক ফুটবল অঙ্গনে অংশগ্রহণ করে।


title: ক্রোয়েশিয়া জাতীয় ফুটবল দল

text: যুগোস্লাভিয়া থেকে স্বাধীনতা লাভের অব্যবহিত পরেই আধুনিককালের ক্রোয়েশীয় দল ১৯৯১ সালে গঠন করা হয়। এরপর ১৯৯৩ সালে ফিফা ও উয়েফা’র সদস্যপদ লাভ করে ক্রোয়েশিয়া ফুটবল দল। প্রথমবারের মতো বড় ধরনের প্রতিযোগিতামূলক খেলায় অংশ নিয়ে তারা তাদের সক্ষমতা প্রদর্শন করে ও ১৯৯৬ সালের উয়েফা ইউরো প্রতিযোগিতায় খেলার যোগ্যতা অর্জন করে। ১৯৯৮ সালের ফিফা বিশ্বকাপে প্রথমবারের মতো অংশ নেয় দলটি। প্রতিযোগিতায় তারা তৃতীয় স্থান লাভ করে বিশ্ব ফুটবলে সাড়া জাগায়। দলের পক্ষে ডাভর শুকের শীর্ষ গোলদাতার ভূমিকায় অধিষ্ঠিত হন ও বিশ্বকাপের সোনার বুট লাভ করেন। এরপর থেকেই ক্রোয়েশিয়া দল আন্তর্জাতিক প্রতিযোগিতাসমূহে নিয়মিতভাবে অংশ নিলেও ২০১০ সালের ফিফা বিশ্বকাপ ও ২০০০ সালের ইউরোপীয় চ্যাম্পিয়নশীপে অংশ নিতে পারেনি।


title: ক্রোয়েশিয়া জাতীয় ফুটবল দল

text: নিজেদের মাঠের অধিকাংশ খেলাই জাগরেবের ম্যাকসিমির স্টেডিয়ামে অনুষ্ঠিত হয়েছে। এছাড়াও খেলার মূল্যমান অনুযায়ী স্প্লিতের পোলজাড স্টেডিয়ামসহ রিজেকার স্টেডিওন কানত্রিদা কিংবা অসিজেকের স্টেডিওন গ্রাদস্কি ভিআরটিতে অনুষ্ঠিত হয়।


title: ক্রোয়েশিয়া জাতীয় ফুটবল দল

text: তন্মধ্যে ম্যাকসিমির স্টেডিয়ামে অনুষ্ঠিত প্রতিযোগিতামূলক ৩৬ খেলায় দলটি অপরাজিত ছিল। এ ধারাবাহিকার অবসান ঘটে ২০০৮ সালে ইংল্যান্ডের কাছে হেরে।


title: ক্রোয়েশিয়া জাতীয় ফুটবল দল

text: ১৯৯৪ ও ১৯৯৮ সালে ফিফা কর্তৃক প্রকাশিত বিশ্ব র‌্যাঙ্কিংয়ে বছরের সেরা অগ্রসরমান দলের মর্যাদা পায় ও পুরস্কৃত হয়। এ তালিকায় কলম্বিয়া দলও দুইবার স্থান পেয়েছিল। শুরুতে ফিফা র‌্যাঙ্কিংয়ে ক্রোয়েশিয়ার অবস্থান ছিল ১২৫তম। কিন্তু ১৯৯৮ সালের ফিফা বিশ্বকাপে দূর্দান্ত ক্রীড়ানৈপুণ্য প্রদর্শন করে ও র‌্যাঙ্কিংয়ে তৃতীয় স্থানে চলে আসে যা ফিফা র‌্যাঙ্কিংয়ের ইতিহাসে সবচেয়ে পরিবর্তনশীল দলে রূপান্তরিত হয়।


title: বাসুকী

text: বাসুকি (ইংরেজী:Vasuki এবং Sanskrit: वासुकी, वासव) মহাভারত মহাকাব্যে উল্লিখিত সর্পকুলের রাজা অর্থাৎ নাগরাজ। বাসুকি শিবের সর্প, মনসা তার বোন। সে দেবতা শিবের গলা পেঁচিয়ে থাকে। হিন্দু পূরান অনুযায়ী দেবতারা সমুদ্র মন্থনের জন্য বাসুকিকে রজ্জু হিসাবে ব্যবহার করেছিল। বৌদ্ধ পূরাণ্ওে বাসুকির উল্লেখ দেখা যায় ধর্মীয় আসরে শ্রোতা হিসেবে।


title: বাসুকী

text: কশ্যপ ও তাঁর স্ত্রী কদ্রুর জ্যেষ্ঠ্ নাগ-পুত্র (অনন্তনাগ, শেষনাগ ও বাসুকি - তিন নামেই ইনি পরিচিত)। মাতা কদ্রুর অন্যায় আদেশ অমান্য করায় কদ্রু অনন্তকে শাপ দেন যে, তিনি জনমেজয়ের সর্প-যজ্ঞে দগ্ধ হয়ে মারা যাবেন। নানা পবিত্র তীর্থে কঠোর তপস্যার পর অনন্তনাগ ব্রহ্মার দেখা পান। ব্রহ্মা ওঁকে বলেন, বন-সাগর-জনপদাদি-সমন্বিত চঞ্চল পৃথিবীকে নিশ্চল করে ধারণ করতে। অনন্ত (শেষ) নাগ পাতালে গিয়ে মাথার ওপর পৃথিবী ধারণ করলেন। ব্রহ্মার অশীর্বাদে গরুড় তাঁর সহায় হলেন এবং পাতালের নাগগণ তাঁকে নাগরাজ বাসুকিরূপে বরণ করলেন।


title: বাসুকী

text: অনন্ত শব্দটি একাধিক অর্থে ব্যবহৃত হয়। যেমন- অন্তহীন [অ (ন) অন্ত] অর্থে― ব্রহ্ম, বিষ্ণু। কিংবা সাপ বিশেষ। ইনি শেষনাগ হিসাবে অভিহিত হয়ে থাকেন। এঁর ফণার সংখ্যা মোট ছয়টি এবং তা পদ্মফুলের মতো বিস্তৃত। পুরাণ মতে― নাগদের মধ্যে ইনিই সর্বশ্রেষ্ঠ। ইনি পৃথিবীকে ধারণ করে আছেন। ইনি যখন দীর্ঘশ্বাস ফেলেন তখন সমস্ত পৃথিবী কম্পিত হয়।


title: বাসুকী

text:
কশ্যপ মুনির ঔরসে কদ্রুর গর্ভে ইনি জন্মগ্রহণ করেছিলেন। এঁর স্ত্রীর নাম ছিল তুষ্টি। অমর হওয়ার জন্য দেবতা ও অসুররা যখন সমুদ্র-মন্থন শুরু করে, তখন রজ্জু হিসাবে অনন্তকে ব্যবহার করা হয়েছিল। সমুদ্র মন্থনের প্রথম পর্যায়ে অমৃত উত্থিত হয়। কিন্তু অসুরদের বঞ্চিত করে দেবতারা অমৃত গ্রহণ করেন। ফলে অমৃত বঞ্চিত অসুররা আবার সমুদ্র মন্থন করতে থাকেন। কিন্তু সহস্র বৎসর ক্রমাগত মন্থনের পর অনন্ত হলাহল নামক তীব্র বিষ উদগীরণ করতে লাগলেন। এই বিষের প্রভাবে জীবজগত বিপন্ন হলে, দেবতাদের অনুরোধে মহাদেব সমস্ত হলাহল পান করে ফেললেন। উচ্চৈঃশ্রবা নামক অশ্বের লেজের বর্ণ নিয়ে কদ্রুর সাথে বিনতার তর্ক হলে, কদ্রু অশ্বের লেজ কালো বলেন। কদ্রু তাঁর কথা সত্য প্রমাণিত করার জন্য, তাঁর সর্পপুত্রদের উচ্চৈঃশ্রবার লেজে অবস্থান করতে বলেন। অনন্ত মায়ের এই আদেশকে অগ্রাহ্য করে অভিশপ্ত হন।
এরপর ইনি নানা তীর্থে কঠোর তপস্যা করে কাটান। ব্রহ্মা তাঁর এই কঠোর তপস্যার কারণ জানতে চাইলে, তিনি বলেন যে, পরলোকেও তাঁর সাথে এই দুর্জন ভাইরা যেন না থাকে এবং তপস্যার দ্বারা প্রাণ ত্যাগ করতে চান। ব্রহ্মা তাঁকে পাতালে গিয়ে পৃথিবীকে নিশ্চলভাবে ধারণ করতে বলেন। সেই আদেশ অনুসারে ইনি পাতালে গিয়ে পৃথিবী ধারণ করেন। এই সময় ইনি পাতালের নাগদের রাজা হিসাবে মনোনীত হন। ব্রহ্মা নাগদের শত্রু গরুড়ের সাথে বন্ধুত্ব ঘটিয়ে দেন।


title: বাসুকী

text: মায়ের অভিশাপ থেকে তাঁর অন্যান্য ভাইদের রক্ষা করার জন্য তিনি উপায় অন্বেষণ করতে থাকেন। এই সময় এলাপত্র নামক এক নাগ অনন্তকে বলেন যে, অভিশাপদানকালে তিনি মায়ের কোল থেকে শুনেছিলেন— জরত্কারুর সন্তান আস্তীক মুনি সাপদের রক্ষা করবেন। এরপর অনন্ত জরত্কারু মুনিকে খুঁজে বের করেন এবং তাঁর সঙ্গে তাঁর নিজের বোনের বিবাহ দেন। উল্লেখ্য অনন্তের এই বোনের নামও ছিল জরত্কারু।


title: বাসুকী

text: কালিকা পুরাণ মতে― প্রলয় শেষে বিষ্ণু লক্ষ্মীর সাথে এই সাপের মধ্যম ফণায় শয়ন করেন এবং এর ফণাগুলো বিষ্ণুকে ছাতার মতো আচ্ছাদিত করে রাখে। এঁর দক্ষিণ ফণায় বিষ্ণুর উপাধান ও উত্তর ফণায় পাদপীঠ। বিষ্ণু পুরাণের মতে- ইনি বলরামের অবতার। অনন্তদেবের অন্যান্য নাম―অনন্তশীর্ষ, অহিপতি, অহিরাজ, অহীন, অহীশ্বর, বাসুকি, শেষনাগ।


title: সিন্ট্যাকটিক স্ট্রাকচারস

text: সিনট্যাক্‌টিক স্ট্রাকচার্স (মূল ইংরেজি নাম Syntactic Structures) ভাষাবিজ্ঞানের একটি গুরুত্বপূর্ণ গ্রন্থ, যার লেখক মার্কিন ভাষাবিজ্ঞানী নোম চম্‌স্কি। বইটি ১৯৫৭ সালে সর্বপ্রথম প্রকাশিত হয়। বইটিতে প্রথমবারের মত রূপান্তরমূলক উৎপাদনশীল ব্যাকরণ নামক ধারণাটিকে উপস্থাপন করা হয়। বাক্যতাত্ত্বিক (অর্থাৎ বাক্যের কাঠামো সংক্রান্ত) গবেষণার ক্ষেত্রে চম্‌স্কি-প্রস্তাবিত এই পন্থাটি ছিল সম্পূর্ণ বিধিসম্মত (অর্থাৎ বিভিন্ন চিহ্ন, সূত্র ও তাদের নিপূণ ব্যবহারভিত্তিক)। এই পদ্ধতিটির ভিত্তিতে রয়েছে কিছু পদগুচ্ছ কাঠামো সূত্র। এই সূত্রগুলি একটি বাক্যকে একাধিক ক্ষুদ্রতর অংশে ভাগ করে ফেলে। চম্‌স্কি এরপর এই সূত্রগুলিকে এক নতুন ধরনের সূত্রের সাথে সংযুক্ত করেন, যাদের নাম “রূপান্তর”। এই পদ্ধতিটি বিভিন্ন ধরনের বাক্যিক সংগঠন বা কাঠামো উৎপাদন করতে পারে। চম্‌স্কির লক্ষ্য হল এই সীমিত সংখ্যক সূত্রের গুচ্ছ ব্যবহার করে যেকোন প্রদত্ত মানবভাষার সমস্ত এবং কেবলমাত্র ব্যাকরণশুদ্ধ বাক্যগুলি “উৎপাদন” করা।


title: সিন্ট্যাকটিক স্ট্রাকচারস

text: "সিনট্যাক্‌টিক স্ট্রাকচার্স" ছিল চম্‌স্কির প্রথম গ্রন্থ। এই একক রচনাটি আকারে ছোট, এর পৃষ্ঠাসংখ্যা একশ’র খানিকটা বেশি। চম্‌স্কি বইটি ভাষাবিজ্ঞানের বিশেষজ্ঞদের জন্য রচনা করেন। মার্কিন যুক্তরাষ্ট্রের ম্যাসাচুসেটস ইন্সটিটিউট অফ টেকনলজি বিশ্ববিদ্যালয়ে স্নাতক পর্যায়ের শিক্ষার্থীদের একটি কোর্সে পড়ানোর জন্য তিনি যে পাঠগুলি তৈরি করেন, সেগুলির উপর ভিত্তি করেই তিনি বইটি লেখেন। বইটিতে লেখা একটি বহুচর্চিত উক্তি হল “কালার্‌লেস গ্রিন আইডিয়াজ স্লিপ ফিউরিয়াসলি” (Colorless green ideas sleep furiously) অর্থাৎ “বর্ণহীন সবুজ ধারণাগুলি প্রচন্ড রেগে ঘুমায়”। এই ইংরেজি বাক্যটির কোন পরিস্কার অর্থ নেই। কিন্তু কেবল ব্যাকরণের দৃষ্টিকোণ থেকে একজন মাতৃভাষী ইংরেজি বক্তার কাছে এটিকে একটি শুদ্ধ বাক্য বলে মনে হয়। চম্‌স্কির কাছে তাই বাক্যতত্ত্বের গবেষণা শব্দার্থতত্ত্বের গবেষণা থেকে স্বাধীন একটি বিষয়।


title: সিন্ট্যাকটিক স্ট্রাকচারস

text: চম্‌স্কি যখন "সিনট্যাক্‌টিক স্ট্রাকচার্স" লেখেন, তখনও তিনি শিক্ষায়তনিক অঙ্গনে তেমন পরিচিত হয়ে ওঠেননি। মুটোঁ নামেক একটি ক্ষুদ্র ওলন্দাজ প্রকাশনা সংস্থা বইটি বাজারে বের করে। তা সত্ত্বেও এই সুক্ষ্ম, জটিল ও গভীর বিষয়বস্তুসমৃদ্ধ বইটি শুরুতে ব্যাপক সমাদর পায়। এমনকি তৎকালীন ভাষা বিষয়ক গবেষণার ঐতিহ্যে বইটিকে একটি অন্যতম সংযোজন হিসেবে স্বাগত জানানো হয়। কিন্তু শীঘ্রই বইটির সাহসী নতুন ধারণাগুলির জন্য প্রতিষ্ঠিত ও বয়স্ক ভাষাবিজ্ঞানীরা এর নেতিবাচক সমালোচনা করতে শুরু করেন। তাদের বিপরীতে তরুণ নবীন ভাষাবিজ্ঞানীরা চম্‌স্কির গবেষণাপদ্ধতিকে উৎসাহের সাথে গ্রহণ করেন। ফলে বিংশ শতাব্দীর দ্বিতীয় ভাগে এসে ভাষাবিজ্ঞান শাস্ত্রের মোড় ঘুরে যায়। এরপর থেকে বাক্যতত্ত্বকে কেন্দ্রে রেখে ভাষার বিধিসম্মত তত্ত্ব নির্মাণের কাজ অনেক স্বাভাবিক একটি কাজে পরিণত হয়। ভাষা গবেষণার এই ধারাতে ভাষিক বক্তার আচরণের পরিবর্তে বক্তার মনের মাঝে ভাষার অবস্থানকে অনেক বেশি গুরুত্ব দেওয়া হয়েছে।


title: সিন্ট্যাকটিক স্ট্রাকচারস

text: "সিনট্যাক্‌টিক স্ট্রাকচার্স" ভাষাবিজ্ঞানের বাইরে জ্ঞানের বেশ কিছু ক্ষেত্রে প্রভাব বিস্তার করেছে। বিশেষ করে দর্শন, মনোবিজ্ঞান এবং বোধনবিজ্ঞানসমূহের উপর বইটি গভীর প্রভাব ফেলে। এছাড়া কম্পিউটার বিজ্ঞান ও স্নায়ুবিজ্ঞানের উপরও বইটিতে বর্ণিত তত্ত্ব প্রভাব ফেলতে সক্ষম হয়। কোনও কোনও বিশেষজ্ঞ চম্‌স্কির তত্ত্ব নিয়ে প্রশ্ন তুলেছেন। তাঁদের মতে ভাষাকে একটি আদর্শ সংশ্রয় বা ব্যবস্থা হিসেবে বর্ণনা করাটা ভুল। অন্যান্য বিশেষজ্ঞরা মনে করেন চমস্কির তত্ত্বে উপাত্ত সংগ্রহ ও পরীক্ষা-নিরীক্ষাকে যথেষ্ট মূল্য দেওয়া হয়নি। এ সত্ত্বেও ২১শ শতকের শুরুতে এসে ভাষাবিজ্ঞানী ও অন্যান্য পর্যালোচকেরা উভয়েই বইটির প্রশংসা করেন। তাঁরা বইটিকে বিংশ শতাব্দীর অন্যতম গুরুত্বপূর্ণ গবেষণাগ্রন্থ হিসেবে স্বীকৃতি দেন।


title: সিন্ট্যাকটিক স্ট্রাকচারস

text: "সিন্ট্যাকটিক স্ট্রাকচার্স" বইতে চম্স্কি ভাষাবিজ্ঞানগত কাঠামোর একটি বিধিসম্মত তত্ত্ব তৈরী করতে চেয়েছেন। তিনি সুস্পষ্ট সূত্র প্রয়োগ করে সুনির্দিষ্ট আদল (model) নির্মাণের উপর জোর দিয়েছেন।


title: সিন্ট্যাকটিক স্ট্রাকচারস

text: চমস্কি লিখেছেন যে তাঁর মুখ্য চিন্তা ব্যাকরণের গ্রহণয়োগ্যতার সমস্যা নিয়ে। একটি ভাষার ব্যাকরণকে তিনি সেই ভাষার একটি সঠিক তত্ত্ব হিসেবে সংজ্ঞায়িত করেছেন। ভাষাবিজ্ঞানের উদ্দেশ্যকে তিনি প্রাকৃতিক বিজ্ঞানের কর্মপদ্ধতির সমান্তরালে বর্ণনা করেছেন। তিনি বলেছেন যে, যে কোনও বৈজ্ঞানিক তত্ত্ব কিছু সংখ্যক পর্যবেক্ষণের উপর ভিত্তি করে তৈরী হয়। সেই তত্ত্ব ওই পর্যবেক্ষণগুলির মধ্যে সম্পর্ক স্থাপনের চেষ্টা করে এবং নতুন ঘটনার ভবিষ্যদ্বাণী করে। এই দুটি কাজই করা হয় কিছু অনুমিতিনির্ভর সংগঠন (Hypothetical construct হাইপোথেটিক্যাল কনস্ট্রাক্ট) (যেমন পদার্থবিজ্ঞানে, ভর, ইলেক্ট্রন, ইত্যাদি) দ্বারা কিছু সাধারণ সূত্র গঠনের মাধ্যমে। সেইরকম, "ইংরেজি" ভাষার ব্যাকরণ কিছু সীমিত উচ্চারণের (পর্যবেক্ষণ) উপর নির্ভর করে তৈরী এবং এতে ইংরেজির কিছু বিশেষ ধ্বনিমূল (ফোনিম বা ধ্বনিসমষ্টি), পদসমষ্টি, বাক্য ইত্যাদি দ্বারা নির্মিত কিছু নির্দিষ্ট ব্যাকরণগত নিয়মাবলি (সূত্র) থাকবে। এই নিয়মগুলি যেমন সেই ভাষায় ব্যবহৃত বাক্যগুলির পারস্পরিক গঠনগত সম্পর্ক প্রকাশ করবে, তেমনি অসীম বা অর্নিদিষ্ট সংখ্যক বাক্য যা এখনও উচ্চারিত হয়নি সেগুলোরও ভবিষ্যদ্বাণী করবে। কোন একটি ভাষায় ব্যবহৃত সসীম উচ্চারণগুলিকে তিনি "পর্যবেক্ষণের" সাথে তুলনা করেছেন এবং ব্যাকরণিক নিয়মগুলিকে "সূত্রের" সঙ্গে তুলনা করেছেন, যে সুত্রগুলি ধ্বনিমূল, পদসমষ্টি ইত্যাদি বিভিন্ন অনুমিতিনির্ভর সংগঠনের মাধ্যমে বর্ণনা করা হয়।


title: সিন্ট্যাকটিক স্ট্রাকচারস

text: চমস্কির মতে ব্যাকরণের গ্রহণয়োগ্যতার জন্য প্রয়োজন "বাহ্যিক পর্যাপ্ততা", "সাধারণীকরণ" এবং এরকম আরও কিছু শর্তাবলী পূরণ করা। "বাহ্যিক পর্যাপ্ততার" উদাহরণ হিসেবে তিনি বলেছেন যে উপযুক্ত ব্যাকরণের দ্বারা উৎপাদিত বাক্যগুলিকে অবশ্যই সেই ভাষাকে মাতৃভাষা হিসেবে ব্যবহারকারী (নেটিভ স্পিকার) -দের কাছে গ্রহণোপযোগী হতে হবে। "সাধারণীকরণ" বলতে তিনি বুঝিয়েছেন যে, কোন ভাষার ব্যাকরণ একটি নির্দিষ্ট ভাষাবিজ্ঞানভিত্তিক পরিকাঠামোর অনুসারে হবে, যেখানে "ফোনেম" এবং "ফ্রেজ" কে কোনো নির্দিষ্ট ভাষার উপর নির্ভর না করেই সংজ্ঞায়িত করা হবে, অর্থাৎ ব্যাকরণকে ভাষামুক্ত স্বনির্ভর হতে হবে।


title: সিন্ট্যাকটিক স্ট্রাকচারস

text: কোন এক ভাষার লেখা বা উচ্চারণ সমষ্টির জন্য কোন ব্যাকরণটি বেশী ভাল - এই প্রশ্নের উত্তরে চমস্কি বেশী প্রাধান্য দিয়েছেন বিচার পদ্ধতিকে (যা উপরোক্ত শর্তাবলীর উপর ভিত্তি করে সবথেকে সম্ভাবনাময় উপযোগী ব্যাকরণটি নির্ধারণ করে)। তিনি স্ট্রাকচারাল লিঙ্গুইস্টিক বা গঠনমূলক ভাষাবিজ্ঞানে ব্যবহৃত ডিসকভারি প্রসেডিয়র অর্থাৎ আবিষ্কার পদ্ধতি (যা সয়ংক্রিয়ভাবে একটি ভাষার লেখাসমষ্টি থেকে সঠিক ব্যাকরণটি বা গ্রামারটি উৎপাদন বা সৃষ্টি করে) অথবা ডিসিশন প্রসেডিয়র অর্থাৎ সিদ্ধান্ত পদ্ধতি (যা একটি ভাষাতে প্রাপ্ত প্রতিযোগী ব্যাকরণসমূহের মধ্যে থেকে সয়ংক্রিয়ভাবে সবথেকে কার্যকরী গ্রামারটিকে চিহ্নিত করে) - এই দুই পদ্ধতির থেকে বিচার পদ্ধতিকে বেশী উপযোগী মনে করেন।


title: সিন্ট্যাকটিক স্ট্রাকচারস

text: চমস্কির মতে একটি ভাষা L-র ভাষাবিজ্ঞানভিত্তিক বা লিঙ্গুইস্টিক বিশ্লেষণের মূল উদ্দেশ্য হল ওই ভাষার গ্রামাটিক্যাল সিকোয়েন্স বা ব্যাকরণসম্মত বাক্যসমুহকে অগ্রামাটিক্যাল বাক্য থেকে আলাদা করা এবং ওই গ্রামাটিক্যাল বাক্যগুলিকে নিরীক্ষণ করা। গ্রামাটিক্যাল বলতে তিনি নেটিভ স্পিকারদের কাছে গ্রহণযোগ্যতাকেই নির্দেশ করেছেন। কোন একটি ভাষা "L"-এর ব্যাকরণকে তিনি এমন একটি যন্ত্র বলেছেন যা L-এর সমস্ত গ্রামাটিক্যাল পদবিন্যাস বা সিকোয়েন্সগুলি উৎপাদন করবে এবং অগ্রামাটিক্যাল কিছু তৈরী করবে না । গ্রামাটিক্যালিটির ভিত্তি নিয়ে আরও বিশ্লেষণ করতে গিয়ে চমস্কি তিনটি উপায়ের কথা বলেছেন যেগুলি একটি বাক্যের গ্রামাটিক্যাল হওয়া বা না হওয়া নির্ধারণ করতে পারে "না", যথা, ১) বাক্যটি লেখাসামগ্রীতে পাওয়া যায়, ২) বাক্যটি অর্থপূর্ণ এবং ৩) বাক্যটি পরিসংখ্যানগত ভাবে সম্ভাব্য। উদাহরণ হিসেবে তিনি একটি বাক্য উল্লেখ করেছেন, "কালারলেস গ্রীন আইডিয়াস স্লিপ ফিউরিয়াসলি", যা গ্রামাটিক্যাল অথচ আগে কোন লেখাতে পাওয়া যায় নি, বাক্যটি অর্থপূর্ণ নয় এবং পরিসংখ্যানগতভাবে সম্ভাব্যও নয়।


title: সিন্ট্যাকটিক স্ট্রাকচারস

text: চমস্কি এই সিদ্ধান্তে উপনীত হয়েছেন যে, ব্যাকরণ হল সয়ংসম্পূর্ণ ও অর্থ থেকে স্বাধীন, এবং সম্ভাবনাভিত্তিক আদলগুলি বাক্যিক গঠনপ্রণালীর মূল সমস্যাগুলিতে তেমন কোনও আলোকপাত করে না।


title: সিন্ট্যাকটিক স্ট্রাকচারস

text: যদি ধরে নেওয়া যায় যে, একটি ভাষার এক গুচ্ছ ব্যাকরণসম্মত বাক্য দিয়ে দেওয়া হয়েছে, তাহলে এরপর চমস্কি যেটা করেন সেটা হল তিনি সেই যন্ত্র বা আদল গঠন করার চেষ্টা করেন যা ওই উচ্চারণ বা কথাগুলোকে যথার্থভাবে বর্ণনা করতে পারে। এর উদ্দেশ্যে তিনি প্রথমে আলোচনা করেছেন সসীম অবস্থা ব্যাকরণ (ফাইনাইট স্টেট গ্রামার) নিয়ে, যেটি একটি যোগাযোগ তত্ত্বভিত্তিক (কমিউনিকেশন থিওরিটিক) আদল, যেখানে ভাষা একটি সসীম অবস্থা মার্কভ প্রক্রিয়া (ফাইনাইট স্টেট মার্কভ প্রসেস), যেখানে ভাষার বাক্যগঠন প্রক্রিয়াকে একটি যন্ত্রের এক অবস্থা থেকে পরবর্তী অবস্থাতে গমনের মাধ্যমে বর্ণনা করা হয়। তারপর তিনি আলোচনা করেছেন ফ্রেজ স্ট্রাকচার গ্রামার বা পদবিন্যাসের গঠনসম্পর্কিত ব্যাকরণ নিয়ে, যে মডেলটি বাক্যের পদবিভাজনের (কনস্টিটুয়েন্ট অ্যানালিসিসের) উপর ভিত্তি করে বানানো। তিনি দেখান যে দুটো আদলই ভাষাবিশ্লেষণের জন্য অপর্যাপ্ত এবং তিনি বাক্যতত্ত্বের উপর তাঁর নিজস্ব একটি বিধিসম্মত নিয়মনিষ্ঠ তত্ত্ব (ফর্মাল থিওরি) নিবেদন করেন , যাকে বলা হয় রূপান্তমূলক উৎপাদনশীল ব্যাকরণ (ট্টান্সফর্মেশনাল জেনেরেটিভ গ্রামার), যা ফ্রেজ স্ট্রাকচার বা পদবিন্যাস গঠন ও ব্যাকরণগত রূপান্তরের (গ্রামাটিক্যাল ট্রান্সফর্মেশন) সম্মিলন।


title: সিন্ট্যাকটিক স্ট্রাকচারস

text: যেকোন রূপান্তরমূলক ব্যাকরণের (ট্রান্সফর্মেশনাল গ্রামারের) তিনটি সহজাত ব্যবস্থা আছে, যথা ফ্রেজ স্ট্রাকচার নিয়মাবলী, রূপান্তরমূলক (ট্রান্সফর্মেশনাল) নিয়মাবলী এবং রূপধ্বনিভিত্তিক (মরফোফোনেমিক) নিয়মাবলী। ফ্রেজ স্ট্রাকচার নিয়মাবলী ব্যবহার করা হয় ব্যাকরণগত শ্রেণী বা গ্রামাটিক্যাল ক্যাটেগরি সম্প্রসারনের জন্য ও প্রতিস্থাপনের জন্য। এগুলির প্রয়োগের ফলে এক সারি মরফিম (পদ, ওয়ার্ড) তৈরী হয়। একটি ট্রান্সফর্মেশনাল বা রূপান্তরমূলক নিয়ম একসারি মরফিম ও তাদের মধ্যবর্তী কাঠামোর উপর কাজ করে এবং সেটিকে একটি নতুন সারিতে ও নতুন কাঠামোতে রূপান্তরিত করে। এটি মূল সারিটির পুনর্বিন্যাস করতে পারে অথবা কোন মরফিম যুক্ত বা বিযুক্ত করতে পারে। রূপান্তরমূলক নিয়ম দুধরনের হয়, অবলিগেটরি বা বাধ্যতামূলক এবং অপশনাল বা ঐচ্ছিক। বাধ্যতামূলক রূপান্তরমূলক নিয়ম যখন ফ্রেজ স্ট্রাকচারের প্রান্তিক বা অন্তিম মরফিম সারি বা টারমিনাল স্ট্রিংগুলিতে প্রয়োগ করা হয় তখন সেই ভাষার কার্নেল সমূহ তৈরি হয়, যেগুলি সহজ, অ্যাকটিভ বা কর্ত্তৃবাচক, ঘোষণামূলক বা ডীক্লেরাটিভ এবং সম্মতিবাচক হ্যাঁ-সূচক বা অ্যাফার্মেটিভ বাক্য। জটিল, প্যাসিভ বা কর্মবাচক, নেতিবাচক ও প্রশ্নোবাচক বাক্য গঠন করতে গেলে এক বা একাধিক ঐচ্ছিক রূপান্তরমূলক নিয়ম একটি নির্দিষ্ট ক্রমানুসারে কার্নেল বাক্যগুলির উপর প্রয়োগ করতে হবে। সবশেষে, রূপান্তমুলক নিয়ম প্রয়োগের পরে প্রাপ্ত পদসমষ্টি বা মরফিম সারিকে মরফোফোনেমিক নিয়মাবলীর দ্বার একসারি ফোনেম(ভাষার ধ্বনিতত্ত্বের মূলগত উপাদান)-এ পরিবর্তিত করা হয়।


title: সিন্ট্যাকটিক স্ট্রাকচারস

text: "সিন্ট্যাকটিক স্ট্রাকচারসে" চমস্কি "জেনেরটিভ" বা "উৎপাদনশীল" বা "সৃষ্টিশীল" নামে একটি নতুন শব্দের প্রবর্তণ করেছেন এবং এটিকে ব্যবহার করেছেন বিশেষ প্রযুক্তিগত দৃষ্টিভঙ্গি থেকে। যখন চমস্কি বলেন যে একটি ভাষার এক গুচ্ছ সীমিত নিয়মাবলী অসীম বাক্যসমূহ জেনারেট বা সৃষ্টি করবে তখন তিনি আসলে বলতে চান যে ওই নিয়মগুলি ওই ভাষার প্রাপ্ত (বর্তমান) ও অপ্রাপ্ত (ভবিষ্যতে প্রাপ্য) সমস্ত বাক্যসমূহের পুঙ্খানুপুঙ্খ গঠনগত বর্ণনা দেবে।


title: মোনালি ঠাকুর

text:
মোনালি ঠাকুর (জন্ম: ৩ নভেম্বর, ১৯৮৫; কলকাতা, ভারত) একজন জনপ্রিয় ভারতীয় সঙ্গীতশিল্পী ও অভিনেত্রী।
স্বামী : এ এম ত্বোহা


title: মোনালি ঠাকুর

text: শিশু হিসেবে তিনি বাংলা টিভি ধারাবাহিক "আলোকিত এক ইন্দু"তে অভিনয় করেছিলেন। এতে তিনি প্রধান চরিত্র 'ইন্দুবালা'র ভূমিকায় ছিলেন। এরপর একজোড়া টেলিছবি হিসেবেও তার অভিনয় ধারাবাহিকভাবে চলে, এবং তন্মধ্যে সুদেষ্ণা রায়ের "ফাগুনে আগুন" (এতে তিনি 'রুমান' নামক চরিত্রে ছিলেন) উল্লেখ্য। তাঁর অভিনয়জীবন শুরু হয় রাজা সেন পরিচালিত বাংলা চলচ্চিত্র "কৃষ্ণকান্তের উইল" চলচ্চিত্রের মাধ্যমে, যেখানে তিনি 'ভ্রমর' চরিত্রে অভিনয় করেন। ২০১৪ সালে তিনি নাগেশ কুঙ্কুনুর-এর বলিউড চলচ্চিত্র "লক্ষ্মীতে" অভিনয় করেন। এই চলচ্চিত্রটি মানুষ পাচার এবং শিশু বেশ্যা বিষয়ক কাহিনীর ওপর গড়ে উঠেছে। এখানে তিনি ১৫ বছরের একজন মেয়ের চরিত্রে অভিনয় করেন যে ফাঁদে পড়ে যায়। তাঁকে আব্বাস তিয়েরেওয়ালার তারকাভর্তি চলচ্চিত্র "ম্যাঙ্গো"-এও দেখা যাবে।


title: বাংলাদেশের বিমান পরিবহন সংস্থাসমূহের তালিকা

text: বাংলাদেশের বেসামরিক বিমান চলাচল কর্তৃপক্ষের জারিকৃত বিমান পরিচালনা সনদ (এয়ার অপারেটর সার্টিফিকেট) আছে এমন বিমান পরিবহন সংস্থাগুলির তালিকা নিচে দেওয়া হল।


title: লেগ্স-ল্দান-র্দো-র্জে

text: লেগ্স-ল্দান-র্দো-র্জে () (১৪৫২-১৫৬৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।


title: লেগ্স-ল্দান-র্দো-র্জে

text: লেগ্স-ল্দান-র্দো-র্জে ১৪৫২ খ্রিষ্টাব্দে তিব্বতের ম্ঙ্গা'-রিস () অঞ্চলের গ্লো-বো () নামক শহরে জন্মগ্রহণ করেন। তাঁর পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান () এবং মাতার নাম ছিল খ্রোম-পা-র্গ্যান ()। তাঁর সাতজন ভ্রাতার মধ্যে উল্লেখযোগ্য ছিলেন ম্ঙ্গা'-রিস-পান-ছেন-পে-মা-দ্বাং-র্গ্যাল () যিনি একজন বিখ্যাত গ্তের-স্তোন ছিলেন।


title: লেগ্স-ল্দান-র্দো-র্জে

text:
লেগ্স-ল্দান-র্দো-র্জে শৈশবে তাঁর মাতার কাছে শিক্ষালাভ করেন। তিনি তাঁর পিতার নিকট গুহ্যগর্ভতন্ত্র সহ বেশ কিছু তন্ত্র সম্বন্ধে অধ্যয়ন করেন। এরপর তিনি তাঁর ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালকে সঙ্গে নিয়ে মধ্য তিব্বতের বিস্তির্ণ অঞ্চলে যাত্রা করে বিভিন্ন সম্প্রদায়ের পন্ডিতের নিকট শিক্ষালাভ করেন। এই সময় তাঁর উল্লেখযোগ্য শিক্ষক ছিলেন নাম-ম্খা'-শেস-রাব (), সাংস-র্গ্যাস-স্ক্যাব্স-পা (), রাব-'ব্যাম্স-পা-দ্কোন-ম্ছোগ-ব্সাম-গ্রুব () প্রভৃতি। তাঁরা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেন।
এরপর তাঁরা নেপাল যাত্রা করে কাঠমান্ডু শহরের নিকটে য়াং-লা-শোদ () নামক গুহায় রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক বিখ্যাত গ্তের-স্তোনের শিষ্য শাক্য জাংপোর নিকট ব্যাং-গ্তের () বা উত্তর দিকের সম্পদ সম্বন্ধে অধ্যয়ন করেন। শাক্য জাংপো তাঁকে রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শানের পুনর্জন্ম রূপে চিহ্নিত করেন। এরপর বেশ কয়েক বছর সাধনার পর তিনি স্তেং-ছেন-ম্খান-পো () নামক পন্ডিতের নিকট মার্গফল ও বজ্রমালতন্ত্র সম্বন্ধে অধ্যয়ন করেন।


title: লেগ্স-ল্দান-র্দো-র্জে

text: তিনি স্তাগ-ত্শাং () নামক স্থানে অবস্থিত একটি গুহা থেকে র্তা-ম্গ্রিন-স্রোগ-'ফ্রোগ-দ্রেগ্স-পা-জিল-ঙ্গোন () নামক হয়গ্রীব সাধনপদ্ধতির ওপর একখানি গ্রন্থ আবিষ্কার করেন। এরপর তিনি স্তোদ-লুং () নামক স্থানে র্দ্জোগ্স-ছেন-স্ন্যিং-পো-ব্স্দুস-পা () নামক অতিযোগ তত্ত্বের ওপর একটি গ্রন্থ এবং ফ্যাগ-ছেন-সেম্স-ক্যি-মে-লোং () নামক মহামুদ্রা তত্ত্বের ওপর একটি গ্রন্থ আবিষ্কার করেন। এছাড়া তিনি 'ত্শো-র্গ্যাল-ফুগ () নামক স্থানে গ্নাস-ব্দাগ-স্ক্যিন-ম্থিং-মা'ই-স্গ্রুব-স্কোর () নামক গ্রন্থ এবং ব্ক্রা-ব্জাং () নামক স্থানে অবস্থিত র্নাম-'জোম্স () মন্দিরে ব্কা'-ব্র্গ্যাদ-রাং-শার-গি-ছা-লাগ () নামক গ্রন্থ আবিষ্কার করেন।


title: লেগ্স-ল্দান-র্দো-র্জে

text: লেগ্স-ল্দান-র্দো-র্জের সর্বাপেক্ষা উল্লেখযোগ্য শিষ্য ছিলেন ব্ক্রা-শিস-স্তোব্স-র্গ্যাল (), যাকে তিনি তাঁর ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালর পুনর্জন্ম রূপে চিহ্নিত করেছিলেন। তাঁর অন্যান্য উল্লেখযোগ্য শিষ্য ছিলেন তাঁর পুত্র পে-মা-ছোস-র্গ্যাল (), কুন-ম্খ্যেন-পে-মা-দ্কার-পো নামক চতুর্থ র্গ্যাল-দ্বাং-'ব্রুগ-পা, গাস-গ্সার-'জাম-দ্ব্যাংস-ম্খ্যেন-ব্র্ত্সে'ই-দ্বাং-ফ্যুগ () নামক ঝ্বা-লু বৌদ্ধবিহারের প্রধান, নাম-ম্খা'-ব্র্গ্যা-স্ব্যিন () নামক দ্বিতীয় য়োল-মো-স্প্রুল-স্কু () প্রভৃতি।


title: ব্রান্ডেনবুর্গ

text: ব্রান্ডেনবুর্গ (, ; ) জার্মানির ১৬টি রাজ্যের অন্যতম। এই রাজ্যের রাজধানী পোট্সডাম। ব্রান্ডেনবুর্গ জার্মানি পূর্বাঞ্চলে অবস্থিত। এটি ১৯৯০ সালে পশ্চিম জার্মানি ও পূর্ব জার্মানি একত্রীকরণের দ্বারা দ্বিতীয়বারের মত রাজ্যের মর্যাদা লাভ করে। ব্রান্ডেনবুর্গের গা ঘেষে জার্মানির রাজধানী ও অন্যতম রাজ্য বার্লিন অবস্থিত। ব্রান্ডেনবুর্গের উদ্ভব ঘটে মধ্যযুগে। পরবর্তিতে এটি প্রুশিয়ার রাজধানী হয়।


title: ব্রান্ডেনবুর্গ

text: মধ্যযুগের শেষের দিকে এবং আধুনিক সভ্যতার শুরুতে ব্রান্ডেনবুর্গ পুণ্য রোমান সারমাজ্যের এবং প্রুশিয়ার অন্যতম রাজ্য ছিল। ১৪১৫ সাল থেকে হোহেনজুলার্ন এর শাসক ছিলেন। ব্রান্ডেনবুর্গেই ভবিষ্যৎ জার্মানির রাজধানী বার্লিন অবস্থিত ছিল। ১৬১৮ সালে ব্রান্ডেনবুর্গ মার্গাভ্রিয়েট এবং প্রুশিয়া ডুচি সমন্বয়ে ব্রান্ডেনবুর্গ-প্রুশিয়া গঠিত হয়। ১৭০১ সালে ব্রান্ডেনবুর্গ-প্রুশিয়াকে উন্নীত করে কিংডম অফ প্রুশিয়া বা প্রুশিয়া রাজ্য গঠন করা হয়।


title: ব্রান্ডেনবুর্গ

text:
১৫৩৯ সালে ব্রান্ডেনবুর্গ প্রোটেসট্যান্ট সংস্কারের কারণে প্রোটেসট্যান্টিজম ভাবাপন্ন রাজ্যে পরিণত হয়। ষষ্ঠদশ শতাব্দীতে এলবে, হ্যাফেল এবং স্প্রি নদী দিয়ে এসব অঞ্চলে ব্যবসা-বাণিজ্যের উন্নতি ঘটে। হোহেনজুলার্নরা এসময় রিনেল্যান্ড, ভেস্টফালিয়া ইত্যাদি অধিকারের মাধ্যমে তাদের রাজ্য বিস্তৃত করে। ফলে ব্রান্ডেনবুর্গ-প্রুশিয়া নামের একটি স্বতন্ত্র রাষ্ট্র গঠিত হয়। স্বতন্ত্র দেশ হলেও ব্রান্ডেনবুর্গ-প্রুশিয়া ত্রিশ বছরের যুদ্ধে নিজেকে শত্রুর সাথে মোকাবেলা করার মত শক্তিশালী ছিল না।
ত্রিশ বছরের যুদ্ধের শেষে ব্রান্ডেনবুর্গের শাসকগণ রাজ্যের সীমানা অনেকদূর পর্যন্ত বিস্তৃত করে। সেইসাথে তাদের ক্ষমতাও বৃদ্ধি পায়। এদের মধ্যে ফ্রেডরিখ উইলিয়াম তাঁর একান্ত চেষ্টায় এক্ষেত্রে উল্লেখযোগ্য অবদান রাখেন। তিনি রাজ্য প্রাসাদকে পোটসডামে স্থানান্তর করেন।


title: ব্রান্ডেনবুর্গ

text: ১৯৫২ সালে পূর্ব জার্মান সরকার ব্রান্ডেনবুর্গকে ডিসট্রিক্টে ভাগ করে। ব্র্যেন্ডেনবুর্গের বেশির ভাগ অংশ পোটসডাম, ফ্রাঙ্কফুর্ট বা কোটবুস-এ পড়ে। কিন্তু ব্রান্ডেনবুর্গের সাবেক প্রদেশগুলো শ্ভেরিন, নয়ব্রান্ডেনবুর্গ এবং মেগডিবুর্গে পড়ে। পূর্ব জার্মানি জ্বালানির উৎস হিসেবে লিগনাইটের উপর নির্ভর করত। এই লিগনাইটের অনেক খনি ছিল দক্ষিণ-পূর্ব ব্রান্ডেনবুর্গে। তাই বার্লিনকে ঘিরে ব্রান্ডেনবুর্গের এই অংশে গড়ে উঠা শিল্পাঞ্চল ছিল পূর্ব জার্মানির অর্থনীতির একটি গুরুত্বপূর্ণ দিক। অপরদিকে ব্রান্ডেনবুর্গের গ্রামাঞ্চল শিল্প-কারখানা তেমন গড়ে উঠেনি, এই জায়গাগুলো প্রধানত কৃষিনির্ভর।


title: ব্রান্ডেনবুর্গ

text: ব্রান্ডেনবুর্গের ১৭.১% মানুষ জার্মানির এভ্যাঞ্জেলিকাল চার্চ অনুসরণ করে। ৩.১% মানুষ রোমান ক্যাথলিক। অবশিষত ৭৯.৮% মানুষের মধ্যে অধিকাংশ খ্রিস্টান ব্যতীত অন্যান্য ধর্ম পালন করে বা কোন ধর্মেই বিশ্বাসী না। বার্লিন বা জার্মানির অন্যান্য জায়গার তুলনায় এখানে মুসলমান অধিবাসীড় সংখ্যা কম।


title: হার্বার্ট ক্রোয়েমার

text: হার্বার্ট ক্রোয়েমার (জন্ম: ২৫ আগস্ট, ১৯২৮) একজন বিশিষ্ট পদার্থবিজ্ঞানী । তিনি ২০০০ সালে ইভানোভিচ আলফারভ এবং জ্যাক কিলবির সাথে যৌথভাবে পদার্থবিজ্ঞানে নোবেল পুরস্কার লাভ করেন।


title: হার্বার্ট ক্রোয়েমার

text: ক্রোয়েমার ১৯২৮ সালের ২৫ অগাস্ট জন্মগ্রহণ করেন। তিনি ইউনিভার্সিটি অফ গ্যটিঙেন থেকে ১৯৫২ সালে প্তাত্ত্বিক পদার্থবিজ্ঞানে পিএইচডি ডিগ্রি অর্জন করেন। ১৯৫৪ থেকে ১৯৫৭ সাল পর্যন্ত রেডিও কর্পোরেশন অব আমেরিকা ল্যাবরেটরীজ এ কর্মরত ছিলেন। ১৯৫৯ থেকে ১৯৬৬ সাল পর্যন্ত ভ্যারিয়ান অ্যাসোসিয়েটস এ কাজ করেন। ১৯৬৮ থেকে ১৯৭৬ সাল পর্যন্ত ইউনিভার্সিটি অব কলোরাডো বোল্ডার এ পদার্থবিজ্ঞানের অধ্যাপক হিসেবে কাজ করেন। ১৯৭৬ থেকে ২০১৩ সাল পর্যন্ত ইউনিভার্সিটি অব ক্যালিফোর্নিয়া, সান্তা বারবারার তড়িৎ ও কম্পিউটার প্রকৌশলের অধ্যাপক ছিলেন।


title: স্টোরগাটান, উমিয়া

text: স্টোরগাটান () ("মেইন স্ট্রীট" বা "গ্রেট স্ট্রীট") হল উমিয়া, সুইডেনের দীর্ঘতম রাস্তা। প্রায় ৪ কিলোমিটার দৈর্ঘ্যবিশিষ্ট এ রাস্তা উমিয়া নদীর পূর্বদিক দিয়ে গেছে। পথটি টভারান-এর পুরাতন রাস্তা, পশ্চিমে উমিয়া পূর্ব স্টেশন এবং পূর্বে নরল্যান্ড বিশ্ববিদ্যালয় হাসপাতাল-এর নিকটে অবস্থিত।


title: স্টোরগাটান, উমিয়া

text: স্টোরগাটানের রাস্তার পাশে উমিয়া মিউনিসিপ্যালিটির একাধিক ঐতিহাসিক ভবন এবং শহরের পাঁচটি বড় পার্ক রয়েছে। গড়ে প্রতিদিন ৮,৯০০ যান এই রাস্তার ওপর দিয়ে যায় (২০০৬)।


title: স্টোরগাটান, উমিয়া

text: ১৬২২ সালে উমিয়া প্রতিষ্ঠিত হয়েছিল উমে নদীর পূর্বপাশে এবং এটি নদীর সাথে সমান্তরাল দুটি অনুদৈর্ঘ্য রাস্তার সঙ্গে গ্রিড প্যাটার্ণে অবস্থিত ছিল। এর সাথে ছিল পাঁচটি ঋজু এদো গলি যা নদীর সাথে সমস্ত রাস্তা জুড়ে ছিল। দক্ষিণের লম্বা রাস্তা (বর্তমান স্টোরগাটান) স্টকহোম ও টর্নিওর মাঝখানের উপকূলবর্তী রাস্তার ন্যায় শহর ছাড়িয়ে চলে যায়।


title: স্টোরগাটান, উমিয়া

text: উপকূলবর্তী রাস্তার স্থানীয় রুট রোব্যাক থেকে ব্যাকেনকির্কান (আক্ষরিকভাবে "পাহাড়ের পাশের গীর্জা") এর উমে নদীর ফেরীর দিকে চলে গেছে, মাঝখানে ছিল উমিয়া এবং এরপরে নিডালসজোন-এর দক্ষিণের চূড়া এবং তারও সামনে ইনার্ট্যাভল।


title: স্টোরগাটান, উমিয়া

text: ১৭৮০ সালে স্টোরগাটানকে বাঁধানো হয় এবং ১৭৮২ সালে এর পাশের বাড়িঘরগুলো বাড়ির নাম্বার লাভ করে কারণ তখন ঠিক করা হয়েছিল যে উমিয়ার সকল বাড়ি ও ফার্মকে নাম্বার দেয়া হয়। নাম্বারটি একটি কাঠের বোর্ডের ওপর প্রকৃত প্রবেশদ্বারের ওপর পেরেক দিয়ে আটকে দেয়া হয়েছিল।


title: স্টোরগাটান, উমিয়া

text: ১৮৬৪ সালে উমিয়া এক নতুন নগর-পরিকল্পনা লাভ করে যা নিকোলাইস্টাড (বর্তমানে ভাসা শহর) থেকে অনুপ্রাণিত হয় যা এটি ১৮৫২ সালের অগ্নিকাণ্ডের পর নতুন করে নির্মিত হয়।


title: স্টোরগাটান, উমিয়া

text: এই পরিকল্পনা অনুযায়ী রাস্তার প্রস্থ বাড়িয়ে দেয়া হয়। স্টোরগাটানের প্রস্থ প্রায় ৪-৫ মিটার থেকে ১৮ মিটার (৬০ ফুট) এ উন্নীত হয়। এই পরিকল্পনা ফুটপাতের জন্য এবং রাস্তার পাশে উদ্ভিদ বেডিংও দেয়া হয়। এই উদ্ভিদের প্রস্থ ছিল আনুমানিক ৩ মিটার (১০ ফুট) যা প্রতিটি বাড়ির মালিকের নিজের টাকায় কিনতে হবে। এই উদ্ভিদগুলো ছিল প্রধানত ফুল ও গুল্ম। বাড়িওয়ালা একটি বেড়ার অর্থও লাভ করে যার মানে হল রাস্তার পাশ্ববর্তী সম্পত্তিকে অবশ্যই তক্তার প্রাচীর বা বেড়া দিয়ে ঘেরাও করতে হবে। তবে অবশ্যই একে "চিত্তাকর্ষক" রূপে নির্মাণ করতে হবে। তবে ইতোমধ্যেই উন্নত অঞ্চলসমূহে এই নিয়ম প্রয়োগ করা হয়নি, এর কারণটি ছিল আর্থিক।


title: স্টোরগাটান, উমিয়া

text: ১৮৬৬ সালে উমিয়ার জন্য নতুন ভবন অধ্যাদেশ জারি করা হয়। এই প্রকল্পানুযায়ী ফুটপাতের পাশে উপযুক্ত ব্রডলিফ গাছ নিয়মিত বিরতিতে লাগানো হয় এবং এভাবে উমিয়ার অরথম বির্খসম্পন্ন রাস্তা হয়ে ওঠে। এগুলো স্টোরগাটানের পশ্চিম পাশে লাগানো হয়। তবে বির্খ-রোপণ ১৮৮৮-এর অগ্নিকাণ্ডের আগ পর্যন্ত বড়ভাবে লাগানোন হয়েছিল। ১৮৯২ সালে ঠিক করা হয় যে বির্খ গাছই রাস্তার পাশে রোপণের জন্য সবচেয়ে উপযুক্ত।


title: স্টোরগাটান, উমিয়া

text:
১৯৫০-১৯৬০ সালের দিকে শহর-কেন্দ্রর স্থানান্তরও স্টোরগাটানের ভবনগুলোকে আক্রান্ত করে।
সামাণ্যসংখ্যক পুরাতন কাঠের বাড়ি ধ্বংস হওয়া থেকে বাঁচতে সক্ষম হয় এবং বাকিগুলো আধুনিক ভবন দ্বারা পরিবর্তিত হয় যেমন ১৯৬৩-এর ডোমাস ডিপার্টমেন্ট স্টোর (বর্তমান এমভিজি মল) এর একটি পাশ স্টোরগাটানের পাশ দিয়ে অবস্থিত।


title: স্টোরগাটান, উমিয়া

text: ২০০২ সালে স্টোরগাটানের মধ্যস্থান আরো ভিন্ন চেহারা লাভের জন্য সংষ্কারকৃত হয়। রাস্তার দুইপাশেই ৬.৫ মিটার প্রস্থবিশিষ্ট যানবাহন চলার পথ এবং ৫ মিটার প্রস্থবিশিষ্ট বির্খ-গাছের সারি দেয়া হয়। বির্খের মাঝে পার্কিং অঞ্চল রাখা হয়।


title: স্টোরগাটান, উমিয়া

text: স্টোরগাটানে বেশকিছু চিহ্নিত ভবন রয়েছে। যেমনঃ গামলা লাসারেতেত, বাগারে থিলমানস গার্ড, গামলা স্লোজডস্কোলান, লোজতনান্ট গ্রানস গার্ড, উচ্চ নরল্যান্ড-এর জন্য আপীল বিভাগ, ফার্গারে হগল্যান্ডারস গার্ড, ভন আনস্কা ম্যাগাসিনেট, গামলা বাঙ্খুসেট ("স্মোরাস্কেন"), স্পারব্যাঙ্খুসেট, উমিয়া টাউন হল, হ্যান্ডেলসবাঙ্কেন, রিক্সবাঙ্খুসেট, মরিতজস্কা গার্ডেন, স্কারিঙ্কস্কা ভিলান, রিংসট্রান্ডস্কা ভিলান, লান্সরেসিডেন্সেট এবং উমিয়া পুরাতন কারাগার।


title: উমেডালেন স্কাল্পচারপার্ক

text: উমেডালেন স্কাল্পচারপার্ক () হল উমিয়া, সুইডেনে অবস্থিত একটি শিল্প-প্রদর্শনী এবং ভাস্কর্য বাগান।


title: উমেডালেন স্কাল্পচারপার্ক

text: ১৯৯৪ সালে প্রথমবারের মত উমাডালেনে একটি শিল্প-প্রদর্শনীর আয়োজন করা হয় এবং বর্তমানে এটি পূর্বের উমাডালেন হাসপাতাল প্রিসিন্ট-এর স্থানে একটি স্থায়ী ভাস্কর্য গার্ডেনের রূপ নেয়।


title: উমেডালেন স্কাল্পচারপার্ক

text: সম্পদের কোম্পানি বাল্টিকগ্রুপেন (দ্য বাল্টিক গ্রুপ) আর্ট গ্যালারী গ্যালেরি স্যান্ডস্ট্রম অ্যান্ডারসন-এর সাথে ১৯৮৭ সালে অ-কমিশনকৃত মানসিক হাসপাতাল উমাডালেন, ভ্যাস্টারবটেন কান্ট্রি কাউন্সিলের প্রায় ২০টি পাথরের বাড়ির পার্ক ক্রয় করে। সুইডেনের বৃহত্তম আর্ট গ্যালারী ঐতিহাসিক ভবনসমূহ ঘিরে নির্মিত হয় যেগুলো পূর্বে হাসপাতাল হিসেবে ব্যবহৃত হত। বাল্টিকগ্রুপেন ৪৪টি ভাস্কর্য ক্রয় করে যা ভাস্কর্যর বাগানে স্থায়ী প্রদর্শনীর রূপ নেয়।


title: সাজিদ-ওয়াজিদ

text: সাজিদ-ওয়াজিদ হলেন দুই ভাই কর্তৃক হিন্দি গানে সুরারোপিত সাজিদ আলী এবং ওয়াজিদ আলী এর সমন্বয়ে গঠিত মানিকজোড়। তারা বলিউড ছায়াছবিতে কাজের জন্য সুপরিচিত। তাদেরকে "ইন্টারন্যাশনাল ফিল্ম" এবং "টেলিভিশন রিসার্স সেন্টার অব এশিয়ান একাডেমী অব ফিল্ম এন্ড টেলিভিশন" কর্তৃক আজীবন সদস্যপদ দিয়ে সম্মানিত করা হয়েছে।


title: সাজিদ-ওয়াজিদ

text: ওস্তাদ সরাফত খাঁ এর পুত্রদ্বয় হলেন সাজিদ আলী ও ওয়াজিদ আলী।


title: সাজিদ-ওয়াজিদ

text: সাজিদ-ওয়াজিদ ১৯৮৮ সালের সোহেল খান পরিচালিত বলিউডি চলচ্চিত্র "প্যায়ার কিয়া তো ডারনা ক্যা" তে সর্বপ্রথম সঙ্গীতায়নের কাজ করেন। ১৯৯৯ সালে সনু নিগম এর "দিওয়ানা" এ্যালবামের "দিওয়ানা তেরা", "আন মুঝে রাত দিন", ইস কাদার প্যায়ার হ্যায়" ইত্যাদি গানে সুরারোপ করেন। একই বছরে তারা "হ্যালো ব্রাদার" ছবিতে সঙ্গীত পরিচালক হিসেবে কাজ করেন এবং "হাটা সা কি ঘাটা", "চুপ ক্যাসে কই আয়েগা", এবং "হ্যালো ব্রাদার" গানগুলি লেখেন।


title: সাজিদ-ওয়াজিদ

text: এছাড়াও তারা বিভিন্ন চলচ্চিত্রে গান লিখেছেন, যেমনঃ "ক্যা এহি প্যায়ার হে" (২০০২), "গুনাহ" (২০০২),"চোরি চোরি" (২০০৩), "দ্যা কিলার" (২০০৬), "শাদি কারকে ফাস গায়ে ইয়ার" (২০০৬),"জানে হোগা ক্যা" (২০০৬) এবং "কাল কিসনে দেখা"।


title: সাজিদ-ওয়াজিদ

text: এছাড়াও সঙ্গীতের মানিকজোড় হিসেবে সালমান খান অভিনীত বেশ কয়েকটি ছায়াছবিতে সঙ্গীত রচনা করেছেন। যেমন: "তুমকো না ভুল পায়েঙ্গে" (২০০২), "তেরে নাম" (২০০৩), "গর্ব: প্রাইড এন্ড অনার" (২০০৪), "মুজছে শাদি কারোগী" (২০০৪), "পার্টনার" (২০০৭), "হ্যালো" (২০০৮), "গড তুঝে গ্রেট হো" (২০০৮), "ওয়ান্টেড" (২০০৯), "ম্যায় অর মিসেস খান্না", (২০০৯), "বীর" (২০১০), "দাবাং" (২০১০), "নো প্রবলেম" (২০১০), এবং"এক থা টাইগার" (২০১২; শুধামাত্র "মাশায়াল্লাহ")।


title: সাজিদ-ওয়াজিদ

text: তারা "সা রে গা মা পা সিঙ্গিং সুপারস্টার", সা রে গা মা পা ২০১২" এর প্রশিক্ষক হিসেবে কাজ করছেন এবং টেলিভিশন রিয়েলিটি শো "বিগ বস ৪" ও "বিগ বস ৬" এর শিরোনাম গান লিখেছেন। সাজিদ-ওয়াজিদ "আইপিএল ৪" এর থিম গান "ধুম ধুম ধুম ধাড়াক্কা" লিছেছেন। এছাড়াও ওয়াজিদ শিরোনাম গানটি গেয়েছেন।সাজিদ-ওয়াজিদ সঙ্গীত পরিচালক হিসেবে কিছু এ্যালবামে সঙ্গীতায়নের কাজ করেছেন:


title: সাজিদ-ওয়াজিদ

text: এছাড়াও নিম্নের চলচ্চিত্রে সাজিদ-ওয়াজিদ ব্যাকগ্রাউন্ড মিউজিক হিসেবে কাজ করেছেন:


title: গামলা ব্রোন

text: গামলা ব্রোন (; বাংলা অর্থ: "পুরাতন সেতু") হল উমে আলভ নদীর ওপরে নির্মিত উমিয়া, সুইডেনের প্রাচীনতম সেতু। সেতুটি প্রায় ৩০১ মিটার দীর্ঘ।


title: গামলা ব্রোন

text: উমিয়া একটি সেতু লাভের পূর্বে এর অধিবাসীরা বরফ রাস্তা ব্যবহার করে নদী পার হত (শীতকালে) এবং অনান্য ঋতুতে ফেরীতে করেই নদী অতিক্রম করত।


title: গামলা ব্রোন

text: ফিনীয় যুদ্ধকালীন সময়ে উমিয়া দ্বিতীয় রাশিয় দখলদারিত্বকালীন সময়ে ১৮০৯ সালে রাশিয়রা ভাসমান সেতু নির্মাণ করে তাদের নদী অতিক্রমের জন্য। তবে এরপরেই বসন্ত বন্যার সময়ে এটি ধ্বংস হয়।


title: গামলা ব্রোন

text: উমে নদীর ওপর দিয়ে একটি সেতু নির্মাণের পরিকল্পনাটি অত্যন্ত ব্যয়বহুল মনে হলেও গভর্ণর গুস্তফ মুনঠে এই বিষয়ে আগ্রহী হয়ে ওঠেন এবং তিনি ১৮৫৬ থেকে ১৮৫৮ সালের মধ্যে এই দায়িত্ব গ্রহণ করেন। তিনি এক আদেশপত্র জারি করেন এই বিষয়ে তদন্ত করতে যে সেতুটির জন্য কোনরূপ প্রস্তাব শ্রেষ্ঠ হবে এবং এর অঙ্কন ও গণনার জন্য কত খরচ হবে। তদন্তের রিপোর্ট অনুযায়ী শহরের ঠিক বাইরেই নদীর ওপরে সেতুটি নির্মাণ করাটাই ভাল হবে কারণ ঐ স্থানে নদীর নদীর ভিত্তি সেতুর ভারবহনের জন্য উপযুক্ত। এর খরচ ঠিক করা হয় আনুমানিক ৮৬,০০০ ক্রোনার।


title: গামলা ব্রোন

text: ১৮৬৩ সালে সেতুটিকে উন্মুক্ত করে দেয়া হয় এবং এরপরে বহুদিন পর্যন্ত পর্যটকদের বা ভ্রমণকারীদের সেতুর টোল দিতে হত। প্রায় এক যুগ পর প্রকৃত কাঠের কাজটির পরিবর্তনের প্রয়োজনীয়তা দেখা দেয় এবং ১৮৯৪-৯৫ সালে একে পরিবর্তন করা হয় স্টিলের সাথে। এর পরেই সেতুটি বর্তমান রূপ লাভ করে।


title: গামলা ব্রোন

text: বর্তমানে সেতুটি শুধুমাত্র পথচারী এবং মোটরবাইক আরোহীদের জন্যই উন্মুক্ত ২০১৩-এ কিছু ত্রুটি মেরামতের দিকে লক্ষ্য করা হয়।


title: নরল্যান্ডের বিশ্ববিদ্যালয় হাসপাতাল

text: উমিয়ার বিশ্ববিদ্যালয় হাসপাতাল, (), হল উত্তর সুইডেনের উমিয়াতে অবস্থিত বড় হাসপাতাল। এতে প্রায় ৫,৬০০জন মানুষ কাজ করে।


title: নরল্যান্ডের বিশ্ববিদ্যালয় হাসপাতাল

text:
এটি উমিয়া বিশ্ববিদ্যালয়-এর অধীন একটি শিক্ষণ হাসপাতালও বটে। এতে ঔষধ বিভাগ নামে দায়িত্ববান কর্তৃপক্ষ রয়েছে। এছাড়াও এতে রয়েছে ১৩টি বিভাগ এবং ১১টি একাডেমিক কর্মসূচী
অনুষদে প্রায় ২,৮৬০ অস্নাতক এবং ৪৫০টি স্নাতকোত্তর ছাত্র রয়েছে। আরো রয়েছে ১,০২০ জন কর্মকর্তা এবং তাদের মধ্যে প্রায় ৫০০জন শিক্ষক-গবেষক।


title: নরল্যান্ডের বিশ্ববিদ্যালয় হাসপাতাল

text: ১৭৮৪ সালে এটি উমিয়ার স্টোরগাটান ২৮-এ "লাসারেট" হিসেবে প্রতিষ্ঠিত হয়েছিল যা পরিচিত ছিল হলুদ বাড়ি ("গুলা হুসেট") হিসেবে। এর আটটি সেবামূলক অঞ্চল ছিল। ভবনটি এখনও বর্তমান, কিন্তু সেটি আর হাসপাতাল হিসেবে ব্যবহৃত হয়না।


title: নরল্যান্ডের বিশ্ববিদ্যালয় হাসপাতাল

text: উমিয়া সম্প্রসারিত হওয়ায় কেন্দ্রীয় উমিয়াতে "অ্যালিডব্যাকেন" নামক একটি নতুন হাসপাতাল নির্মিত হয়। ১৯০৭ সালে এটি গড়ে ওঠে (২০০৭ সালে এর শতবার্ষিকী উদ্‌যাপিত হয়)। এর ১৩৪টি সেবামূলক অঞ্চল ছিল


title: নরল্যান্ডের বিশ্ববিদ্যালয় হাসপাতাল

text: ১৯১৮ সালে হাসপাতালটি আরো সম্প্রসারিত হয়। ১৯২৬ সালে একটি চক্ষু ক্লিনিকের নির্মাণ কাজ শেষ হয়, ১৯৩৭ সালে একটি নতুন শিশুরোগচিকিত্সা বিভাগ খোলা হয় এবং ১৯৫৭ সালে গাইনোকোলজি এবং ধাত্রীবিদ্যা বিভাগও খোলা হয়।


title: নরল্যান্ডের বিশ্ববিদ্যালয় হাসপাতাল

text: আজকে "অ্যালিডব্যাকেন"-এর সকল মূল ভবনগুলো ধ্বংসপ্রাপ্ত হয়েছে এবং বর্তমান হাসপাতালের সাথে স্থানান্তর করা হয়েছে।


title: নরল্যান্ডের বিশ্ববিদ্যালয় হাসপাতাল

text: ২০১১ সালে ভ্যাস্টারবটেন কান্ট্রি কাউন্সিল কর্তৃক একটি ফোটোগ্রাফির নিষেধাজ্ঞা আরোপ করা হয় এবং এর কারণ ছিল রোগী এবং কর্মীদের অখণ্ডতা রক্ষা করা। তবে এই নিষেধাজ্ঞা হাসপাতালে সীমিত না থাকলেও কান্ট্রি কাউন্সিলের পূর্বানুমান রক্ষিত হয়। এই নিষেধাজ্ঞার বিরুদ্ধে আন্দোলন হয় এবং এই আন্দোলন করে সভেরিংস টেলিভিশন, টিভি৪ এবং ভ্যাস্টারবটেনস-কুরিরেন


title: রেহমান

text: রেহমান (জন্মঃ ২৩ জুন ১৯২১ – মৃত্যুঃ ৫ নভেম্বর ১৯৮৪) ছিলেন একজন ভারতীয় চলচ্চিত্র অভিনেতা যার চলচ্চিত্র কর্মজীবন ১৯৪০ দশক থেকে শুরু করে ১৯৭০ দশক পর্যন্ত বিদ্যমান ছিল। তিনি গুরু দত্ত দলের অবিচ্ছেদ্য অংশ হিসেবে কাজ করতেন এবং চলচ্চিত্রে তার ভূমিকার জন্য সবচেয়ে পরিচিত ছিলেন। যেমন: "প্যায়সা" (১৯৫৭), "চুরভিন কা চাদ" (১৯৬০), "সাহিব বিবি অর গুলাম" (১৯৬২) এবং "ওয়াক্ত" (১৯৬৫) ইত্যাদি উল্লেখযোগ্য চলচ্চিত্র।


title: রেহমান

text: রেহমান হিন্দি এবং ভারতীয় চলচ্চিত্রের জন্য অন্যতম একজন অভিনেতা ছিলেন। তিনি ১৯২১ সালের ২৩ জুন তারিখে লাহোরে জন্মগ্রহণ করেন। তিনি জবলপুরের "রবার্টসন কলেজ" থেকে স্নাতকত্তোর ডিগ্রি লাভ করেন। তার পরিবারে ভাগ্নেদের মধ্যে রয়েছেন বিশিষ্ট পাকিস্তানী চলচ্চিত্র ও টিভি অভিনেতা ফয়সাল রেহমান এবং ফসিহ উর রেহমান। তার ছোট ভাই মাসুদ-উর-রেহমান পাকিস্তানের বিখ্যাত সিনেমাটগ্রাফার।


title: রেহমান

text: রেহমান ১৯৪২ সালে কলেজের ছুটির পরে তিনি রয়েল ভারতীয় বিমান বাহিনী যোগদান করেন এবং একজন পাইলট হিসাবে পুণায় প্রশিক্ষণ লাভ করেন।


title: ২০১৪ শ্রীলঙ্কা ক্রিকেট দলের ইংল্যান্ড সফর

text: শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ১৩ মে, ২০১৪ তারিখ থেকে ২৪ জুন, ২০১৪ তারিখ পর্যন্ত ইংল্যান্ড সফর করে। সফরে তারা ইংল্যান্ড ক্রিকেট দলের বিপক্ষে একটি টুয়েন্টি২০ আন্তর্জাতিক (টি২০আই), পাঁচটি একদিনের আন্তর্জাতিক (ওডিআই) এবং দুইটি টেস্ট খেলায় অংশগ্রহণ করে। এছাড়াও দলটি ইংরেজ কাউন্টি দলগুলোর বিপক্ষে তিনটি একদিনের ও একটি চারদিনের খেলায় অংশ নেয়। পুরো সফরের অংশ হিসেবে শ্রীলঙ্কা দল ইতোমধ্যে আয়ারল্যান্ড দলের বিপক্ষে দুইটি একদিনের আন্তর্জাতিকে অংশগ্রহণ করে ও ১-০ ব্যবধানে সিরিজ জয় করে।


text: সম্প্রচারসত্ত্বজনিত কারণে টেস্ট সিরিজটি ইনভেস্টেক টেস্ট সিরিজ নামে পরিচিতি পায়।


text: খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:


title: অসম উপত্যকা সাহিত্য পুরস্কার

text: অসম উপত্যকা সাহিত্য পুরস্কার অসমীয়া সাহিত্যের ওপর প্রদত্ত সর্বোচ্চ সাহিত্য পুরস্কার। সৃজনীমূলক অসমীয়া সাহিত্যে স্মরণীয় অবদানের জন্য উইলিয়ামসন মেগর এডুকেশন ট্রাস্ট এই পুরস্কার প্রদান করে থাকে।


title: অসম উপত্যকা সাহিত্য পুরস্কার

text: ১৯৯০ খ্রিষ্টাব্দের ১১ ফেব্রুয়ারিতে শোণিতপুর জেলার অসাম ভ্যালি স্কুলের ভিত্তিপ্রস্তর স্থাপনের দিনের অনুষ্ঠানে উইলিয়ামসন মেগর গ্রুপ অব ইন্ডাস্ট্রিজের প্রধান বি এম খৈতান অসম উপত্যকা সাহিত্য পুরস্কার প্রদানের কথা ঘোষণা করেছিলেন। এই পুরস্কারে নগদ দুই লাখ টাকা, একটি প্রশস্তি পদক এবং একটি সম্মাননা স্মারক দেওয়া হয়। প্রখ্যাত অসমীয়া ভাস্কর ও চিত্রশিল্পী শোভা ব্ৰহ্ম এই পুরস্কারের পদকের নকশা প্রস্তুত করেন।


title: বাংলা উপন্যাস

text: বাংলা উপন্যাস বাংলা সাহিত্যের একটি গুরুত্বপূর্ণ অংশ। বাংলা ভাষার প্রথম উপন্যাস হল ফুল মণি করুণার বিবরণ (১৮৫২), যদিও ১৮৬৫ সালে বঙ্কিমচন্দ্র চট্টোপাধ্যায় রচিত "দুর্গেশনন্দিনী" -এর মাধ্যমে বাংলা সাহিত্যে বাংলা উপন্যাসের বিস্তার লাভ করে বলে ধারনা করা হয়। আনন্দ সংকর এবং লিলা রায় উল্লেখ করেছেন যে, '১৯শতকের মাঝামাঝি সময় যখন প্রথম উপন্যাস লেখা হয়, এটি আমাদের জন্য নতুন ছিল, এটি লেখার ধরন আমাদের জন্য নতুন ছিল, এটি ভাষার ব্যবহার এবং যে সমাজ ও তার সদস্যদের জন্য লেখা হয়েছিল তারাও নতুন ছিল' (পৃষ্ঠা ১৬৮)। কিন্তু বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, মানিক বন্দ্যোপাধ্যায়, তারাশংকর বন্দ্যোপাধ্যায়, শরত্চন্দ্র চট্টোপাধ্যায় এর মত শক্তিমান লেখকদের অবদানের ফলে বাংলা সাহিত্যের এই নতুন সৃষ্ট ধারাটি খুব অল্প সময়ের মধ্যেই 'নতুন' থেকে 'পরিপক্কতা' অর্জন করে।


title: বাংলা উপন্যাস

text: বাংলা উপন্যাস বাংলা সাহিত্যের নতুনতম অঙ্গ। এর সূত্রপাত ঊনবিংশ শতাব্দীর মাঝামাঝি সময়ে। প্যারীচাঁদ মিত্রের "আলালের ঘরের দুলাল" প্রকাশিত হয় ১৮৫৮ খ্রিস্টাব্দে। এর আখ্যানভাগে এবং রচনাশৈলীতে উপন্যাসের মেজাজ পরিলক্ষিত হয়। বাংলা উপন্যাসের একটি দৃঢ় ভিত্তি স্থাপন করেন বঙ্কিমচন্দ্র চট্টোপাধ্যায়। বঙ্কিমচন্দ্র থেকে শুরু করে দীর্ঘ কাল বাঙলা উপন্যাসে ইয়োরোপীয় উপন্যাসের ধাঁচ ছায়া ফেলেছে। রবীন্দ্রনাথ ঠাকুর যিনি বাংলা সাহিত্যের সকল শাখাকে ঋদ্ধ করেছেন তাঁর হাতেও উপন্যাস নতুন মাত্রা লাভ করেছে যদিও সমালোচকরা রবীন্দ্রনাথের উপন্যাসকে রসোত্তীর্ণ মনে করেন না। শরৎচন্দ্র চট্টোপাধ্যায় ঊনবিংশ-বিংশ শতাব্দীর আরেকজন প্রভাবশালী ঔপন্যাসিক। তবে এরা সবাই মানুষের ওপর তলের ওপর দৃষ্টি সীমাবদ্ধ রেখেছেন।


title: বাংলা উপন্যাস

text: বাঙলা উপন্যাস নতুন মাত্রা লাভ করে মানিক বন্দ্যোপাধ্যায়, জগদীশ গুপ্ত ও কমলকুমার মজুমদারের হাতে। এদের হাতে উপন্যাস বড় মাপের পরিবর্তে মানবিক অস্তিত্বের নানা দিকের ওপর আলোকপাত করে বিকশিত হয়। বস্তুতঃ রবীন্দ্র পরবর্তী যুগে মানিক বন্দ্যেপাধ্যায় সম্ভবত সবচেয়ে কুশলী উপন্যাস শিল্পী। তারই পদরেখায় আমরা দেখতে পাই তারাশঙ্কর বন্দ্যোপাধ্যায়কে। এরা উপন্যাসকে মানবিক অস্তিতেব্র মনস্তাত্ত্বিক ও সামাজিক জটিলতার ওপর নিবিড় আলোপাত করেছেন, লেখনীশৈলীর জোরে উপন্যাসকে সাধারণ পাঠকের কাছকাছি নিয়ে গেছেন এবং একই সঙ্গে উপন্যাসের শেল্পশৈলীতে এনছেন দৃঢ় গদ্যের সক্ষমতা।


title: বাংলা উপন্যাস

text: বিংশ শতাব্দীর শেষভাগে বাঙলা উপন্যাসে সম্পূর্ণ নতুন করণকৌশল নিয়ে আবির্ভূত হলেন বাংলাদেশের হুমায়ূন আহমেদ। তিনি বাঙলা উপন্যাসকে নুতন খাতে প্রবাহিত করলেন। বাঙলা উপন্যাস দীর্ঘকাল পশ্চিমবঙ্গের কথাসাহিত্যিকদের হাতে পরিপুষ্ট হয়েছিল। হুমায়ূন আহমেদ একাই শত বর্ষের খামতি পূরণ করে দিলেন। তাঁর উপন্যাসের অবয়ব হলো সবজান্তা লেখকের বর্ণনার পরিবর্তে পাত্র-পাত্রীদের মিথস্ক্রিয়া অর্থাৎ সংলাপকে প্রাধান্য দিয়ে তিনি ছোট এবং স্বল্প পরিসরে অনেক কথা বলার পদ্ধতি প্রবর্তন করলেন তিনি। হুমায়ূন আহমেদ দেখালেন যে ইয়োরোপীয় আদলের বাইরেও সফল, রসময় এবং শিল্পোত্তীর্ণ উপন্যাস লেখা সম্ভব।


title: বাংলা উপন্যাস

text: ১৯৮০’র দশকে হুমায়ূন আহসমদের সবল উপস্থিতি অনুভব করার আগে বাংলা উপন্যাস মূলত পশ্চিমবঙ্গের ঔপন্যাসিকদের হাতে গড়ে উঠেছিল। বাংলাদেশের অবদান ছিল তুলনামূলক ভাবে কম, গুণগত মানও প্রশ্নাতীত ছিল না। এ সময়কার কয়েকজন প্রধান লেখক হলেন গৌরীপ্রসন্ন মজুমদার, রমাপদ চৌধুরী, সুনীল গঙ্গোপাধ্যায়, শীর্ষেন্দু মুখোপাধ্যায় প্রমুখ।


title: বাংলা উপন্যাস

text: একবিংশ শতাব্দী শুরু হয়েছে বিংশ শতাব্দীর শেষ ভাগের উত্তরাধিকার বহন করে। এ সময় কিছু কিছু নিরীক্ষাধর্মী উপন্যাসের স্বাক্ষর রেখেছেনি কতিপয় লেখক। উত্তরআধুনক ধ্যানধানা অবলম্বন করেও লিখেছেন কেউ কেউ। তবে নতুন কোন ধারা প্রবল বেগে ধাবিত করার মতো নতুন কারো আবির্ভাব এখনো হয় নি। তবে বিংশ শতাব্দীর শেষ দিকে আখতারুজ্জামান ইলিয়াস, আবু ইসহাক, শওকত ওসমান, সৈয়দ শামসুল হক, তসলিমা নাসরিন, আনিসুল হক, মুহম্মদ জাফর ইকবাল, আহমদ ছফা(ওংকার), নাসরিন জাহান, হুমায়ুন আজাদ, হুমায়ুন আহমেদ, জহির রায়হান, শহিদুল জহির প্রমুখ শক্তিশালী ঔপন্যাসিকের সবল উপস্থিতি প্রত্যক্ষ করেছে। পশ্চিমবঙ্গেও অনকে নতুন নতুন ঔপন্যাসিকের আবির্ভাব লক্ষ করা গেছে যদিও প্রচলিত রীতির বাইরে যাওয়ার শক্তিশালী হাতের দেখা পাওয়া যায় না।


title: বাংলা উপন্যাস

text: বাংলাদেশী উপন্যাস বলতে পূর্ববঙ্গের উপন্যাসকে বোঝানো হয়; আরো সুনির্দিষ্ট করে বলা যায় যে ভারত বিভাগোত্তর পূর্ববঙ্গের উপন্যাসকে দুটি পর্বে ভাগ করা যায়, ১৯৭১ খ্রিস্টাব্দে বাংলাদেশ একটি স্বাধীন রাষ্ট্র হিসেবে প্রতিষ্ঠিত হয়। ১৯৭১ পূর্ববঙ্গের সাহিত্যে একটি বিভাজন রেখা যদিও এর মানে এই নয় যে ১৯৭১-এর মুক্তিযুদ্ধ স্বাধীনতা পরবর্তী উপন্যাসকে গভীরভাবে প্রভাবান্বিত করেছে৤ বরং ১৯৭১ এই জন্যে একটি বিভেদক রেখা যে স্বাধীন জাতিসত্ত্বা পূর্ববঙ্গের লেখকদের মনস্তত্বকে প্রভাবান্বিত করেছে, দিয়েছে আত্মবিশ্বাস এবং প্রাদেশিকতার পরিবর্তে স্থলাভিষিক্তি হয়েছে বৈশ্বিকতা। এর সঙ্গে জড়িত শিক্ষার বিস্তার, প্রকাশনা শিল্পের বিকাশ এবং হুমাযূন আহমেদের মতো যুগস্রষ্টা কথাশিল্পীর আবির্ভাব।


title: বাংলা উপন্যাস

text: বাংলায় উপন্যাস রচনা শুরু হওয়ার প্রায় ৫০ বছর পর থেকে বাংলাদেশে উপন্যাস লেখা হয় (প্রথম বাংলা উপন্যাস 'আলালের ঘরে দুলাল', প্রকাশকাল ১৮৫৮ আর 'আনোয়ারা' প্রকাশিত হয় ১৯১৪ সালে)। গত এই ১০০ বছরের সময়কালের মধ্যে বাংলাদেশে অনেক মানসম্মত ঔপন্যাসিক এসেছেন।


title: ব্ক্রা-শিস-স্তোব্স-র্গ্যাল

text: ব্ক্রা-শিস-স্তোব্স-র্গ্যাল () (১৫৫০-১৬০৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।


title: ব্ক্রা-শিস-স্তোব্স-র্গ্যাল

text: ব্ক্রা-শিস-স্তোব্স-র্গ্যাল ১৫৫০ খ্রিষ্টাব্দে তিব্বতের ব্যাং নামক স্থানে র্ত্সে-ল্ঙ্গা () প্রাসাদে এক সম্ভ্রান্ত পরিবারে জন্মগ্রহন করেন। তাঁর পিতার নাম ছিল ব্যাং-ব্দাগ-নাম-ম্খা'-রিন-ছেন () এবং মাতার নাম ছিল ছোস-স্ক্যোং-'দ্জোম-ছেন ()। লেগ্স-ল্দান-র্দো-র্জে নামক দ্বিতীয় র্দো-র্জে-ব্রাগ-রিগ-'দ্জিন-ছেন-পো তাঁকে ম্ঙ্গা'-রিস-পান-ছেন-পে-মা-দ্বাং-র্গ্যাল নামক বিখ্যাত গ্তের-স্তোনের পুনর্জন্ম রূপে চিহ্নিত করেছিলেন এবং ব্যাং-গ্তের () বা উত্তর দিকের সম্পদ সম্বন্ধে শিক্ষাদান করেছিলেন। ব্ক্রা-শিস-স্তোব্স-র্গ্যালের অন্যান্য উল্লেখযোগ্য শিক্ষক ছিলেন রত্নভদ্র, থুগ্স-স্রাস-ব্লো-গ্রোস-র্গ্যাল-ম্ত্শান (), দ্রেন-ম্ছোগ-দ্পাল-ল্দান-ব্লো-গ্রোস (), ঝে-দ্গোন-পা-ব্সোদ-নাম্স-র্ত্সে-মো (), রিন-ছেন-ফুন-ত্শোগ্স (), য়ান-পা-ব্লো-ব্দে (), ব্যাম্স-পা-ছোস-ক্যি-র্গ্যাল-ম্ত্শান (), য়ি-জ্লা-'ওদ-জের () প্রভৃতি। তিনি প্রথম জীবনে গ্সাং-স্ঙ্গাগ্স-থেগ-ম্ছোগ-গ্লিং () নামক একটি বৌদ্ধবিহার প্রতিষ্ঠা করেন।


title: ব্ক্রা-শিস-স্তোব্স-র্গ্যাল

text: তিরিশ বছর বয়সে ব্ক্রা-শিস-স্তোব্স-র্গ্যালের পরিবার মধ্য তিব্বত শাসনকারী গ্ত্সাং-পা রাজবংশের তৎকালীন রাজা কুন-স্পাংস-ল্হা-দ্বাং-র্দো-র্জের বিরাগভাজন হন এবং তাঁদেরকে দ্বুস অঞ্চলে নির্বাসিত করা হয়। এই সময় তাঁরা ফ্যোং-র্গ্যাস-স্তাগ-র্ত্সে () নামক স্থানের প্রাসাদে আশ্রয় লাভ করেন। ব্ক্রা-শিস-স্তোব্স-র্গ্যাল এই প্রাসাদের কর্ত্রী য়িদ-'দ্জিন-দ্বাং-মোকে () বিবাহ করেন এবং তাঁদের ঙ্গাগ-গি-দ্বাং-পো নামের এক পুত্র সন্তানের জন্ম হয়, যাকে লেগ্স-ল্দান-র্দো-র্জের পরবর্তী পুনর্জন্ম রূপে চিহ্নিত করা হয়।


title: ব্ক্রা-শিস-স্তোব্স-র্গ্যাল

text: তিনি রোং-ছুং-ল্হাং-ল্হাং-ব্রাগ () নামক স্থান থেকে ত্শে-স্গ্রুব-স্কু-গ্সুম-রিগ্স-'দুস-স্কোর () নামক গ্রন্থ, ল্হো-ব্রাগ-ম্দ্জোদ-ল্ঙ্গা () নামক স্থান থেকে মা-র্গ্যুদ-স্ন্যিং-পো-দোন-গ্সুম () নামক গ্রন্থ এবং ব্সাম-য়াস বৌদ্ধবিহার থেকে ম্যোং-গ্রোল-পে-মা-রা-গা () নামক গ্রন্থ আবিষ্কার করেন।


title: ব্ক্রা-শিস-স্তোব্স-র্গ্যাল

text: ব্ক্রা-শিস-স্তোব্স-র্গ্যাল প্রথম জীবনে গ্সাং-স্ঙ্গাগ্স-থেগ-ম্ছোগ-গ্লিং () নামক একটি বৌদ্ধবিহার প্রতিষ্ঠা করেন। এছাড়াও তিনি রিগ-'দ্জিন-গ্রুব-পা'ই-দ্বাং-ফ্যুগ-ছেন-পো-পে-মা-'ব্যুং-গ্নাস-ক্যি-র্নাম-পার-থার-পা-ঙ্গো-ম্ত্শার-ফুন-সুম-ত্শোগ্স-পা'ই-র্গ্যা-ম্ত্শো () নামক পদ্মসম্ভবের জীবনী রচনা করেন।


title: ইজরাইল এপস্টাইন

text: ইজরাইল এপস্টাইন (২০ এপ্রিল, ১৯১৫ – ২৬ মে ২০০৫) ; Russian: Израиль Эпштейн) ছিলেন একজন চীনা সাংবাদিক ও লেখক। তিনি ছিলেন অল্প কয়েকজন বিদেশে-জন্ম নেয়া চীনা নাগরিকদের একজন যিনি চীনের কমিউনিস্ট পার্টির সদস্য। তাঁর জীবনের প্রথম বছরগুলো চিনে কাটে। দ্বিতীয় বিশ্বযুদ্ধের আগে, যুদ্ধ চলাকালীন সময়ে এবং যুদ্ধ শেষে সাংবাদিক ও লেখক হিসেবে চিনে এবং মার্কিন যুক্তরাষ্ট্রে কাজ করেন। ১৯৫১ সালে চিনে ফিরে যাওয়ার পর থেকে সেখানে ইংরেজি ভাষায় প্রকাশনার কাজে জড়িত ছিলেন।


title: আলতাফ রাজা

text: আলতাফ রাজা হলেন একজন ভারতীয় কাওয়ালী শিল্পী। তার কন্ঠের প্রশিক্ষণ গ্রহণের পর থেকে তিনি বিভিন্ন প্রতিযোগিতায় পুরস্কার জেতা শুরু করেন। ১৯৯৩ সালে আলতাফ "তুম থে থেহরে পরদেশী" নামক আত্মপ্রকাশকারী এ্যালবামের মাধ্যমে সঙ্গীত শিল্পী হিসেবে স্বীকৃতি অর্জন করেন। তারপর থেকে তিনি প্রায় ৭টি এ্যালবাম মুক্তি দিয়েছেন।


title: আলতাফ রাজা

text: আলতাফ রাজা ১৯৬০ সালে ভারতের নাগপুর জন্মগ্রহণ করেন এবং ১৮ বছর বয়স থেকে বাদ্যযন্ত্র প্রশিক্ষণ নেওয়া শুরু করেন।


title: আলতাফ রাজা

text: এছাড়া তার সঙ্গীত কর্মজীবনের পাশাপাশি কয়েক বলিউড চলচ্চিত্রে অভিনয় করেছেন: যেমন শপথ (১৯৯৭) যমরাজ (১৯৯৮), মাদার (১৯৯৯), গনচক্কর (২০১৩)।


title: খলিফাদের তালিকা

text: এটি মুসলিম বিশ্বের খলিফাদের তালিকা। বছরগুলো খ্রিষ্টীয় সন হিসেবে দেয়া হয়েছে।


title: খলিফাদের তালিকা

text:
"প্রথম চারজনকে সুন্নি মুসলিমরা খোলাফায়ে রাশেদিন সম্মান করে"
"(তারা বিশ্বব্যপী স্বীকৃত ছিলেন না, তাদের কর্তৃত্ব স্পেন ও মাগরিবে সীমাবদ্ধ ছিল)"


title: খলিফাদের তালিকা

text: আবদুল্লাহ ইবনে জুবায়ের ৬৮৪ সালে উমাইয়া খিলাফতের বিরুদ্ধে একটি বিদ্রোহে নেতৃত্ব দেন। মক্কায় তিনি খলিফা ঘোষিত হন। কিন্তু ৬৯২ সালে হাজ্জাজ বিন ইউসুফের ছয় মাসব্যাপী অবরোধের পর পরাজিত ও নিহত হন।


title: খলিফাদের তালিকা

text:
"(ইবেরিয়ান উপদ্বীপ ও উত্তর আফ্রিকার কিছু অংশে তারা স্বীকৃত ছিলেন না)"
"(আব্বাসীয় শাসনের শেষের দিকে মুসলিম শাসকরা সুলতান বা অন্যান্য উপাধি ব্যবহার শুরু করেন)"


title: খলিফাদের তালিকা

text: "(কায়রোর আব্বাসীয় খলিফা মূলত মামলুক সালতানাতের পৃষ্ঠপোষকতায় আনুষ্ঠানিকভাবে খলিফা ছিলেন)""(ফাতেমীয়রা শিয়াদের ইসমাইলি শাখা থেকে উদ্ভূত। সুন্নিদের কাছে তারা স্বীকৃত নয়)"


title: খলিফাদের তালিকা

text: "(ব্যাপকভাবে স্বীকৃত নয়, উত্তর আফ্রিকার অংশবিশেষ ও ইবেরিয়ান উপদ্বীপে কার্যকর ছিল)"


title: খলিফাদের তালিকা

text:
"শাসকদের সুলতান বলে ডাকা হত, পরবর্তীতে প্রজাদের কাছ থেকে পাওয়া উপাধি ব্যবহার শুরু হয়".
"১৯০৮ থেকে শুরু করে পরবর্তী সময় উসমানীয় সুলতানরা নির্বাহী ক্ষমতাবিহীন সাংবিধানিক সম্রাট হিসেবে বিবেচিত হতেন। এসময় ক্ষমতা নির্বাচিত প্রতিনিধিদের নিয়ে গঠিত পার্লামেন্ট ক্ষমতা ভোগ করত।"


title: খলিফাদের তালিকা

text:
খলিফার অফিস গ্র্যান্ড ন্যাশনাল এসেম্বলির কাছে হস্তান্তর করা হয়। ১৯২৪ এর ৩ মার্চ তারা অফিস বিলুপ্ত করে এবং তুরস্ক প্রজাতন্ত্র কর্তৃক ধর্মনিরপেক্ষতাকে নীতি হিসেবে বহাল রাখে। উসমান পরিবারের বর্তমান প্রধান হলেন বায়েজিদ উসমান।
খলিফার অফিস বিলুপ্তির পর তুরস্কের গ্র্যান্ড ন্যাশনাল এসেম্বলি রাষ্ট্রে ইসলামের সর্বোচ্চ কর্তৃপক্ষ হিসেবে আলাদা কার্যালয় স্থাপন করে।


title: খলিফাদের তালিকা

text: খলিফার পদ পুনরায় প্রতিষ্ঠার জন্য শেষ চেষ্টা করা হয় হুসাইন বিন আলির পক্ষ থেকে। তিনি ছিলেন হেজাজের রাজা ও মক্কার শরিফ। ১৯২৪ এর ১১ মার্চ তিনি খিলাফত দাবি করেন এবং ৩ অক্টোবর পর্যন্ত তা বজায় ছিল। এরপর তিনি তার পুত্র আলী বিন হুসাইনকে ক্ষমতা হস্তান্তর করেন। আলী বিন হুসাইন খলিফার উপাধি ধারণ করেননি।


title: আর্স পোয়েটিকা

text: আর্স পোয়েটিকা যার আভিধানিক অর্থ "কাব্যের শিল্পকলা" চিঠির আকারে ছন্দে লেখা একটি ক্ষুদ্র পুস্তিকা যার রচয়িতা প্রাচীন রোমান কবি Quintus Horatius Flaccus, ইনি হোরেস নামেই সদাপরিচিত। হোরেসের জন্ম খ্রিস্টপূর্ব ৬৫ অব্দে এবং তিনি বেঁচে ছিলেন খ্রিস্টপূর্ব ৮ অব্দ পর্যন্ত। ধারণা করা হয় "আর্স পোয়েটিকা" জীবনের শেষ চার বছরে লেখা, খ্রিস্টপূর্ব ১২ থেকে ৮ অব্দের মধ্যে। ইয়োরিপয় কবিদের ওপর হোরেসের এই বইটির প্রভাব হয়েছিল সুগভীর।


title: আর্স পোয়েটিকা

text: আর্স পোয়েটিকা'র আদি নাম ইপিসতুলা আ' পীযোনেস (Epistula ad Pisones)। আরো যে নামে এটি এক কালে পরিচিতি লাভ করেছিল তা হলো লিবের দ্যে আর্ত পোয়েতিকা (Liber de Arts Poetica)।, তবে "আর্স পোয়েটিকা" নামেই এটি সচারচর অভিহিত। পত্রকাব্যের (Epistle) আকারে ষটপদী ছন্দে লিখিত 'আর্স পোয়েটিকা'র পঙক্তি সংখ্যা ৪৬৭।,


title: আর্স পোয়েটিকা

text: কাব্যধর্মী হলেও 'আর্স পোয়েটিকা' প্রকৃতপক্ষে কাব্যতত্ত্ব। কোন শৈলী অবলম্বন করে কাব্য এবং নাটক লেখা উচিত এই পত্রকাব্যে হোরেস তা বর্ণনা করেছেন। হোরেস তাঁর কাব্যাদর্শে প্রাচীন গ্রিস এবং রোমান ধারার অনুসরণ করেছেন। কাব্যের ক্ষেত্রে তিনি বিষয় সঙ্গতির ওপর বিশেষ গুরুত্বারোপ করেছেন: কাব্য আদি-মধ্য-অন্ত এই তিনটি পর্বে বিভক্ত থাকবে কিন্তু এগুলি ঐক্যবদ্ধ ও সামঞ্জস্যপূর্ণ হতে হবে। তিনি কার্যত অ্যারিস্তোতলের কাব্যতত্ত্ব ব্যাখ্যা করেছেন।


title: ক্যামেরুন জাতীয় ফুটবল দল

text: ক্যামেরুন জাতীয় ফুটবল দল () আন্তর্জাতিক ফুটবল অঙ্গনে ক্যামেরুনের জাতীয় দল হিসেবে প্রতিনিধিত্ব করছে। দলটি ফরাসি ভাষায় "লেস লায়ন্স ইনডম্পটেবলস" ডাকনামে পরিচিত যার অর্থ দাঁড়ায় ‘অদম্য সিংহ’। ফেডারেশন ক্যামেরুনাইস দ্য ফুটবল সংস্থা কর্তৃক দলটি পরিচালিত ও নিয়ন্ত্রিত হয়। এ পর্যন্ত দলটি ফিফা বিশ্বকাপের চূড়ান্ত পর্বে সাতবার অংশগ্রহণ করে। এ সংখ্যাটি আফ্রিকা মহাদেশের যে-কোন জাতীয় দলের চেয়ে বেশী। কিন্তু দলটি কেবলমাত্র একবারই গ্রুপ-পর্বের স্তর অতিক্রম করতে পেরেছে। ১৯৯০ সালের ফিফা বিশ্বকাপের কোয়ার্টার-ফাইনালে ইংল্যান্ড দলের বিপক্ষে প্রতিদ্বন্দ্বিতা করে অতিরিক্ত সময় পরাজিত হয়। এছাড়াও ক্যামেরুন দল আফ্রিকান নেশন্স কাপে চারবার শিরোপা লাভ করেছে।


title: ক্যামেরুন জাতীয় ফুটবল দল

text: ১৯৬০ সালে জিবুতি দলের বিপক্ষে ক্যামেরুন সর্বপ্রথম খেলতে নামে। খেলায় ক্যামেরুন ৯-২ গোলের বিরাট ব্যবধানে জয়ী হয়। ১৯৭০ সালের আফ্রিকা কাপ অব নেশন্স প্রতিযোগিতায় সর্বপ্রথম অংশগ্রহণ করে। কিন্তু প্রথম-পর্বেই দলটিকে ফিরে আসতে হয়। দুই বছর পর ১৯৭২ সালে আফ্রিকান নেশন্স কাপে স্বাগতিকের মর্যাদা লাভ করে দলটি। খেলায় অদম্য সিংহ দল তৃতীয় স্থান লাভ করে। এরপর পরবর্তী দশ বছরের মধ্যে দলটি এ প্রতিযোগিতায় অংশগ্রহণের সুযোগ পায়নি। ১৯৮৪ সালের নেশন্স কাপে অংশ নিয়ে গ্রুপ-পর্বে দ্বিতীয় হয় ও পেনাল্টি গোলে আলজেরিয়াকে সেমি-ফাইনালে পরাজিত করে ফাইনালে উঠে। চূড়ান্ত খেলায় তারা ৩-১ গোলের ব্যবধানে নাইজেরিয়াকে পরাজিত করার মাধ্যমে প্রথমবারের মতো শিরোপা লাভ করে।


title: ক্যামেরুন জাতীয় ফুটবল দল

text: ১৯৮২ সালের ফিফা বিশ্বকাপে অংশগ্রহণের মাধ্যমে প্রথমবারের মতো বিশ্ব ফুটবল অঙ্গনে নিজেদের অস্তিত্ব তুলে ধরে ক্যামেরুন। স্পেনে অনুষ্ঠিত ঐ প্রতিযোগিতায় ১৬ দল থেকে ২৪ দলে উন্নীত করা হয়। আলজেরিয়ার পাশাপাশি তারাও আফ্রিকার প্রতিনিধিত্ব করে। গ্রুপ-পর্বে ইতালি (১-১), পোল্যান্ড (০-০) ও পেরুর (০-০) সাথে ড্র করে দলটি। তা স্বত্ত্বেও দ্বিতীয় রাউন্ডে উন্নীত হতে পারেনি।


title: ক্যামেরুন জাতীয় ফুটবল দল

text: বাছাই পর্বে তিউনিসিয়াকে পরাজিত করে ও নাইজেরিয়াকে পাশ কাটিয়ে ১৯৯০ সালে বিশ্বকাপের চূড়ান্ত পর্বে খেলার যোগ্যতা অর্জন করে ক্যামেরুন। বি গ্রুপে অবস্থান করে উদ্বোধনী খেলায় ফ্রাঙ্কো ওমাম-বায়িকের গোলে পূর্বতন চ্যাম্পিয়ন আর্জেন্টিনাকে ১-০ ও রোমানিয়াকে ২-১ ব্যবধানে পরাজিত করে এবং সোভিয়েত ইউনিয়ন দলের কাছে ৪-০ ব্যবধানে হেরে যায়। এরফলে গোল পার্থক্যে দলটি শীর্ষস্থান অর্জন করে। দ্বিতীয় পর্বে অতিরিক্ত সময়ে ৩৮ বছর বয়সী রজার মিলা’র দুই গোলে কলম্বিয়াকে হারায় তারা। কোয়ার্টার ফাইনালে গ্যারি লিনেকারের পেনাল্টিতে ইংল্যান্ডের কাছে ৩-২ গোলে পরাজিত হয়। রুশ ম্যানেজার ও সাবেক খেলোয়াড় ভ্যালেরি নেপোমিয়াচি দলের কোচের দায়িত্ব পালন করেন।


title: ক্যামেরুন জাতীয় ফুটবল দল

text: যুক্তরাষ্ট্রে অনুষ্ঠিত ১৯৯৪ সালের বিশ্বকাপ ফুটবল প্রতিযোগিতায় আফ্রিকা মহাদেশ থেকে নাইজেরিয়া ও মরক্কোর পাশাপাশি ক্যামেরুনও প্রতিযোগিতার মূল পর্বে উন্নীত হয়। বি গ্রুপে তারা সুইডেনের সাথে ২-২ ড্র এবং ব্রাজিল ও রাশিয়ার কাছে যথাক্রমে ৩-০ ও ৬-১ ব্যবধানে পরাজিত হয়ে প্রতিযোগিতা থেকে বিদায় নেয়। রাশিয়ার বিপক্ষে গ্রুপ-পর্বের শেষ খেলায় ৪২ বছর বয়সী রজার মিলা সর্বাপেক্ষা বয়োজ্যেষ্ঠ খেলোয়াড়ের মর্যাদা পান ও দলের একমাত্র গোলটি করেন।


title: ক্যামেরুন জাতীয় ফুটবল দল

text: ১৯৯৮ সালে ফ্রান্সে অনুষ্ঠিত বিশ্বকাপ ফুটবলে দল সংখ্যা ২৪ থেকে ৩২-এ উপনীত হয়। ক্যামেরুন পাঁচটি আফ্রিকান দেশের অন্যতম ছিল। গ্রুপ-পর্বে ৯০ মিনিটের পূর্ব পর্যন্ত ১-০ ব্যবধানে এগিয়ে থাকলেও অস্ট্রিয়ার সাথে ১-১ ও দুই গোল বাতিল হওয়ায় চিলির সাথে ১-১ ড্র হয়। এছাড়া ইতালির সাথে ৩-০ ব্যবধানে পরাভূত হয়। প্রতিযোগিতায় যে-কোন দলের চেয়ে ক্যামেরুন খেলোয়াড়দেরকে মাঠ থেকে বের করে দেয়া হয়। প্রতি খেলায় গড়ে সর্বোচ্চ কার্ড পায়। প্রতি খেলায় গড়ে দলটির প্রতি খেলোয়াড় চারটি কার্ড পায়।


title: শাহজাদা বারবক

text: শাহজাদা বারবক বঙ্গে হাবশি রাজবংশের প্রতিষ্ঠাতা ছিলেন। তিনি জালালউদ্দিন ফাতেহ শাহ-এর রাজত্বে তাঁর প্রাসাদরক্ষী বাহিনীর অধিনায়ক ছিলেন।


title: শাহজাদা বারবক

text: ইলিয়াস বংশের শাসক জালালউদ্দিন ফাতেহ শাহ-এর রাজত্বে ইথিওপীয়রা (হাবশি) রাজসভায় গুরুত্বপূর্ণ স্থান অধিকার করেন। জালালউদ্দিন তাঁর অধিকার পুনরুদ্ধারে সচেষ্ট হন। কিন্তু প্রাসাদরক্ষীদের সর্বাধিনায়ক বারবক তাঁর বিরুদ্ধে ষড়যন্ত্রে লিপ্ত হন। অনতিবিলম্বে জালালউদ্দিনকে হত্যা করা হয়। শাহজাদা বারবক ক্ষমতা দখল করেন এবং "সুলতান শাহজাদা" নাম নিয়ে ১৪৮৭ খ্রীষ্টাব্দে সিংহাসনে বসেন। কিন্তু বারবকের রাজত্ব ছিল অতি ক্ষণস্থায়ী। অভিষেকের বছরেই সাইফউদ্দিন ফিরোজ শাহ নামক ইলিয়াস বংশের একজন ভূতপূর্ব সেনাপতি তাঁকে হত্যা করেন। সাইফউদ্দিন নিজেও জাতিগতভাবে হাবশি ছিলেন।


title: তেজপুর

text: তেজপুর ভারতের অসম রাজ্যের শোণিতপুর জেলার প্রধান শহর । আসামের রাজধানী গুয়াহাটি থেকে এই শহরের দূরত্ব প্রায় ১৮০ কিলোমিটার। ব্রহ্মপুত্র নদের উত্তর পারে অবস্থিত তেজপুর শহর চিত্রলেখা উদ্যান, অগ্নিগড়, জ্যোতিকলা ইত্যাদি ঐতিহাসিক স্মৃতিচিহ্নের জন্য বিখ্যাত।


title: তেজপুর

text: হিন্দু ধর্মগ্রন্থ মহাভারতে উল্লেখ করা মতে প্রাচীন কালে বর্তমান তেজপুরে বান নামক রাজার আধিপত্য ছিল। রাজা বানের ঊষা নামক একটি কন্যা ছিল। ঊষা রূপে-গুনে সমৃদ্ধ ছিল। রাজা বান মায়াবলে আগুন দ্বারা আবৃত একটি দুর্গ নির্মাণ করেছিলেন এবং দুর্গটিতে ঊষাকে নিরাপদ ভাবে রাখা হয়েছিল। একদিন ঊষা স্বপ্নে এক সুন্দর যুবককে দেখেন । ঊষার কল্পনা অনুযায়ী চিত্রলেখা যুবকটির ছবি অঙ্কন করেন। অবশেষে জানা যায় যুবকটি শ্রীকৃষ্ণের নাতি অনিরুদ্ধ। চিত্রলেখার মাধ্যমে ঊষা ও অনিরুদ্ধের প্রেম শুরু হয়। রাজা বানের অনুমতি নাথাকায় তাহারা গন্ধর্ব প্রথায় বিবাহ করেন। বানরাজা ক্রোধিত হয়ে অনিরুদ্ধকে বন্দী করেন। নাতিকে মুক্ত করার উদ্দেশ্যে বানরাজা ও ভগবান শ্রীকৃষ্ণের সহিত যুদ্ধের সৃষ্টি হয়। বানরাজা ছিলেন শিবের উপাসক তিনি শিবের থেকে সাহায্যের জন্য প্রার্থনা করায় ভগবান শিব ও শিবের সেনা বানের পক্ষ হয়ে যুদ্ধে যোগদান করেন। শিবসেনা ও কৃষ্ণসেনার সহিত ঘটিত যুদ্ধে রক্তের বন্যা বয়ে যায় তখন থেকে এই স্থানের নাম তেজপুর নামে পরিচিত হয়। কারণ অসমীয়া ভাষায় রক্তকে "তেজ" বলা হয়।


title: তেজপুর

text: চীন-ভারত যুদ্ধ এর অংশ হিসেবে নভেম্বর ১৯৬২ সালে এই শহরে চীন হামলার আশঙ্কা দেখা দেয়। ১৯শে নভেম্বর যুদ্ধ বিরাম ঘোষণার পর এই শহরে কোনো হামলা হয়নি।


title: তেজপুর

text: ব্রহ্মপুত্র নদের উত্তর পারে এই শহর অবস্থিত। ব্রহ্মপুত্র তেজপুরের প্রধান নদ। জিয়াভরলী নামক একটি নদী তেজপুরের দক্ষিণ প্রান্ত দিয়ে প্রবেশ করে ব্রহ্মপুত্রের সাথে মিলিত হয়। এছাড়া নানা ছোট বড় পুকুর দিয়ে তেজপুর ভরপুর। পদুম পুখুরী এখানকার একটি বিখ্যাত জলাশয়।


title: তেজপুর

text: তেজপুরের প্রধান শিক্ষা প্রতিষ্ঠানগুলো হচ্ছে:তেজপুরের প্রধান দর্শনীয় ধর্মীয় স্থান গুলো হচ্ছে :


title: তেজপুর

text: তেজপুর লোকসভার একটি অংশ।


title: বিপাক

text: কোন জীবের দেহে সংঘটিত সকল রাসায়নিক বিক্রিয়াকে একত্রে বিপাক(Metabolism.গ্রীক: μεταβολή metabolē, "পরিবর্তন") বলে।


title: বিপাক

text: বিপাক ২ প্রকার।বিশ্লেষণ বা ক্যাটাবলিক,যা জৈব পদার্থকে ক্ষুদ্র অংশে বিভক্ত করে এবং সংশ্লেষণ বা অ্যানাবলিক,যা অসংখ্য ক্ষুদ্র অংশকে সংযুক্ত করে বৃহৎ অংশ গঠন করে,যেমন প্রোটিন এবং নিউক্লিক অ্যাসিড।


title: বিপাক

text: বিপাকে সংঘটিত ক্রিয়া-বিক্রিয়া বিপাকীয় পথ অনুসরণ করে ,যেখানে একটি কেমিক্যাল এনজাইমের সাহায্যে বিভিন্ন সিরিজের মাধ্যমে আরেকটি কেমিক্যালে রূপান্তরিত হয়।বিপাকের জন্য এনজাইম আবশ্যক।খুব দ্রুত বিক্রিয়া সংঘটনের পাশাপাশি কোষের পরিবেশ পরিবর্তিত কিংবা অন্য কোষ থেকে সংকেত পেলে এনজাইম বিপাকের পথও নিয়ন্ত্রণ করে ।


title: বিপাক

text: কোন জীবের বিপাকীয় পথ নির্ধারণ করে কোন উপাদানটিতে এটি পুষ্টি পাবে এবং কোনটি বিষাক্ত।উদাহরণস্বরূপ ,কিছু প্রোক্যারিয়ট হাইড্রোজেন সালফাইডকে নিউট্রিয়েন্ট হিসেবে ব্যবহার করে,যদিও এই গ্যাস প্রাণীর জন্যে ক্ষতিকর। বিপাকের গতি,হার একটি জীব কতটুকু খাদ্যের প্রয়োজন তা নির্ধারণ করে।


title: বিপাক

text: বিপাকের একটি আকর্ষণীয় বৈশিষ্ট্য হল বিভিন্ন প্রজাতির মধ্যে মৌলিক বিপাকীয় পথ এবং উপাদান একই হয়। উদাহরণস্বরূপ সাইট্রিক এসিড চক্র intermediates নামে পরিচিত যে কার্বক্সিলিক অ্যাসিড সেটি ক্ষুদ্রাতিক্ষুদ্র Escherichia Coli এর মত এককোষী জীব থেকে বৃহৎ হাতির মাঝেও একই পাওয়া যায়। এই আকর্ষণীয় মিলের কারণ বিবর্তনের ইতিহাসে তাদের প্রাচীন পদার্পণ ।


title: বিপাক

text:
প্রাণী,উদ্ভিদের গঠনের অধিকাংশই অ্যামিনো অ্যাসিড।কার্বোহাইড্রেট এবং লিপিড অণু দিয়ে গঠিত।জীবনের জন্য অত্যাবশকীয় বলেই এগুলির উপর বিপাকীয় ক্রিয়া-বিক্রিয়া সংঘটিত হয়ে সংশ্লেষণের মাধ্যমে কোষ ও টিস্যু তৈরি করে কিংবা বিশ্লেষণের মাধ্যমে শক্তির উৎস হিসেবে ব্যবহার করে।এই উপাদানগুলি একত্রে DNA এবং প্রোটিন এর মত পলিমার তৈরি করে।
অ্যামিনো অ্যাসিড অনেক পেপটাইড বন্ধন দ্বারা যুক্ত হয়ে প্রোটিন গঠন করে।অনেক প্রোটিন বিপাকে প্রভাবক হিসেবে কাজ করে।অন্যান্য প্রোটিনের গাঠনিক কাজ আছে যেমন সাইটোকঙ্কাল হিসেবে কোষের গঠন ঠিক রাখা। কোষীয় সংকেত প্রদান,অ্যান্টিবডি,সক্রিয় পরিবহন,কোষ চক্র ইত্যাদি কাজেও প্রোটিন গুরুতবপূর্ণ। ট্রাইকার্বক্সিলিক এসিড চক্রতে কার্বনের উৎসরূপে কোষীয় বিপাকে অ্যামিনো এসিড যোগান দেয়, বিশেষ করে যখন শক্তির প্রাথমিক উৎস যেমন গ্লুকোজ ঘাটতি দেখা দেয় কিংবা যখন কোষে বিপাক ঠিকমত ঘটে না।
লিপিড কোষ প্রাচীরের গঠন কিংবা শক্তির উৎস হিসেবে অংশ নেয়।. লিপিড হল হাইড্রোফোবিক,অর্থাৎ পানিতে অদ্রবণীয়,কিন্তু জৈব দ্রাবক যেমন বেনজিন,ক্লোরোফর্ম ইত্যাদিতে দ্রবণীয়।ফ্যাটি এসিড এবং গ্লিসারল সমৃদ্ধ যৌগকে ফ্যাট বলে। কোলেস্টেরল এর মত স্টেরয়েড লিপিডের আরেক ধরনের শ্রেণীবিন্যাস।


title: বিপাক

text: কার্বোহাইড্রেট হাইড্রক্সিল গ্রুপ সম্বলিত অ্যালডিহাইড বা কিটোন সরল চেইন এবং শিকল উভয় রূপেই থাকতে পারে।কার্বোহাইড্রেট সবচেয়ে সহজলভ্য জৈবিক অণু যা অনেক কাজ যেমন শক্তি রূপান্তর ও সঞ্চয় করে (স্টার্চ, গ্লাইকোজেন) এবং গাঠনিক রূপে(বৃক্ষে সেলুলোজ,প্রাণীর কাইটিন) বিদ্যমান থাকে। কার্বোহাইড্রেটের মৌলিক উপাদানকে মনোস্যাকারাইড বলে,যার মধ্যে গ্যালাকটোজ,ফ্রুক্টোজ ও গ্লুকোজ আছে।মনোস্যাকারাইড পরস্পরের সাথে যুক্ত হয়ে পলিস্যাকারাইড গঠন করে।


title: বিপাক

text: বিপাক বা Metabolism শব্দটি গ্রীক Μεταβολισμός হতে এসেছে – "Metabolismos" মানে "পরিবর্তন"।বিপাকের বৈজ্ঞানিক গবেষণা বেশ কিছু শতাব্দী ধরে চলে আসছে ,প্রথমদিকের প্রাণী থেকে শুরু করে আধুনিককালের জৈবরসায়ন এর যুগে মানুষকে পরীক্ষা করে।মানুষের শরীরে বিপাক পরীক্ষা প্রথম নিয়ন্ত্রিতভাবে চালানোর গবেষণা সান্তোরিও সান্তোরিও কর্তৃক ১৬১৪ সালে তার Ars de statica medicina বইয়ে প্রকাশিত হয়।তিনি এখানে খাও্যা,ঘুম,কাজ,যৌন মিলন,অনাহারের আগে এবং পরে নিজের শরীরের ওজন কিভাবে নিয়েছিলেন এবং কি ফল পেয়েছিলেন,তা লিপিবদ্ধ করেন।তিনি দেখতে পান,খাদ্য গ্রহণের পর তার কিছু অংশ হারিয়ে যায়,একে "insensible perspiration" বা অচেতন ঘাম বলে অভিহিত করেন।


title: বিপাক

text: প্রথমদিকে বিপাক প্রক্রিয়ার কৌশল আবিষ্কৃত হয় নাই।বিংশ শতাব্দীর প্রারম্ভে এডুয়ার্ড বাকনার কর্তৃক এনজাইমের আবিষ্কার রাসায়নিক ক্রিয়া-বিক্রিয়া থেকে কোষের জৈবিক গবেষণাকে পৃথক করে এবং জৈবরসায়নের সূচনা করে।আধুনিক জৈবরসায়নবিদদের অন্যতম পথিকৃৎ হেনস ক্রেবস বিপাক গবেষণায় অনেক অবদান রাখেন।তিনি ইউরিয়া চক্র আবিষ্কার করেন এবং পরে হেনস কর্নবার্গের সাথে সাইট্রিক এসিড চক্র এবং গ্লাইঅক্সাইলেট চক্র আবিষ্কার করেন।আধুনিক জৈবরসায়ন প্রযুক্তির উৎকর্ষতার সাথে সাথে অনেক উন্নত হয়েছে যেমন ক্রোমাটোগ্রাফি,NMR স্পেক্ট্রোস্কপি,রেডিওআইসোটপিক লেবেলিং,ইলেক্ট্রোন মাইক্রোস্কোপি ইত্যাদি।


title: বান্দা, পুরুলিয়া

text: বান্দা ভারতের পশ্চিমবঙ্গ রাজ্যের পুরুলিয়া জেলার রঘুনাথপুর শহর থেকে প্রায় পনেরো কিলোমিটার দূরে অবস্থিত একটি প্রত্নস্থল।


title: বান্দা, পুরুলিয়া

text: এই স্থানে একটি ১৪ফুট X ১৪ ফুট X ৭২ ফুট আয়তনের বর্গক্ষেত্রাকার রেখদেউল বর্তমান। দেউলের নিম্নতলের চত্বর আনুমানিক দেড়শ ফুট চওড়া ও আড়াইশো ফুট লম্বা। চত্বরের পূর্ব দিকে পাথর দিয়ে বাঁধানো সিঁড়ি ও উত্তরদিকে পাথরের স্তম্ভ হেলানো অবস্থায় বর্তমান। দেউলের সামনের দিকে আঙ্গিনায় আনুমানিক কুড়ি ফুটের একটি মন্ডপ রয়েছে, যার সামনের দিকে পাথরের স্তম্ভ বর্তমান। দেউলের পশ্চিম প্রান্তে আনুমানিক চার ফুট চওড়া আঙ্গিনার প্রবেশ পথ রয়েছে। উত্তরদিকে মূল দেউলের প্রবেশ পথ রয়েছে। দেউলের বেরিয়ে থাকা পাথরের রঙ খয়েরি ও ভেতরের সমান্তরাল পাথর বাদামী ধূসর বর্ণের। দেউলের পূর্ব দেওয়ালে পশ্চিমদিকে মুখ করে আনুমানিক দেড় ফুট উচ্চতার একটি পূর্ণাঙ্গ মকর মূর্তি বর্তমান এবং উপরের দিকে লতা, পাতা, ফুল ও একটি পাখির চিত্র বর্তমান। দেউলের তিন দেওয়ালে তিন ফুট চার ইঞ্চি দৈর্ঘ্যের ও দুই ফুট প্রস্থের তিনটি কুলুঙ্গী বর্তমান। মন্দিরের চূড়ায় একটি শতদল পদ্মের ভাস্কর্য বর্তমান। দেউলের তিন ফুট প্রস্থ ও সাড়ে ছয় ফুট উচ্চতার প্রবেশ পথ বর্তমান। দেউলকক্ষের ভেতরে পূর্ব ও পশ্চিম দেওয়াল ঘেঁষে সাড়ে ছয় ফুট দৈর্ঘ্যের, তিন ফুট প্রস্থের ও আড়াই ফুট উচ্চতার একটি বেদীমূল বর্তমান। গর্ভগৃহের প্রবেশ দ্বারের মাপ চৌদ্দ ইঞ্চি দৈর্ঘ্য ও তেরো ইঞ্চি প্রস্থ।


title: রাজনোয়াগড়

text: রাজনোয়াগড় ভারতের পশ্চিমবঙ্গ রাজ্যের পুরুলিয়া জেলার কেন্দা থানার অন্তর্গত একটি প্রত্নস্থল।


title: রাজনোয়াগড়

text: রাজনোয়াগড়ে তিন ফুট উচ্চতার একটি ক্ষয়ে যাওয়া জৈন তীর্থঙ্কর মূর্তি পাওয়া গেছে। মূর্তির ওপরে মালা হাতে উড়ন্ত গন্ধর্ব ও গন্ধর্বীর মূর্তি ও নিচে দুই চামরধারী বর্তমান। দুইপাশে চার জন তীর্থঙ্করের মূর্তি খোদিত। মূর্তিটি নবম বা দশম শতাব্দীর বলে অনুমান করা হয়।


title: ঝুমুর গান

text: ঝুমুর গান ভারতের পশ্চিমবঙ্গ, ঝাড়খণ্ড ও উড়িষ্যা রাজ্যের বিস্তীর্ণ অঞ্চলে প্রচলিত লোকগীতি বিশেষ।


title: ঝুমুর গান

text: ঝুমুর গান ভারতের পশ্চিমবঙ্গ রাজ্যের পুরুলিয়া, বাঁকুড়া, বীরভূম, পূর্ব মেদিনীপুর ও পশ্চিম মেদিনীপুর জেলা; ঝাড়খণ্ড রাজ্যের সাঁওতাল পরগণা, সিংভূম, রাঁচি, হাজারিবাগ, পালামৌ, গিরিডি, ধানবাদ ও বোকারো জেলা এবং উড়িষ্যা রাজ্যের ময়ূরভঞ্জ, সুন্দরগড়, কেঁওনঝাড় ও সম্বলপুর জেলা ইত্যাদি এক বিস্তীর্ণ এলাকায় প্রচলিত।


title: ঝুমুর গান

text: ঝুমুর গানের প্রাচীনত্ব সম্বন্ধে খুব একটা তথ্য পাওয়া যায় না, তবে সাহিত্যরত্ন হরেকৃষ্ণ মুখোপাধ্যায়ের মতে এই গান প্রায় হাজার বছর ধরে চলে আসছে। তাঁর মতে ঝুমুরের সঙ্গে কীর্তন মিশে পরবর্তীকালে যাত্রার উদ্ভব ঘটেছে। সুভাষ মুখোপাধ্যায় তাঁর "পশ্চিম সীমান্তবঙ্গের লোকগীতি" গ্রন্থে উল্লেখ করেছেন যে মধ্যযুগে ঝুমুর শব্দের প্রচলন ছিল। মধ্যযুগের পদকল্পতরু গ্রন্থের একটি পদে লেখা রয়েছে, 'যুবতী যুথ শত গায়ত ঝুমরী'। বিদ্যাপতি তাঁর পদাবলীতে লিখেছেন, 'গওই সহি লোরি ঝুমরি সঅন - আরাধনে যাঞা'। গোবিন্দদাসের পদেও পাওয়া যায়, 'মদনমোহন হরি মাতল মনসিজ যুবতী যুথ গাওত ঝুমরী।'


title: ঝুমুর গান

text: পূর্বে ঝুমুর গানগুলি মুখে মুখে রচিত হত, দাঁড় নাচের গান হিসেবে ব্যবহৃত হত এবং কোন ভণিতা বা পদকর্তার উল্লেখ থাকতো না। কিন্তু চৈতন্য পরবর্তী যুগে ভণিতাযুক্ত ঝুমুরের সূচনা হয় এবং ধীরে ধীরে নৃত্যে মহিলাদের অংশগ্রহণ নিষিদ্ধ হলে পুরুষদের মহিলা সেজে দাঁড় নাচে অংশগ্রহণের প্রচলন শুরু হয়। এই সময় ঝুমুর গানের ওপর ভিত্তি করে শাস্ত্রীয় সঙ্গীত ও কীর্তনের সুরে নাচনী নাচ ও দরবারী ঝুমুরের প্রচলন হয়। এই সময়ের ঝুমুরে পুরাণকাহিনি, সহজিয়া বাউলতত্ত্ব এবং রাধা কৃষ্ণের প্রেম বিষয়ক বৈষ্ণব ভক্তিতত্ত্ব স্থান পায়।ভারতের স্বাধীনতা পরবর্তী ঝুমুর গান বিভিন্ন সামাজিক ও রাজনৈতিক সমস্যার ওপর রচিত হওয়া শুরু হয়।


title: ঝুমুর গান

text: নৃত্য, গীত ও বাদ্য সহযোগে ঝুমুর গাওয়া হলেও এতে গীতের প্রাধান্য থাকে। গানের সুর উচ্চগ্রাম থেক নিম্নগ্রামে অবরোহণ করা হয়, যা ঝুমুরের অন্যতম প্রধান বৈশিষ্ট্য। তালকে অগ্রাহ্য করে মাত্রা অনুসরণ করে সুর দেওয়া হয়। সম থেকে শুরু না করে ফাঁক থেকে গান শুরু করা হয়। সাধারণতঃ সমঝদারের আসর ও নাচের আসর এই দুই জায়গায় ঝুমুর গাওয়া হয়। সমঝদারের আসরে বৈঠকী, ছুট ও পালাবদ্ধ ঝুমুর গাওয়া হয়। বৈঠকী ঝুমুরে গায়ক একজন, কোন নাচ থাকে না এবং বাদ্য হিসেবে ব্যবহৃত হয় হারমোনিয়াম ও পাখোয়াজ। ছুট ঝুমুর নাচ, গান, বাজনা সহযোগে একটি পূর্ণাঙ্গ ঝুমুর। পালা ঝুমুর একটি বিষয়কে কেন্দ্র করে গাওয়া হয়। নাচের আসরে নাচ, গান, বাজনা সহযোগে একটি পূর্ণাঙ্গ ঝুমুর গাওয়া হয়। এই আসরে রসক্যা বা রসিক সহযোগে নাচনী নাচ হয়ে থাকে। ঝুমুরকে কেন্দ্র করে বেশ কিছু সুর ও তালের প্রচলন হয়েছিল, যার মধ্যে অধিকাংশের অস্তিত্ব বর্তমানে নেই। তবে ডহরওয়া, পতরতুলা, বেঁগাড়ি, পাটিয়ামেধা, রিঁঝামাঠা, ঝুমরা, ঝুমটা, একডাঁড়িয়া, গোলোয়ারি, নাগপুরিয়া, তামাড়িয়া, শিখারিয়া, পাঁচপরগণিয়া, মুদিআরি প্রভৃতি সুরের অস্তিত্ব বর্তমানে রয়েছে।


title: ঝুমুর গান

text: বিষয়বস্তু ও রচনার বৈশিষ্ট্য অনুসারে ঝুমুর গানকে নানা ভাগে বিভক্ত করা হয়।


title: রজার মিলা

text: আলবার্ট রজার মু মিলার (জন্ম: ২০ মে, ১৯৫২) ইয়াউন্দে এলাকায় জন্মগ্রহণকারী অবসরপ্রাপ্ত ক্যামেরুনিয়ান ফুটবলার। সচরাচর তিনি রজার মিলা নামেই পরিচিত ব্যক্তিত্ব। মূলতঃ ক্যামেরুন জাতীয় ফুটবল দলে স্ট্রাইকার হিসেবে খেলতেন। ক্যামেরুন দলের পক্ষে তিনটি বিশ্বকাপ ফুটবলে অংশগ্রহণ করেছেন। প্রথম আফ্রিকান দল হিসেবে কোয়ার্টার ফাইনালে অংশগ্রহণকারী ক্যামেরুন দলের অন্যতম সদস্য ছিলেন তিনি। আন্তর্জাতিক ফুটবল অঙ্গনে অন্যতম প্রধান তারকা ও প্রথম আফ্রিকান খেলোয়াড়দের একজন হিসেবে বিবেচিত হয়ে আসছেন। চমকপ্রদ ক্রীড়াশৈলীর উপস্থাপনা ও অসম্ভব চাপ মোকাবেলা করে দলকে সম্মুখে নিয়ে যেতে সক্ষম ছিলেন তিনি। ১৯৭৬ ও ১৯৯০ সালে তিনি দুইবার বর্ষসেরা আফ্রিকান খেলোয়াড়ের মর্যাদায় ভূষিত হয়েছেন।


title: রজার মিলা

text: ক্যামেরুনের রাজধানী ইয়াউন্দিতে জন্মগ্রহণকারী মিলার তাঁর পিতার রেললাইনের চাকুরীর পাশাপাশি শৈশবকাল অতিবাহিত করেন। ১৩ বছর বয়সে দৌয়ালার একলেইর ক্লাবে খেলা অবস্থায় তরুণ মিলা তাঁর দক্ষতা ও কৌশলের মাধ্যমে সকলের নজর কাড়েন। এ ক্লাবে তিনি ১৯৬৫ সালে সৌখিন খেলোয়াড়রূপে চুক্তিবদ্ধ হন। এরপর ১৯৭০ থেকে ১৯৭২ সময়কালে লিওপার্ডস দৌয়ালা দলে যোগ দেন ও ১৯৭২ সালে প্রথমবারের মতো তিনি তার দলকে জাতীয় চ্যাম্পিয়নশীপ লাভে সহায়তা করেন। ১৯৭২-৭৮ সময়কালে তোনেরে ইয়াউন্দে ক্লাবে চলে যান। ১৯৭৪ সালে তিনি বর্ষসেরা আফ্রিকান ফুটবলারের পুরস্কার পান মিলা। তন্মধ্যে ১৯৭৫ সাল ছিল তাঁর জীবনের স্মরণীয় বছর। ক্যামেরুন কাপের চূড়ান্ত খেলায় জয়সূচক গোলটি ছিল তাঁরই। এছাড়াও, প্রথমবারের মতো আফ্রিকান কাপ উইনার্স কাপ প্রতিযোগিতায় ক্লাবের বিজয়ে অবদান রাখেন।


title: রজার মিলা

text: ১৯৭৭ সালে ফ্রান্সে চলে যান ও ১৯৭৭-৭৯ সময়কালে ফরাসি ক্লাব ভ্যালেন্সিনেস দলে খেলেন। কিন্তু এ দুই বছর সংরক্ষিত খেলোয়াড় হিসেবেই তাঁর অবস্থান ছিল। এরপর ১৯৭৯-৮০ মৌসুমে এএস মোনাকো দলে যোগ দিলেও তাঁকে সংরক্ষিত খেলোয়াড় ও আঘাতজনিত কারণেই মাঠের বাইরে অবস্থান করতে হয়। পরের বছর ১৯৮০ সালে বাস্তিয়া ক্লাবে যোগ দিলেও তিনি নিজেকে মেলে ধরতে পারেননি। ঐ ক্লাবে ১৯৮৪ সাল পর্যন্ত খেলেন তিনি। অবশেষে ১৯৮৪ সালে সেন্ট-এতিনে দলে তারকা খ্যাতি পান। ১৯৮৬-১৯৮৯ সাল পর্যন্ত মন্টপিলিয়ের দলে খেলেছেন। ফরাসি ফুটবল থেকে অবসর নেয়ার পর এ ক্লাবের কোচের দায়িত্ব পালন করেন।


title: রজার মিলা

text: বাস্তিয়ায় থাকা অবস্থায় ১৯৮১ সালে তিনি চমৎকার গোল করে দলকে ফ্রেঞ্চ কাপ জয় সহায়তা করেন। এছাড়াও, মোনাকোতে থাকাকালীন ১৯৮০ সালে ফ্রেঞ্চ কাপ জয়ে অবদান রাখেন। ১৯৯০ সালে তিনি ক্লাবভিত্তিক জীবন থেকে অবসর নেন।


title: রজার মিলা

text:
ফ্রান্সে অবস্থানকালীন সময়ে ১৯৭৮ সালে সর্বপ্রথম ক্যামেরুন দলের পক্ষে প্রথম অংশগ্রহণ করেন।
১৯৮০-এর দশক থেকে শুরু করে ১৯৯০-এর দশক পর্যন্ত ক্যামেরুন জাতীয় ফুটবল দলে খেলেন। ১৯৮২ সালের বিশ্বকাপে অংশ নেন। এ বিশ্বকাপে ক্যামেরুন দল আন্তর্জাতিক স্বীকৃতি পায়। পেরুর বিপক্ষে দলের প্রথম খেলায় তিনি একটি গোল করেন। এ প্রতিযোগিতায় তাঁর দল তিনটি খেলাতেই ড্র করেছিল। দুই বছর পর ক্যালিফোর্নিয়ার লস অ্যাঞ্জেলেসে অনুষ্ঠিত ১৯৮৪ সালের গ্রীষ্মকালীন অলিম্পিকে ক্যামেরুন ফুটবল দলের সদস্য ছিলেন তিনি। ১৯৮৭ সালে প্রথমবারের মতো আন্তর্জাতিক ফুটবল থেকে অবসর নেন মিলা।


title: রজার মিলা

text: ১৯৯০ সালে ক্যামেরুনের তৎকালীন রাষ্ট্রপতি পল বিয়া’র কাছ থেকে ফোন পান তিনি। এরফলে অবসর ভেঙ্গে পুণরায় জাতীয় দলে ফিরে আসেন মিলা ও ইতালিতে অনুষ্ঠিত ১৯৯০ সালের বিশ্বকাপ ফুটবলে অদম্য সিংহরূপে চিহ্নিত ক্যামেরুনের পক্ষে অংশ নেন। ৩৮ বছর বয়সে মিলা আন্তর্জাতিক তারকা খ্যাতি পান। এ বয়সে সাধারণতঃ অধিকাংশ ফরোয়ার্ড ফুটবলাররা অবসর নিয়ে থাকেন। তিনি চারটি গোল করেছিলেন যার দুইটিই এসেছিল কলম্বিয়ার বিপক্ষে, অতিরিক্ত খেলোয়াড় হিসেবে মাঠে নেমে। দ্বিতীয় খেলায় রোমানিয়ার বিপক্ষে দুই গোল করেন। তন্মধ্যে স্মরণীয় ছিল কলম্বিয়ার বিপক্ষে নিজস্ব দ্বিতীয় গোলটি। প্রায় ৩৫ গজ দূর থেকে কলম্বিয়ান গোলরক্ষক রেনে হিগুইতাকে ফাঁকি দিয়ে বলকে জালে প্রবেশ করান তিনি। ২০১০ সালের ফিফা বিশ্বকাপে কোকাকোলার বিজ্ঞাপনচিত্রে তাঁর দ্বিতীয় গোল উৎসবটি দেখানো হয়। এ চিত্রে তাঁকে জনতার সামনে কোকা-কোলা পান করতে দেখা যায়।


title: রজার মিলা

text: প্রতিটি গোলের পর কর্নার ফ্ল্যাগ এলাকায় দৌঁড়ে দলের অন্যান্যদেরকে নিয়ে গোলের নাঁচ উৎসব করেন যা গোল উৎসব পালনের পথিকৃৎ হয়ে রয়েছেন। এ বিশ্বকাপে তাঁর দল ক্যামেরুন প্রথম আফ্রিকান দল হিসেবে বিশ্বকাপের কোয়ার্টার-ফাইনালে জায়গা পেয়েছিল। পরবর্তীকালে অবশ্য সেনেগাল ২০০২ এবং ঘানা ২০১০ সালে এ মর্যাদায় অধিষ্ঠিত হয়। কোয়ার্টার-ফাইনালে ইংল্যান্ডের বিপক্ষে মিলা নিজেকে আরও মেলে ধরেন। খেলার দ্বিতীয়ার্ধ্বে ১-০ ব্যবধানে পিছিয়ে থেকে গোল করে দলকে সমতায় আনেন ও একেকে’র গোলে দল এগিয়ে থেকেও দূর্ভাগ্যজনকভাবে ৩-২ ব্যবধানে পরাজিত হয় গ্যারি লিনেকারের পেনাল্টিতে।


title: রজার মিলা

text: ১৯৯৪ সালের বিশ্বকাপে ৪২ বছর বয়সে মাঠে নামেন তিনি। রাশিয়ার বিপক্ষে গ্রুপ-পর্বের শেষ খেলায় তাঁর দল ৬-১ ব্যবধানে পরাজিত হলেও ঐ একটিমাত্র গোল করেছিলেন তিনি যা তাঁকে সর্বাপেক্ষা বয়োজ্যেষ্ঠ গোলদাতা ও খেলোয়াড়ের মর্যাদায় ভূষিত করেছে। উল্লেখ্য, এ রেকর্ড তিনি পূর্বেকার বিশ্বকাপেই সৃষ্টি করেছিলেন। কিন্তু তাঁর দল গ্রুপ-পর্ব থেকেই বিদায় নেয়। এছাড়াও প্রতিযোগিতার প্রধান তারকাদের একজনরূপে পরিচিতি পান তিনি।


title: রজার মিলা

text: আফ্রিকা সংক্রান্ত বিভিন্ন বিষয়ে তিনি দূত হিসেবে কাজ করছেন। ১৯৮৪ ও ১৯৮৮ সালে ক্যামেরুনের আফ্রিকান নেশন্স কাপে দুইবার শীর্ষস্থানীয় গোলদাতার ভূমিকায় ছিলেন মিলা। ফিফা’র শতবর্ষপূর্তি উপলক্ষে ২০০৪ সালে খ্যাতিসম্পন্ন ব্রাজিলীয় ফুটবলার পেলে কর্তৃক ঘোষিত সর্বকালের সেরা ১২৫জন জীবিত ফুটবল খেলোয়াড়ের তালিকায় অন্তর্ভুক্ত হন তিনি। মূলতঃ ইতালিতে অনুষ্ঠিত ১৯৯০ সালের ফিফা বিশ্বকাপে প্রথমবারের মতো কোন আফ্রিকার দলকে কোয়ার্টার-ফাইনালে প্রবেশ করাতে সাহায্য করার জন্যেই তাঁকে এ তালিকায় অন্তর্ভুক্ত করা হয়।


title: রজার মিলা

text: ২০০৬ সালে আফ্রিকান ফুটবল সংস্থা কাফ কর্তৃক মিলা গত শতাব্দীর সেরা আফ্রিকান খেলোয়াড়রূপে ঘোষিত হন। এল খাতিব ও হাসানকে পিছনে ফেলে তিনি এ সম্মাননা পান।


title: রহমান (অভিনেতা)

text: রহমান (জন্মঃ রশিন রহমান ২৩ মে আবুধাবি, সংযুক্ত আরব আমিরাত) হলেন একজন ভারতীয় চলচ্চিত্রাভিনেতা যিনি প্রধাণত মালায়ালাম, তামিল এবং তেলুগু চলচ্চিত্রে অভিনয় করে থাকেন। তিনি ১৯৮৩ সালের মালায়ালাম চলচ্চিত্র "কদেভাইড" অভিনয়ের মাধ্যমে চলচ্চিত্রে শিল্পে আগমন করেন এবং ১৫০টির বেশি চলচ্চিত্রে অভিনয় করেছেন। তিনি ১৯৮০ দশকের মালায়ালাম সিনেমার জগতে জনপ্রিয় একজন চলচ্চিত্র তারকা ছিলেন এবং ১৯৯০ এর দশকে তামিল এবং তেলুগু চলচ্চিতে প্রবেশ করেন। তিনি ২০০৪ সাল থেকে পুনরায় মালায়ালাম চলচ্চিত্রে ফিরে আসেন এবং ২০০০ সাল থেকে তামিল ও তেলুগু চলচ্চিত্রে সহ-তারকা হিসেবে কাজ করছেন।


title: রহমান (অভিনেতা)

text: রহমানের স্থানীয় জায়গা হল নিলাম্বুর, মালাপ্পুরাম জেলা, কেরালা। রহমান বেঙ্গালুুরুর বাল্ডউইন বয়েজ হাই স্কুল, আবুধাবি এর "সেন্ট জোসেফ আবুধাবি,উটি এর "রেক্স হায়ার সেকেন্ডারী স্কুল", এবং নিলাম্বুর এর "ম.ই.এস মাম্পাড কলেজ" পড়াশোনা করেন।


title: রহমান (অভিনেতা)

text: তিনি মেহেরুন্নেছার সাথে বিবাহ বন্ধনে আবন্ধ হন। এই দম্পতির ২টি সন্তান রয়েছে; একজন হলেন রুসদা ও অপরজন আলিশা। এ আর রহমান রহমানের স্ত্রীর বড় বোন সায়রা বানুকে বিয়ে করেন।


title: রহমান (অভিনেতা)

text: রহমানের আসন্ন চলচ্চিত্রের মধ্যে রয়েছে, "লিভেন্দার", কুক্কু সুরিন্দরম পরিচালিত "ইন্তে সত্যানওয়েসেনা পারিকসাঙ্গাল" এবং জাতীয় চলচ্চিত্র পুরষ্কারপ্রাপ্ত পরিচালক বেনু নায়ারের "ব্লু"।


title: রহমান (অভিনেতা)

text: তার তামিল ছবির মধ্যে রয়েছে "ইন্নামো নাদাক্কুথু"।


title: রহমান (অভিনেতা)

text: কাধাল পাগদাই - তামিল টিভি - কে. বলচন্দ্র


title: বিল্ডমুসেট

text: বিল্ডমুসেট (; বাংলা অর্থ: ছবি জাদুঘর) উমিয়া, উত্তর সুইডেনে অবস্থিত একটি সমসাময়িক শিল্প জাদুঘর।


title: বিল্ডমুসেট

text:
উমিয়া বিশ্ববিদ্যালয় দ্বারা ১৯৮১ সালে প্রতিষ্ঠিত হয় এই জাদুঘর এবং এখানে সুইডীয় ও আন্তর্জাতিক সমসাময়িক শিল্প, চাক্ষুষ সংস্কৃতি, নকশা এবং স্থাপত্য প্রভৃতির প্রদর্শন করা হয়। প্রদর্শনী প্রোগ্রামের সাথে এটি বক্তৃতা, স্ক্রীনিং, কনসার্ট, প্রদর্শনী এবং কর্মশালার আয়োজন করে। ২০১২ সালের বসন্তে, যাদুঘর উমিয়া আর্টস ক্যাম্পাস নেভিগেশন নতুন প্রাঙ্গনে সেগুলোকে স্থানান্তর করে। নতুন বিল্ডমুসেট যা একটি সাত তলা বিল্ডিং (স্থপতি: হেনিং লারসেন স্থপতি), মে ১৯, ২০১২ থেকে জনসাধারণের জন্য উন্মুক্ত করে দেয়া হয়।
ভবনের বহির্দিক এলোমেলোভাবে ব্যবধানে জানালা মধ্যে আবৃত এবং সম্মুখীন একজাতীয় হালকা পদার্থে তৈরি যা সময় অতিক্রান্ত হওয়ার সাথে সাথে ধূসর বর্ণ ধারণ করবে। ভবনটির অভ্যন্তরদিক জানালার শ্বেত দ্বারা সজ্জিত এবং উক্ত দিক উরে নদীতীরের দিকে মুখ করে থাকে।


title: বিল্ডমুসেট

text: বিল্ডমুসেট ইউরোপীয় জাদুঘর ফোরাম কর্তৃক নভেম্বর, ২০১৩ সালে ইউরোপের তিনটি জাদুঘরের মধ্যে একটি হিসেবে মনোনীত হয়। ইউরোপ মিউজিয়াম প্রাইজ কাউন্সিল তিনটি জাদুঘরের একটির স্বীকৃতি পায়।


title: বিল্ডমুসেট

text: ১৯৮১-২০১১ সালের দিকে বিল্ডমুসেট গ্যামলিয়ার একটি নব-নির্মিত ভবনে অবস্থিত ছিল যা ভ্যাস্টারবটেন জাদুঘরের নিকটে। ১৯৯৪ সালে বিল্ডমুসেটকে ছয়টি প্রদর্শনীর হলে পাঠানো হয় এবং মোট ১,২০০ বর্গমিটার স্থান লাভ করে।


title: মোহাম্মদ রফি (ফুটবলার)

text: মোহাম্মদ রফি (জন্মঃ ২৪ মে ১৯৮২) হলেন কেরালার কাসারাগড জেলা থেকে আসা একজন ভারতীয় পেশাদার ফুটবল খেলোয়াড় যিনি মুম্বই এফ.সির স্ট্রাইকার হিসেবে আই-লীগ খেলে থাকেন।


title: মোহাম্মদ রফি (ফুটবলার)

text:
২০০৯-১০ সালের আই-লীগে তিনি রেকর্ডসংখ্যক ১৪ গোল দিয়ে মওসুম শেষ করেন যেটি ভারতীয় কোন স্ট্রাইকারের জন্য মওসুমের সর্ব্বোচ্চ সংখ্যাক গোল। তিনি "মাহিন্দ্রা ইউনাইটেড" এর বর্ষসেরা খেলোয়াড় নির্বাচিত হয়েছিলেন।
রফির দৃষ্টান্ত অনুসরন করে তার ছোট ভাই মোহাম্মদ শফি "ভিভা কেরালা এফসি" এবং "কেএসইবিতে" মোহাম্মদ রাজির সাথে খেলেছেন।


title: মোহাম্মদ রফি (ফুটবলার)

text: ২০১৩ সালের ২৪ নভেম্বর তারিখে ঘোষনা করা হয়েছিল যে; রফি আইএমজি রিলায়েন্সের থেকে মু্ম্বায়ের হয়ে চুক্তি স্বাক্ষর করেছেন। তার সাথে অন্যান্য ৩ জন খেলোয়াড় হলেন খেলেম্বা সিং, এন.পি প্রদীপ এবং পিটার কস্টা। তিনি ২০১৩ সালের ২রা ডিসেম্বর তারিখে বলেয়াদী স্পোর্টস কমপ্লেক্স এর মাঠে ইস্ট বেঙ্গল এফ. সির বিরুদ্ধে আত্মপ্রকাশ করেন। উক্ত খেলায় তিনি মুম্বইয়ের হয়ে পুরো সময়জুড়ে খেলেন এবং মুম্বই ৩-২ গোলের ব্যবধানে বিজয়ী হয়।


title: মোহাম্মদ রফি (ফুটবলার)

text: এছাড়াও রফি ভারতের জাতীয় ফুটবল দলের হয়ে প্রতিনিধিত্ব করেন এবং কুয়েত জাতীয় ফুটবল দলের বিরুদ্ধে ১টি গোল করেন। কিন্তু উক্ত ম্যাচে ভারত ১-৯ এর বিশাল ব্যবধানে পরাজিত হয়েছিল।


title: আজিম প্রেমজী

text: আজিম হাশিম প্রেমজী (জন্মঃ ২৪ জুলাই ১৯৪৫) হলেন একজন ভারতীয় বিশিষ্ট শিল্পপতি এবং লোকহিতৈষী ব্যক্তি। এছাড়াও তিনি উইপ্রো লিমিটেডের সভাপতির দায়িত্ব পালন করছেন। সফটওয়্যার শিল্পে ভারতীয় নেতাদের অন্যতম একজন হিসাবে বৈচিত্রতা এবং উত্থান বৃদ্ধির মধ্যে দিয়ে বিগত চার দশক ধরে কোম্পানী পথনির্দেশক হিসেবে কাজ করছেন। ২০০০ সালে তিনি এশিয়াউইক কর্তৃক বিশ্বের ২০ জন সবচেয়ে প্রভাবশালী পুরুষ এর ভোট পেয়েছিলেন। তিনি দু'বার টাইম ম্যাগাজিন কর্তৃক ১০০ জন সবচেয়ে প্রভাবশালী মানুষের তালিকায় অন্তুভূক্ত হয়েছিলেন; যাতে করে প্রথমবার ২০০৪ সালে এবং দ্বিতীয়বার ২০১১ সালে নির্বাচিত হন। প্রেমজীর উইপ্রোতে ৭৫% শতাংশ মালিকানা রয়েছে এবং এছাড়াও তিনি একটি প্রাইভেট ইকুইটি ফান্ড প্রেমজিউনভেস্ট এর মালিক। যেটি তার ব্যক্তিগত পোর্টফোলিও থেকে মার্কিন ডলার $ ১ বিলিয়ন বিনিময়ে পরিচালিত হয়ে থাকে।


title: আজিম প্রেমজী

text: ১৯৬৭ সালে তার পিতার মৃত্যুর সংবাদ পাওয়ার পরে মাত্র ২১ বছর বয়সে তিনি স্ট্যানফোর্ড বিশ্ববিদ্যালয় থেকে বাড়ি ফিরে আসেন। যেখানে তিনি প্রকৌশল বিষয়ে অধ্যয়নরত ছিলেন।


title: আজিম প্রেমজী

text: আজিম ভারতের মুম্বাই শহরে জন্মগ্রহণ করেন। তিনি ব্রিটিশ ভারতের গুজরাটের একটি মুসলিম সম্ভ্রান্ত পরিবারের অন্যতম অংশ ছিলেন। তাঁর পিতামহ একজন সুপরিচিত ব্যবসায়ী ছিলেন এবং তিনি মায়ানমার এর চাউল রাজা নামে পরিচিত ছিলেন। বিভক্তির পরে জিন্নাহ পাকিস্তান আসতে তার পিতামহ আমন্ত্রণ জানানো হলে তিনি তা প্রত্যাখান করেন এবং ভারতে থাকার সিদ্ধান্ত গ্রহণ করেন।


title: আজিম প্রেমজী

text: ফোর্বস এর ২০১৮ প্রতিবেদন অনুযায়ী তিনি বর্তমানে ভারতের তৃতীয় ধনবান ব্যক্তি এবং বিশ্বের ৫৮তম ধনী ।


title: আজিম প্রেমজী

text: ২০০১ সালে তিনি একটি অলাভজনক প্রতিষ্ঠান হিসেবে আজিম প্র্রেমজী ফাউন্ডেশন প্রতিষ্ঠা করেন।


title: ডাইনোসরের বিবর্তন

text: ডাইনোসরেরা মধ্য ট্রায়াসিকের শেষভাগে ল্যাডিনিয়ান অধোযুগে, অর্থাৎ ২৩ কোটি ২০ লক্ষ থেকে ২৩ কোটি ৪০ লক্ষ বছর আগে আর্কোসরদের একটি শাখা থেকে বিবর্তিত হয়েছিল বলে জীবাশ্মবিদরা ধারণা করেন। ডাইনোসরিয়া একটি প্রমাণবহুল ক্লেড (অর্থাৎ জীবাশ্ম হিসেবে এদের প্রচুর নিদর্শন রয়েছে)। এদের সাধারণ শনাক্তকরণ বৈশিষ্ট্যের মধ্যে পড়ে মাথার খুলির পোস্টফ্রন্টাল হাড়ের বিলুপ্তি এবং প্রগণ্ডাস্থিতে প্রলম্বিত ডেল্টো-পেক্টোরাল উপবৃদ্ধি।


title: ডাইনোসরের বিবর্তন

text: ডাইনোসরোমর্ফা এবং প্রথম ডাইনোসরদের বিবর্তনের পদ্ধতিটি লক্ষ করা যায় ক্রমান্বয়ে কিছু বিশেষ জীবাশ্মের ধরণধারণ পর্যালোচনা করে, যথা- ২৫ কোটি বছরের পুরোনো আদিম আর্কোসর "প্রোটেরোসুকিডি", "এরিথ্রোসুকিডি" ও "ইউপারকেরিয়া"; তারপর "টিসিনোসুকাস" প্রভৃতি ২৩ কোটি ২০ লক্ষ থেকে ২৩ কোটি ৬০ লক্ষ বছর পুরোনো মধ্য ট্রায়াসিক আর্কোসর। এই প্রসঙ্গে উল্লেখ্য যে, কুমিরেরাও মধ্য-ট্রায়াসিক আর্কোসরদের থেকে বিবর্তিত হয়েছে।


title: ডাইনোসরের বিবর্তন

text: "পাখি (সরিস্কিয়া) এবং ট্রাইসেরাটপ্‌সের (অর্নিথিস্কিয়া) সাম্প্রতিকতম সাধারণ পূর্বপুরুষ এবং তাদের সমস্ত বংশধর" হিসেবে ডাইনোসরদের বর্ণনা দেওয়া যেতে পারে। এই সংজ্ঞা অনুযায়ী টেরোসর এবং আরও অনেক আর্কোসর প্রজাতি অল্পের জন্য ডাইনোসর পরিসীমার বাইরে থেকে যায়। টেরোসরেরা মেসোজোয়িক মহাযুগের প্রধান উড়ন্ত প্রাণী ও পৃথিবীর ইতিহাসে বৃহত্তম উড়ন্ত প্রাণী হিসেবে বিখ্যাত। "স্ক্লেরোমোক্লাস" (২২ কোটি-২২ কোটি ৫০ লক্ষ বছর), "ল্যাগারপেটন" (২৩ কোটি-২৩ কোটি ২০ লক্ষ বছর) ও "মারাসুকাস" (২৩ কোটি-২৩ কোটি ২০ লক্ষ বছর) হল আর্কোসরদের আরও কয়েকটি গণ যাদের ডাইনোসর বলা যায় না।


title: ডাইনোসরের বিবর্তন

text: আজ অবধি শনাক্ত হওয়া প্রাচীনতম ডাইনোসরেরা ছিল ১ থেকে ২ মিটার (৩.৩ থেকে ৬.৫ ফুট) দীর্ঘ দ্বিপদ মাংসাশী প্রাণী।


title: ডাইনোসরের বিবর্তন

text: "স্পণ্ডাইলোসোমা" ডাইনোসর হতেও পারে, না-ও পারে। এদের সমস্ত আবিষ্কৃত জীবাশ্ম আনুমানিক ২৩ কোটি ৫০ লক্ষ থেকে ২৪ কোটি ২০ লক্ষ বছরের পুরোনো।


title: ডাইনোসরের বিবর্তন

text: যে সমস্ত জীবাশ্ম বিশ্লেষণ করে নিশ্চিতভাবে ডাইনোসর হিসেবে চিহ্নিত করা যায় তাদের মধ্যে প্রাচীনতম সরিস্কিয়ানরা (গিরগিটির-মতো-কোমরওয়ালা) হল "নিয়াসাসরাস" (২৪ কোটি ৩০ লক্ষ), "স্যাটার্নালিয়া" (২২ কোটি ৫০ লক্ষ-২৩ কোটি ২০ লক্ষ), "হেরেরাসরাস" (২২ কোটি-২৩ কোটি), "স্টোরিকোসরাস" (সম্ভবত ২২ কোটি ৫০ লক্ষ-২৩ কোটি), "ইওর‍্যাপ্টর" (২২ কোটি-২৩ কোটি) এবং "অ্যাল্‌ওয়কেরিয়া" (২২ কোটি-২৩ কোটি)। "স্যাটার্নালিয়া" হয় একটি প্রাথমিক সরিস্কিয়ান নয়তো একটি প্রোসরোপড; বাকিরা নিশ্চিতভাবে প্রাথমিক সরিস্কিয়ান।


title: ডাইনোসরের বিবর্তন

text: প্রাচীনতম অর্নিথিস্কিয়ান (পাখির-মতো-কোমরওয়ালা) ডাইনোসরদের মধ্যে পড়ে "পাইসানোসরাস" (২২ কোটি-২৩ কোটি) ও "লেসোথোসরাস" (১৯ কোটি ৫০ লক্ষ-২০ কোটি ৬০ লক্ষ)। "লেসোথোসরাসের" জীবাশ্মগুলোর বয়স অপেক্ষাকৃত কম হলেও খুলির গড়ন দেখে বোঝা যায় তারা "পাইসানোসরাসদের" সাথেই অর্নিথিস্কিয়া হিসেবে বিবর্তিত হয়েছিল।


title: ডাইনোসরের বিবর্তন

text: ক. "ইওর‍্যাপ্টর", একটি প্রাথমিক সরিস্কিয়ান, খ "লেসোথোসরাস", একটি প্রাথমিক অর্নিথিস্কিয়ান, গ "স্টোরিকোসরাসের" (সরিস্কিয়া) শ্রোণীচক্র, ঘ "লেসোথোসরাসের" শ্রোণীচক্র


title: ডাইনোসরের বিবর্তন

text: উপরের ছবি থেকে বোঝা যায় যে প্রাথমিক সরিস্কিয়ানরা অনেকাংশে প্রাথমিক অর্নিথিস্কিনদের মতোই দেখতে ছিল। আধুনিক কুমিরদের সাথে এদের কারোরই সাদৃশ্য ছিল না। এই দুই প্রকার ডাইনোসরগোষ্ঠীকে ছবিতে প্রদর্শিত শ্রোণীচক্রের পার্থক্য অনুসারে আলাদা করা হয়। আরও একটা গুরুত্বপূর্ণ পরিবর্তন ছিল মাথার খুলিতে; অর্নিথিস্কিয়ানদের উপরের চোয়াল বেশি মজবুত আর নীচের চোয়ালের সংযোগস্থল বেশি নমনীয়। দু'টোই গাছপালা খাওয়ার উপযোগী অভিযোজন আর দু'টোই লেসোথোসরাসের মতো একটা প্রাথমিক নমুনাতেও স্পষ্ট বোঝা যায়।


title: ডাইনোসরের বিবর্তন

text: প্রাথমিক নমুনাগুলো বাদ দিলে অবশিষ্ট সরিস্কিয়া প্রজাতিরা দু'টো প্রধান ভাগে বিভক্ত, সরোপডোমর্ফা এবং থেরোপোডা। আবার, সরোপডোমর্ফার দু'টি উপবিভাগ হল প্রোসরোপোডা ও সরোপোডা। অন্যদিকে, থেরোপোডার বিবর্তনের গতিমুখ বেশ জটিল। ডাইনোসরদের সম্বন্ধে রচিত অন্যতম উৎকৃষ্ট বই "দ্য ডাইনোসরিয়া"-তে (২০০৪) থেরোপোডাকে কয়েকটি ভাগে ভাগ করা হয়েছে, যেমন সেরাটোসরিয়া, প্রাথমিক টেটানিউরা, টির‍্যানোসরয়ডিয়া, অর্নিথোমিমোসরিয়া, থেরিজিনোসরয়ডিয়া, ওভির‍্যাপ্টরোসরিয়া, ট্রুডন্টিডি, ড্রোমিওসরিডি এবং প্রাথমিক এভিয়ালা অর্থাৎ পাখিদের পূর্বপুরুষ। এই সব ক'টা শাখাই থেরোপডদের উৎপত্তির বেশ কিছু সময় পরে তাদের প্রধান গোষ্ঠী থেকে আলাদা হয়। এই বিভাগগুলোর পারস্পরিক সম্পর্কের সম্বন্ধে বিশদে জানতে দেখুন ডাইনোসরের শ্রেণীবিন্যাস।


title: ডাইনোসরের বিবর্তন

text: প্রথম সরোপডোমর্ফদের প্রোসরোপড বলা হয়। অন্ত্য ট্রায়াসিক থেকে আদি জুরাসিক,অর্থাৎ ২২ কোটি ৭০ লক্ষ থেকে ১৮ কোটি বছরের পুরোনো পাথরের স্তরে এদের জীবাশ্ম পাওয়া যায়। এরা দ্বিপদ ও চতুষ্পদ দু'রকমেরই হত, লেজ আর গলা ছিল খুব লম্বা আর এদের মাথা ছিল অপেক্ষাকৃত ছোট। ২.৫ থেকে ১০ মিটার (৮.২ থেকে ৩৩ ফুট) পর্যন্ত এরা লম্বা হত (আনুভূমিকভাবে) আর প্রায় বাধ্যতামূলকভাবে শাকাহারী হত। থেকোডন্টোসরাস প্রভৃতি প্রোসরোপডদের কিছু আদিমতম নমুনার (২০.৫ থেকে ২২ কোটি বছর) গড়নে তাদের পূর্বপুরুষদের দ্বিপদ ভঙ্গি আর বড় মাথার আভাস পাওয়া যায়।


title: ডাইনোসরের বিবর্তন

text: এই প্রাণীগুলোই পরবর্তীকালে বিশালদেহী শাকাহারী সরোপডে বিবর্তিত হয়, যাদের কেউ কেউ অন্তত ২৬ মিটার (৮৫ ফুট) পর্যন্ত দীর্ঘ হত। এই ক্লেডের অন্যতম শনাক্তকারী বৈশিষ্ট্য হল এদের সামনের পা ও পিছনের পায়ের দৈর্ঘ্যের অনুপাত ০.৬ এর বেশি, অর্থাৎ অধিকাংশ সরোপডের পশ্চাৎপদ অগ্রপদের চেয়ে বেশি লম্বা হত। উল্লেখযোগ্য ব্যতিক্রম হিসেবে ব্র্যাকিওসরাসের নাম করা যেতে পারে, যাদের লম্বা অগ্রপদ থেকে অনুমান করা হয় তারা আধুনিক জিরাফের মতো বড় গাছের উঁচু ডালপালা খাওয়ার জন্য অভিযোজিত হয়েছিল।


title: ডাইনোসরের বিবর্তন

text: সরোপডদের জীবাশ্মের সন্ধান পাওয়া গেছে ডাইনোসরদের উৎপত্তির সময় থেকে তাদের রাজত্বের একদম শেষভাগে ক্রিটেশিয়াস-প্যালিওজিন অবলুপ্তি ঘটনা পর্যন্ত (২২.৭ থেকে ৬.৬ কোটি বছর) সুদীর্ঘ সময়কাল জুড়ে। বেশির ভাগ নিদর্শন জুরাসিক যুগের, অর্থাৎ কমবেশি ২২.৭ থেকে ১২.১ কোটি বছরের পুরোনো।


title: ডাইনোসরের বিবর্তন

text: ক্রিটেশিয়াস যুগের সরোপডদের দু'টো শাখা ছিল; ডিপ্লোডোকয়ডিয়ারা রাজত্ব করেছিল ১২.১ থেকে ৬.৬ কোটি বছরের মধ্যে, আর টাইটানোসরিফর্মেরা ১৩.২ থেকে ৬.৬ কোটি বছরের মধ্যে। টাইটানোসরিফর্মদের অন্তর্গত অধোবিভাগগুলো হল টাইটানোসরিয়া, টাইটানোসরিডি এবং সল্টাসরিডি। ডিপ্লোডোকয়ডিয়া ও টাইটানোসরিফর্ম এই দু'টো শাখাই নিওসরোপোডা থেকে বিবর্তিত, যারা ১৬.৯ কোটি বছর আগে প্রথম আত্মপ্রকাশ করে।


title: ডাইনোসরের বিবর্তন

text: সরোপডরা পৃথিবীর সর্বকালের সর্ববৃহৎ স্থলচর প্রাণী হিসেবে বিখ্যাত, যদিও তাদের মাথার খুলির আয়তন অনুপাতে খুবই ছোট হত। সময়ের সাথে সাথে বিভিন্ন সরোপড ডাইনোসরের দেহের আয়তন বৃদ্ধি এবং খুলির আয়তনের পরিবর্তন নীচের ছক দু'টোয় দেখানোর চেষ্টা করা হল।


title: ডাইনোসরের বিবর্তন

text: প্রাচীন থেকে নবীন এই ক্রমে ছকে ব্যবহৃত ডাইনোসরগুলো হলː ইও "ইওর‍্যাপ্টর" ;


title: ডাইনোসরের বিবর্তন

text: প্রোসরোপডসমূহ- রি "রিওজাসরাস", প্ল্যা "প্ল্যাটিওসরাস", য়ু "য়ুনানোসরাস", ম্যা "ম্যাসোস্পণ্ডাইলাস", জিং "জিংশানোসরাস", অ্যা "অ্যাঙ্কিয়াসরাস", লু "লুফেঙ্গোসরাস", য়ি "য়িমেনোসরাস" ;


title: ডাইনোসরের বিবর্তন

text: সরোপডসমূহ- শু "শুনোসরাস", ওমে "ওমেইসরাস", মা "মামেঞ্চিয়াসরাস", সি "সিটিওসরাস", ডিক্রে "ডিক্রেওসরাস", ব্র্যা "ব্র্যাকিওসরাস", ইউ "ইউহেলোপাস", অ্যাপা "অ্যাপাটোসরাস", ক্যা "ক্যামারাসরাস", ডিপ্লো "ডিপ্লোডোকাস", হ্যা "হ্যাপ্লোক্যান্থোসরাস", আ "আমার্গাসরাস", আর "আর্জেন্টিনোসরাস" (আনুমানিক), ব "বনিটাসরা", কো "কোয়েসিটোসরাস", আলা "আলামোসরাস", স "সল্টাসরাস", রা "রাপেটোসরাস", অ "অপিস্থোসিলিকডিয়া", নে "নেমেগ্‌টোসরাস"।


title: ডাইনোসরের বিবর্তন

text: "আর্জেন্টিনোসরাস" বাদে এই ছকে সেই সমস্ত সরোপডেরই উল্লেখ করা হয়েছে যাদের প্রায় পুরো কংকালটাই জীবাশ্ম হিসেবে বিজ্ঞানীদের হাতে এসেছে। এরা ছাড়াও অনেক সরোপড ছিল যারা আয়তনে খুব বড় (দেখুন ডাইনোসরের আয়তন), কিন্তু তাদের কঙ্কালের খুব অল্প কিছু হাড়ই আজ অবধি পাওয়া গেছে বলে তাদের এখানে অন্তর্ভুক্ত করা যায়নি। "ইওর‍্যাপ্টরের" খুলির দৈর্ঘ্য ও দেহের দৈর্ঘ্যের অনুপাত সরোপডদের থেকে অনেক বেশি। সবচেয়ে বড় খুলি "নেমেগ্‌টোসরাসের",যারা সার্বিক আয়তনের বিচারে খুব একটা বড় ছিল না। "নেমেগ্‌টোসরাসের" খুলি পাওয়া গিয়েছিল একটা ১১ মিটার (৩৬ ফুট) লম্বা কবন্ধ "অপিস্থোসিলিকডিয়ার" কঙ্কালের পাশে, এবং এ'থেকে কেউ কেউ অনুমান করেন এই দু'টো আসলে একই প্রজাতি। কিন্তু এরা যেহেতু আলাদা আলাদা পরিবারের অন্তর্গত, তাই এই অনুমান ভিত্তিহীন হওয়ার সম্ভাবনাই বেশি।


title: ডাইনোসরের বিবর্তন

text: বিশালদেহী শাকাহারী এবং বিশালদেহী উদ্ভিদের বিবর্তনের মধ্যে কোনো প্রত্যক্ষ সম্পর্ক আছে কি না তা এখনও নিশ্চিত করে বলা যায়নি। ডাইনোসরদের রাজত্বকালের পুরোটা জুড়েই কনিফার অর্থাৎ পাইন জাতীয় ব্যক্তবীজীরা ছিল প্রধান উদ্ভিদগোষ্ঠী। তাদের ক্রমবর্ধমান সংখ্যা ট্রায়াসিক যুগে আজ থেকে ১৯ কোটি বছর আগে স্থিতিশীল হয়। উদ্ভিদদের দ্বিতীয় বৃহত্তম গোষ্ঠী ছিল সাইকাডদের, কিন্তু ১২ কোটি বছর আগে সদ্য বিবর্তিত সপুষ্পক উদ্ভিদেরা প্রভাবে তাদের ছাড়িয়ে যায়। ফার্নের প্রভাবও গোটা মধ্যজীব মহাযুগে কমবেশি অপরিবর্তিত ছিল। জুরাসিকের শেষভাগের অবলুপ্তি ঘটনায় সমস্ত শাকাহারী ডাইনোসরই ক্ষতিগ্রস্ত হয়েছিল।


title: ডাইনোসরের বিবর্তন

text: প্রাথমিক সরিস্কিয়ানদের বাদ দিলে এখনও পর্যন্ত আবিষ্কৃত প্রাচীনতম থেরোপড জীবাশ্ম হল সিলোফাইসয়ডিয়াদের, যাদের অন্তর্ভুক্ত হল "সিলোফাইসিস" প্রভৃতি ডাইনোসর। এদের সময়কাল অন্ত্য ট্রায়াসিক থেকে আদি জুরাসিক অর্থাৎ ২২ কোটি ৭০ লক্ষ থেকে ১৮ কোটি বছর আগে পর্যন্ত। ক্ল্যাডিস্টিক্স বিশ্লেষণে কখনও কখনও এদের সেরাটোসরিয়া বিভাগের অন্তর্ভুক্ত করা হয়। শ্রোণীচক্র ও পশ্চাৎপদের গড়নে এই বিভাগটির অন্যান্য সদস্যদের সাথে সিলোফাইসয়ডিয়াদের সাদৃশ্য আছে। অন্যান্য সেরাটোসরিয়ার প্রথম আবির্ভাব হয়েছিল অন্ত্য জুরাসিকে, উত্তর আমেরিকার পশ্চিমাংশে।


title: ডাইনোসরের বিবর্তন

text: এদের পরে আসে প্রাথমিক টেটানিউরারা, যাদের জীবাশ্ম পাওয়া গেছে মধ্য জুরাসিক থেকে আদি ক্রিটেশিয়াস ছাড়িয়ে, ১৮ কোটি থেকে ৯.৪ কোটি বছর আগে পর্যন্ত সময়কাল জুড়ে। এদের চোয়ালে দাঁতের সারি অপেক্ষাকৃত কম দৈর্ঘ্যের। এদের বিভিন্ন গোষ্ঠী বিভিন্ন সময়ে সিলুরোসরদের নানা শাখায় বিবর্তিত হয়। উল্লেখযোগ্য প্রাথমিক টেটানিউরাদের মধ্যে পড়ে মেগালোসরিডা, স্পিনোসরিড, বিভিন্ন ক্লেডের অ্যালোসর আর আরও অনেক গণ যাদের সম্পর্কে এখনও বিশদে জানা যায়নি, যেমন "কম্পসোগ্ন্যাথাস", যারা এই গোষ্ঠীর একমাত্র ক্ষুদ্রায়তন সদস্য। অ্যালোসরেরা একটি দীর্ঘস্থায়ী ক্লেড যাদের খুলির কিছু সাধারণ বৈশিষ্ট্য আছে। এদের অন্তর্গত 'খ্যাতনামা' প্রজাতিগুলোর মধ্যে "অ্যালোসরাস" ও "সিনর‍্যাপ্টরের" নাম করা যায়।


title: ডাইনোসরের বিবর্তন

text: সিলুরোসরিয়ার বিভিন্ন শাখায় থেরোপডদের 'বিকিরণ', অর্থাৎ নির্দিষ্ট কিছু থেরোপডের অপেক্ষাকৃত অল্প সময়ের মধ্যে বহুসংখ্যক সিলুরোসরে বিবর্তনের ঘটনাটি খুব সম্ভবত মধ্য থেকে অন্ত্য জুরাসিকের মধ্যেই ঘটেছে, কারণ "আর্কিওপ্টেরিক্সের" জীবাশ্মের সন্ধান মেলে এই সময়েরই (মোটামুটি ১৫.২ থেকে ১৫.৪ কোটি বছর আগেকার) পাথরের স্তরে; আর এমনও অনেক সিলুরোসর আছে যারা তার আগেই বিবর্তিত হয়েছিল। চীনে প্রাপ্ত জীবাশ্ম থেকে বোঝা যায় যে প্রথম পালকযুক্ত ডাইনোসরের আবির্ভাব হয়েছিল কোনো কোনো সিলুরোসরিড শাখার প্রাথমিক পর্যায়ে। এদের মধ্যে সবচেয়ে পুরোনো পালকের নমুনা পাওয়া যায় "ডিলং"-এর জীবাশ্মে; যদিও এদের 'পালক'গুলো ফাঁপা তন্তু ছাড়া কিছুই নয় আর দেহের তাপমাত্রা নিয়ন্ত্রণে সহায়ক হলেও ওড়ার ব্যাপারে এদের কোনো ভূমিকাই ছিল না।


title: ডাইনোসরের বিবর্তন

text:
বিচ্ছিন্ন কয়েকটি নমুনা ও ক্ল্যাডিস্টিক্স বিশ্লেষণ থেকে আন্দাজ করা হয় টির‍্যানোসরয়ডিয়া অন্যান্য থেরোপডের থেকে বিবর্তনের ধারায় আলাদা হয়ে গিয়েছিল মধ্য জুরাসিকে, যদিও আজ অবধি আবিষ্কৃত এদের প্রাচীনতম সম্পূর্ণ জীবাশ্মটি "ইওটির‍্যানাসের", যারা বেঁচে ছিল তার একটু আগে; ১২.১ থেকে ১২.৭ কোটি বছরের মধ্যে। "টির‍্যানোসরাস" এবং তার অজস্র জ্ঞাতির কোনোটাই অন্ত্য ক্রিটেশিয়াসের আগে বিবর্তিত হয়নি।
অর্নিথোমিমোসরিয়া জীবাশ্মগুলোর সময়কাল ১২.৭ থেকে ৬.৫ কোটি বছর আগে। আদি ক্রিটেশিয়াস থেকে প্রাপ্ত "হার্পাইমিমাস" কে এই বিভাগের প্রাচীনতম সদস্য হিসেবে শনাক্ত করা হয়েছে।


title: ডাইনোসরের বিবর্তন

text: "থেরিজিনোসরয়ডিয়ারা" ছিল একমাত্র শাকাহারী থেরোপড। এদের জীবাশ্ম প্রমাণও ১২·৭ থেকে ৬·৫ কোটি বছর আগেকার সময়সীমাকে নির্দেশ করে।


title: ডাইনোসরের বিবর্তন

text: ম্যানির‍্যাপ্টোরানদের অন্তর্গত ছিল ওভির‍্যাপ্টরোসরিয়া ('ডিম-চোর গিরগিটি'), ডাইনোনিকোসরিয়া এবং পাখিরা। এদের সাধারণ বৈশিষ্ট্য হল অগ্রপদের আল্‌না হাড়ে একটা বাঁকানো উপবৃদ্ধি।


title: ডাইনোসরের বিবর্তন

text: ওভির‍্যাপ্টরোসরিয়াদের জীবাশ্ম থেরিজিনোসরয়ডিয়ার সমসাময়িক। এদের দাঁতবিহীন খুলি বিশেষভাবে অভিযোজিত এবং লেজের দৈর্ঘ্য খুব কম।


title: ডাইনোসরের বিবর্তন

text: ডাইনোনিকোসরেদের নামকরণ ('ভয়ংকর থাবাওয়ালা গিরগিটি') করা হয়েছে এদের কাস্তের ফলার আকারবিশিষ্ট পশ্চাৎপদের মাঝের আঙুলটির জন্য। এরা পাখিদের নিকট জ্ঞাতি। এরা দু'টো স্পষ্ট ভাগে বিভক্ত- ট্রুডন্টিডি ও ড্রোমিওসরিডি। ট্রুডন্টিডরা ওভির‍্যাপ্টরোসরিয়া ও অর্নিথোমিমোসরিয়ার সমসাময়িক ছিল; এদের গড়ন অপেক্ষাকৃত হালকা আর লম্বা পা-যুক্ত। ট্রুডন্টিডদের মধ্যে আবিষ্কৃত প্রাচীনতম জীবাশ্ম হল "সিনর্নিথয়েডের"। "ইউটার‍্যাপ্টর" বাদে বাকি ড্রোমিওসরিডরাও একই সময়কার প্রাণী। ইউটার‍্যাপ্টরের খুলির জীবাশ্ম ১২.৭ থেকে ১৪.৪ কোটি বছরের পুরোনো। এটা একটা অদ্ভুত ঘটনা বলা যায়, কারণ সাম্প্রতিক ক্ল্যাডিস্টিক্স প্রমাণ করে যে ইউটার‍্যাপ্টররা থেরোপডদের পূর্বপুরুষদের অনেক দূর সম্পর্কের জ্ঞাতি, "আর্কিওপ্টেরিক্স" দের থেকেও। ড্রোমিওসরিডদেরই পায়ের বৈশিষ্ট্য ছিল পরিবর্ধিত মাঝের আঙুল। এদের অন্তর্গত হল নামকরা ডাইনোসর "ড্রোমিওসরাস", "ডাইনোনিকাস" আর জুরাসিক পার্ক-খ্যাত "ভেলোসির‍্যাপ্টর"।


title: ডাইনোসরের বিবর্তন

text: প্রাগৈতিহাসিক এভিয়ালাদের অন্তর্ভুক্ত ছিল "এভিস" অর্থাৎ আধুনিক পাখি ও "আর্কিওপ্টেরিক্স" এর সাধারণ পূর্বপুরুষ এবং তাদের থেকে বিবর্তিত সকল প্রজাতি, আর এদের চেয়ে একটু আদিম "এপিডেন্ড্রোসরাস"। পাখিদের জীবাশ্ম ১৫.৪ কোটি বছর আগে শুরু হয়ে ৬.৫ কোটি বছর আগেকার ক্রিটেশিয়াস-প্যালিওজিন অবলুপ্তি ঘটনা পেরিয়ে বর্তমান কাল পর্যন্ত উপস্থিত। চীন থেকে আধুনিক পাখিদের গোষ্ঠী অর্নিথুরার নিকটতর পূর্বপুরুষ "কনফুশিয়াসর্নিসের" প্রচুর জীবাশ্ম আবিষ্কৃত হয়েছে। অর্নিথুরানদের প্রত্যেকেরই মেরুদণ্ডের শেষে পাইগোস্টাইল নামক একটা অস্থিময় উপবৃদ্ধি থাকে; এই অংশের সাথে লেজের লম্বা পালকগুলো সংযুক্ত থাকে। এই বিষয়ে আরও জানতে দেখুন পাখিদের বিবর্তন।


title: ডাইনোসরের বিবর্তন

text: অর্নিথিস্কিয়ার নামকরণ করা হয়েছিল তাদের শ্রোণীচক্রের সাথে পাখির শ্রোণীচক্রের অঙ্গসংস্থানিক সাদৃশ্যের জন্য, যদিও পাখিরা তাদের থেকে বিবর্তিত হয়নি।


title: ডাইনোসরের বিবর্তন

text: অর্নিথিস্কিয়ানদের মাথার খুলি ও দাঁতের গড়ন তাদের বিবর্তনের প্রথম পর্বেই শাকাহারী আহারের জন্য অভিযোজিত হয়ে গিয়েছিল। উদাহরণস্বরূপ বলা যায়, "লেসোথোসরাস" একটি প্রাথমিক অর্নিথিস্কিয়ান, কিন্তু এর খুলিতেও পূর্বোক্ত অভিযোজনগুলোর দেখা মেলে; এদের উপরের চোয়াল শক্ত ও নীচের চোয়াল অপেক্ষাকৃত নমনীয়।


title: ডাইনোসরের বিবর্তন

text: অর্নিথিস্কিয়ানদের প্রধান প্রধান ক্লেডগুলো হল বর্মযুক্ত থাইরিওফোরা, বর্মহীন অর্নিথোপোডা এবং শিরস্ত্রাণযুক্ত মার্জিনোসেফালিয়া। এরা প্রত্যেকেই আদি জুরাসিক নাগাদ আবির্ভূত হয়।


title: ডাইনোসরের বিবর্তন

text: ত্বকের উপরিভাগে অবস্থিত বর্ম হল থাইরিওফোরানদের মূল শনাক্তকারী বৈশিষ্ট্য। এদের আদিমতম উদাহরণগুলোর মধ্যে একটা হল "স্কুটেলোসরাস", যারা অন্যান্য দিক দিয়ে "লেসোথোসরাসের" অনুরূপ হলেও শুধু বর্মের উপস্থিতির জন্যই আকারে পৃথক হয়ে গিয়েছিল। এদের লেজ ছিল লম্বা আর ইচ্ছেমতো দু'পা বা চার পায় চলার ক্ষমতা ছিল, যে ক্ষমতা বিবর্তনের পরের ধাপে সমস্ত স্টেগোসর ও অ্যাঙ্কিলোসরের দেহে লোপ পায়। এই দু'টো ক্লেড আপাতভাবে একে অপরের থেকে আলাদা দেখতে হলেও প্রকৃতপক্ষে মাথার খুলি ও অবশিষ্ট কঙ্কালের অনেক বৈশিষ্ট্যের দিক দিয়ে সদৃশ ছিল।


title: ডাইনোসরের বিবর্তন

text: স্টেগোসরেরা তাদের পিঠের উপরকার দু'সারি চওড়া পাত আর লেজের আগায় অবস্থিত লম্বা কাঁটার জন্য বিখ্যাত। "স্টেগোসরাস" বাদে অধিকাংশ স্টেগোসরের কাঁধ থেকেও একজোড়া করে কাঁটা গজাত। এই পাত আর কাঁটা আগেকার বর্মের ("স্কুটেলোসরাসের" মতো) আঁশ থেকেই উদ্ভূত হয়। সবচেয়ে পুরোনো স্টেগোসরের প্রজাতি হল "হুয়ায়াঙ্গোসরাস"।


title: ডাইনোসরের বিবর্তন

text: অ্যাঙ্কিলোসরেদের দেহের সুগঠিত ও অত্যন্ত মজবুত বর্ম থেকে সহজেই চেনা যায়। এদের মাথার খুলির হাড়ের ঘনত্ব খুব বেশি হত। বিবর্তনের ধারায় অ্যাঙ্কিলোসরেরা দু'টো ভাগে ভাগ হয়েছিল, নোডোসরিডি ও অ্যাঙ্কিলোসরিডি, যাদের পার্থক্য ছিল মূলতঃ খুলির গড়নে।


title: ডাইনোসরের বিবর্তন

text: অর্নিথোপডরা তিনটি প্রধান ভাগে বিভক্ত, যথা হেটারোডন্টোসরিডি, হিপসিলোফোডন্টিডি এবং ইগুয়ানোডন্টিয়া।


title: ডাইনোসরের বিবর্তন

text: হেটারোডন্টোসরিডরা খুব ছোট হত (দৈর্ঘ্য ১ মিটারের কম) আর এদের সময়কাল ছিল আদি থেকে অন্ত্য জুরাসিক। "অ্যাব্রিকটোসরাস" বাদে প্রত্যেকের উপরের শ্বদন্ত আয়তনে নীচের শ্বদন্তের থেকে ছোট হত। অন্যান্য ডাইনোসরের তুলনায় এদের অগ্রপদ অস্বাভাবিক রকমের লম্বা।


title: ডাইনোসরের বিবর্তন

text: হিপসিলোফোডন্টিডরা ১ থেকে ২ মিটার অবধি লম্বা হত। সাত মহাদেশের প্রতিটিতেই এদের জীবাশ্ম পাওয়া গেছে। এদের সময়কাল মধ্য জুরাসিক থেকে অন্ত্য ক্রিটেশিয়াস। এদের প্রাচীনতম জীবাশ্ম হল চীন থেকে প্রাপ্ত "অ্যাজিলিসরাস" । এদের উল্লেখযোগ্য বৈশিষ্ট্য হল ছোট আকারের কাঁধের হাড় বা স্ক্যাপুলা এবং কোমরের অস্থিচক্রে একটি নলাকার উপবৃদ্ধি।


title: ডাইনোসরের বিবর্তন

text: ইগুয়ানোডন্টিডরা হল অন্ত্য ক্রিটেশিয়াস স্তর থেকে প্রাপ্ত বিচিত্র কিন্তু জিনগতভাবে নিকটাত্মীয় কয়েকটি প্রজাতির সমষ্টি। এদের বিশেষ বৈশিষ্ট্যের মধ্যে পড়ে একাধিক দাঁত জুড়ে গিয়ে সৃষ্ট যৌগিক দাঁত ও আঙুল যুক্ত হাতের তালু। প্রাচীনতম ইগুয়ানোডন্টিড হল "টেনন্টোসরাস"। আরও কয়েকটি প্রজাতি হল বিখ্যাত "ইগুয়ানোডন", "ক্যাম্পটোসরাস" এবং "মাটাবারাসরাস"।


title: ডাইনোসরের বিবর্তন

text: ইগুয়ানোডন্টিডদের অন্যতম শাখা হ্যাড্রোসরিডরা ক্রিটেশিয়াসের শেষভাগে বিবর্তিত হয় এবং এদের কোনো কোনো প্রজাতি বিশাল আয়তন ধারণ করে। "শানটুঙ্গোসরাস" হল বৃহত্তম হ্যাড্রোসরিড তথা বৃহত্তম অর্নিথোপড।


title: ডাইনোসরের বিবর্তন

text: মার্জিনোসেফালিয়াদের নামকরণ হয়েছে তাদের শিরস্ত্রাণের আকৃতিবিশিষ্ট মাথার খুলির জন্য। এদের দু'টো প্রধান ভাগ হল প্যাকেসেফালোসরিয়া ও সেরাটোপ্‌সিয়া।


title: ডাইনোসরের বিবর্তন

text: প্যাকেসেফালোসরদের কপালের হাড় অত্যন্ত মজবুত ও মোটা হত। আজ অবধি প্রাপ্ত সবচেয়ে পুরোনো প্রজাতিটি হল "স্টেনোপেলিক্স" , এদের চারণভূমি ছিল আদি ক্রিটেশিয়াসের ইউরোপ।


title: ডাইনোসরের বিবর্তন

text: নকশাদার শিংওয়ালা শিরস্ত্রাণের বিবর্তনের বৈচিত্র্য দেখা যায় নানা প্রকার সেরাটোপ্‌সিয়ানের মধ্যে। "প্রোটোসেরাটপ্‌স", "ট্রাইসেরাটপ্‌স" ও "স্টিরাকোসরাস" হল এদের মধ্যে সবচেয়ে জানাশোনা নাম। সমস্ত মার্জিনোসেফালিয়ার খুলির পিছন দিকে যে পাতের আকারের উপবৃদ্ধি থাকে তার থেকেই এদের উন্নত কারুকার্যখচিত শিরস্ত্রাণের উদ্ভব হয়েছিল। সেরাটোপ্‌সিয়ার দু'টো ভাগ। পাখির মত চঞ্চুযুক্ত "সিটাকোসরাস" প্রভৃতি প্রাথমিক নমুনা এবং নিওসেরাটোপ্‌সিয়া।


title: ডাইনোসরের বিবর্তন

text: পাশের ছবিটিতে দেখানো হয়েছে সেরাটোপ্ জাতীয় ডাইনোসরদের খুলির বৈচিত্র্য। ক- "প্রোটোসেরাটপ্‌সের" গোটা কঙ্কাল। খ থেকে ঝ- খুলি। খ- পাশ থেকে "সিটাকোসরাস", গ- উপর থেকে "সিটাকোসরাস", ঘ- "প্রোটোসেরাটপ্‌স" পাশ থেকে, ঙ- "প্রোটোসেরাটপ্‌স" উপর থেকে, চ- পাশ থেকে "ট্রাইসেরাটপ্‌স", ছ- উপর থেকে "ট্রাইসেরাটপ্‌স", জ- "স্টিরাকোসরাস" পাশ থেকে (নীচের চোয়াল ছাড়া), ঝ- "স্টিরাকোসরাস" উপর থেকে।


title: ডাইনোসরের বিবর্তন

text: সেরাটপ্‌সিড ডাইনোসরদের বিবর্তন অনেকাংশে কোনো কোনো স্তন্যপায়ী প্রাণীগোষ্ঠীর বিবর্তনের সাথে তুলনীয়। স্তন্যপায়ীদের কোনো কোনো বিভাগের মতোই এদের বিবর্তন ভূতাত্ত্বিক সময়ের নিরিখে খুব তাড়াতাড়ি হয়েছিল। অপেক্ষাকৃত অল্প সময়ের মধ্যেই এদের দেহের বড় আয়তন, খাদ্যাভ্যাস ও "বিচিত্র শিং জাতীয় অঙ্গের" বৈশিষ্ট্যগুলো আত্মপ্রকাশ করে।